
S 5 60 metų amžiaus sukaktuvininkas 
K (1879 — VII.18 — 1939) 


Niekas nepasakytų, kad šių dienų Lietuvos astronomų vyriausiasis 1r 
jų vadovas Bernardas Kodatis jau gali turėt 60 metų amžiaus: sprendžiant 
iš išvaizdos, atrodo jį turint dar tik kokius 40, daugiausia 50 metų — toks 
jis dar jaunas, jūdrus ir gyvas. Bet dokumentai nenuginčijamai rodo, kad 


Idek. 


šių metų Liepos mėn. 18 d. jis tikrai yra jau 60 m. amžiaus sukaktuvininkas. 
Šiąja proga tat ir norėtume „Kosmo“ skaitytojų šeimyną supažindinti ne tik 
su pačiu sukaktuvininku — su jo gyvenimo svarbiausiomis datomis ir iki 

šiol dirbtais darbais —, bet ir su jo šių dienų dideliais rūpesčiais dėl jo“ 
atstovaujamojo mokslo — astronomijos — būklės Lietuvoje. 


r 
* 


* p. 

Bernardas Kodatis gimė 1879 m. Liepos m. 18 d. Berlino mieste. Jo tėvas 
buvo dailininkas tapytojas ir daug metų ėjo karališkų operų bei teatrų tapy- 
tojų vedėjo pareigas. Tėvui 1890 m. mirus džiova, visą, našlaičiais likusią, 
šeimą priglaudė dėdė — tėvo brolis —, išauklėjo ir suteikė jai mokslą. Tas 
dėdė pasėjo mūsų sukaktuvininko širdin ir lietuvybės sėklą, nuolat pa- 
aiškindamas, kad Kodačiai yra lietuviai, bet ne vokiečiai. 

Vidurinį mokslą mūsų sukaktuvininkas išėjo Mykley'o gimnazijoj 
Potsdame (prie Berlino); gimnaziją baigė 19 m. teturėdamas. Be to, dar“ 
lankė tapybos ir pradedamosios pirklybos mokyklas. Apie tai, kaip jam 
sekėsi vidurinėj mokykloj, sukaktuvininkas, su jam įprastu jumoru, šiaip 
pasisako: „Buvau geras matematikas, gerokas gamtininkas, silpnas kalbi- 
ninkas ir labai negabus muzikai“. 

Kadangi Kodačiai buvo žmonės neturtingi, tai gimnaziją baigusį brol- 
vaikį Bernardą dėdė pakreipė į mokytojo darbą, kad jis greičiau galėtų 
duoną užsidirbti. Tuo tikslu mūsų sukaktuvininkas 1902 m. baigia ir prad. 
mokyklos mokytojų seminariją Oranienburge (taip pat prie Berlino) ir tuoj 
gavo mokytojo darbą Berlino mieste; 1904 m. išlaikė ir valstybinius moky- 
tojų egzaminus. 

Bet, rengdamasis tam savo „duoniniam“ darbui pedagogikoje, mūsų 
sukaktuvininkas nebuvo užmetęs ir savo mėgiamosios matematikos dalykų. 
Ir štai jau 1901 m. jis išspausdina (žinoma, vokiečių kalba) nediduką, bet 
visai originalų matematikos darbą apie apskritimo rektifikaciją begaline ko- 
sinaus sandauga. 

Sis darbas buvo lyg kokia gera vizitinė kortelė, kuri jauną jos turėtoją, 
darbo autorių, mūsų sukaktuvininką tuojaus suvedė į pažintį su Berlino 
universiteto matematikais bei astronomais; tie visi vienu balsu jam pri- 
mygtinai patarė studijuot matematiką. Tačiau šitai pradėti jis tegalėjo 1907 
m., kai bemokytojaudamas buvo susitaupęs kiek pinigų. Studijavo astro- 
nomiją Berline 1907—1910 m. 1910 m. vedė Viktoriją Gruzdytę, dvarinin- 
ko Vytauto Gruzdžio dukterį, kilusią iš Suvartuvos dvaro, Kelmės apy- 
linkėj, su kuria jau buvo susižadėjęs 1906 m. 

Tais pačiais 1910 metais priėmė mokytojo vietą Mažojoj Lietuvoj 
Tavelninkų kaime, Pakalnės apskr. ir drauge pradėjo dirbt skaičiuotojo 
darbą Karališkam Astronominio Skaičiavimo Institutui Dahleme (prie: Ber- 
lino); šį darbą dirbo iki buvo paimtas kariuomenėn 1916 m. Gegūžės men. 

Bet mūsų sukaktuvininkas, kartą pasijutęs esąs lietuvis, buvo sąmo- 
moningas bei veiklus ir kaip lietuvis. Aure, jis jau dalyvavo lietuvių kovoj su. 
rusų valdžia per 1905 m. revoluciją. Tais pačiais metais ar kitų (1906) 
pradžioj jis pradėjo rašinėt Didžiosios Lietuvos laikraščiams, k. a., Naujajai 

Gadynei, Lietuvos Ūkininkui, Vilniaus Žinioms. Ir iki pat karo rašydavo 
gamtos mokslo ir astronomijos temomis. Šiokius jo straipsnius gerai atsi- 
mena ir šių eilučių autorius, taip pat uolus tų laikraščių skaitytojas ir 
bendradarbis. 

Dėl lietuviško nusistatymo bei veikimo mūsų sukaktuvininkas buvo 
rakštis ir vokiečių administracijos akyje. Tavelninkuose bedirbantį jį vo- 
kiečių administracija pradėjo tiek persekiot, kad jam teko keltis kiton Ne- 
muno pusėn. Dėl to 1912 m. jis paėmė kitą mokytojo vietą, būtent, Kal- 
ninkų km. Šilutės apskr., o 1914 m. jam pavyko atsikelt į Endriužių kaimą, 
Ragainės apskr., visai arti sienos. 

Čia prie mokyklos savo lėšomis mūsų sukaktuvininkas įsikūrė mažą 
astronomijos ir meteorologijos stotį, norėdamas šiuo būdu įrodyti lietuvių 
visuomenei, jog ir menkais įrankiais galima nudirbti gana daug svarbaus 
darbo. Visus šiuos mūsų sukaktuvininko gerus užsimojimus sudužino ki- 
lęs karas; žuvo visi įrankiai bei užrašai; tik knygos pavyko išgelbėt. 

1916 m. buvo mobilizuotas. Iki 1917 m. Lapkričio mėn. dirbo vokiečių 
okupacinės valdžios Lietuvoje leidžiame „Dabartyje“ Kaune, paskui iki 
1918 m. to paties mėn. Vilniuj vokiečių okupacinės valdžios polit. skyriuje. 
To meto įžymieji lietuvių politikai žino, kokiomis apystovomis ir čia bū- 
damas jis tarnavo Lietuvai. 1918 m. Lapkričio mėn. 25 d. grįžo į M. Lietuvą 
ir čia veikė toliau lietuvybės naudai. Dėl to 1919 m. Kovo mėn. 15 d. buvo 
vokiečių suimtas, kaltintas valstybės išdavimu, įkištas Tilžės kalėjiman su 
grąsinimais, kad gausiąs katorgą iki gyvos galvos. Po 4 savaičių vargais 
negalais iš kalėjimo išsilaisvino, su žmona ir sūnum Kęstučiu pabėgo Di- 
džiojon Lietuvon ir čia 1919 m. Gegužės mėn.. 1 d. priėmė Lietuvos pilie- 
tybę. Nuo šio laiko mūsų sukaktuvininkas dirbo jau mūsų tarpe — Didžio- 
joj Lietuvoj Lietuvos mokslui ir Lietuvos gerovei. 

1920 m. jis pakviestas lektorium į Lietuvos Aukštuosius Kursus (mūsų 
Universiteto pirmatakas!). Čia dėstė astronomiją iki 1922 m. 1922 m. Va- 
sario mėn. 16 d. įsteigus Lietuvos Universitetą, tų metų Spalių mėn. 6 d. 
jis, pasiremiant jo spausdintais ir rankraščiuose tebesančiais darbais, buvo 
pakviestas dėstyt astronomiją, vest praktikos darbus Universitete ir orga- 
nizuot astronomijos observatoriją. Universitetą naujai pertvarkius, 1925 m. 
Spalių mėn. 22 d. patvirtintas astronomijos katedros vedėju. Kurį laiką 
dar dirbo Švietimo Ministerijos Aukštojo Mokslo Departamento vicedirek- 
toriaus pareigose (iki 1923 m. Lapkričio mėn. 1 d.). Be to, visi senesnieji 
atsimename mūsų sukaktuvininko aktingą dalyvavimą Klaipėdą atva- 
duojant. 

Sukaktuvininkas mūsų aukštojoj mokykloj visą laiką dėsto astrono- 
miją, sferinę trigonometriją ir aukštosios matematikos elementus, suorgani- 
zavo Astronomijos Kabinetą ir Astronomijos Stotį. Kokiomis sąlygomis 
vyko pastarasis darbas, pasipasakoja čia pat pats sukaktuvininkas. Kokio- 
mis apystovomis teko dirbti, kol dar nebuvo nė šiokios observatorijos, atsi- 

mink, skaitytojau, koki kurjozai pas mus lydėjo 1924 m. svarbiuosius, ar- 
čiausiai prie Žemės prisiartinusio, Marso stebėjimus (Kosmos 1936, 191— 
192 p.). Bet mūsų sukaktuvininkas visuomet yra buvęs optimistas. 

Sukaktuvininkas padėjo rimtą pamatą astronomijai Lietuvoje. Antai, 
Pabaltijo valstybių Geodezinės Komisijos nariai, žinomi mokslininkai prof. 
Kohlschiitter'is (Berline) ir prof. Bonsdorff'as (Helsinkiuose), 
susipažinę su B. Kodačio organizuojamais moksliniais darbais ir patikrinę 
įsigytųs instrumentus, Geodezinės Komisijos konferencijoj Berline 1929 
m. viešai pareiškė, kad Kauno Astronomijos Stotis yra labai gerai įrengta 
ir būsianti geriausia visų stočių, rengiamų naujose Pabaltijo valstybėse. 

Mūsų sukaktuvininkas visuomet yra pirmininkas Lietuvos delegacijos 
Pabaltijo valstybių Geodezinėj Komisijoj, yra deleguojamas į tos Komisijos 
konferencijas, kurias jis yra aprašęs šiame žurnale. 

Sukaktuvininkas yra mūsų „Kosmo“ bendradarbis beveik nuo pat 
pirmųjų jo metų. Dėl to „Kosmos“ ir negalėjo praeit tylėdamas pro šio 
savo bendradarbio 60 metų amžiaus sukaktį. Šiai sukakčiai paminėti ir 
skiriami šiedu „Kosmo“ sąsiuviniai. Jie skiriasi nuo kitų tokių Fest- 
schrift'ų tuo atžvilgiu, kad čia randame ir tokių straipsnių, kurių autorius 
yra pats sukaktuvininkas. Paprastai, taip nedaroma: sukaktuvi- 
ninkų darbų nesti jiems skiriamuose kolektiviniuose veikaluose; į juos 
dedami tik sukaktuvininkų draugų, gerbėjų, mokinių darbai. 

Tačiau šitokį nukrypimą nuo priimtų papročių šiuo atveju tenka tei- 
sinti tuo trafaretu, kad pas mus, Lietuvoj, apskritai, daug kas yra netaip, 
kaip kitur. O mūsų šiuo atveju norėčiau pasakyt, kad šis nukrypimas 
yra netgi geras dalykas: visuomenė dabar turės „progos išklausyt ne tik 
apie sukaktuvininko nudirbtus darbus, bet taip pat ir išgirsti šiaja proga 
iš paties sukaktuvininko, kokiose sąlygose tenka pas mus tie darbai dirbti; 
o apie tai išgirdę valstybės bei visuomenės pajėgūs žmonės gal bent kartą 
rimtai pagalvos apie reikalą ir astronomijos mokslui Lietuvoje sudaryti 
žmoniškas sąlygas. 

„Kosmos“ linki mielam savo bendradarbiui ir toliau palikti tokiam 
pat optimistui, kaip ir iki šiol, ir pasitikėti tokia ateities Lietuva, kurioj 
ir astronomijos reikalai bus tinkamai pabojami! 

Ad multos annos! 

Su kolegiškais linkėjimais visų draugų, gerbėjų ir mokinių vardu 

Pr. Dovydaitis 


Lietuva ir Astronomija 
B. Kodatis, Kaunas 


Kuklus jubilatas, kurio 60 metų amžiaus 
sukakties proga leidžiamas šis ,„Kosmc“ są- 
siuvinis, vietoj prašytos autoergografijos, pa- 
tiekė šiuodu straipsniu. Red. 


Kritiškai apžvalgant žmonijos plėtrą susidaro vaizdas, kad ši plėtra 
neina tolyginiu tempu, bet kaip ir fluktuacijos būdu: po ramios plėtros 
ilgesnio laikotarpio eina trumpesnis turbulentinės plėtros laikotarpis, po 
jo vėl ramesnis laikotarpis, po šio vėl audringas ir t.t. 

Šitokia žmonijos plėtros savybė galima suprasti ir logikos pagalba. 
Turbulentinės plėtros laikotarpiu žmonės visose srityse susikuria naujų 
kuliurinių vertybių ir jomis pakeičia senąją pasaulėžiūrą, — ir vidinę, ir 
viršinę; bet pakeičia ją ne taip, kad visiškai sugriautų senąją, bet tokiu 
būdu, kad naujoje tilptų ir senoji ir dar kai kas daugiau. 

Turbulentiniu laikotarpiu toks pakeitimas įvyksta visose žmonijos 
srityse: religijos, meno, vidinės ir viršinės, politikos ir mokslų srityse. Įsi- 
giję naujų kulturinių vertybių žmonės turi jas sunaudoti naujai pasaulė- 
žiūrai susidaryti. Jie pasistato — taip sakant — naujus gyvenimo rūmus, 
bet ne taip, kad visai sugriautų senuosius. Ne! Jie perstato senuosius 
rūmus, kad būtų platesni, erdvesni. Tokiu laikotarpiu senos tautos ištirpsta 
naujosiose, senos valstybės išnyksta naujai sudarytose, valstybių vidinė 
tvarka persiformuoja, religinės pažiūros keičiasi ir mokslas apsivelka nau- 
jais drabužiais. Bet revolucija visuomet pirmiau įvyksta žmonių dvasioje 
(Vesprit, ne Vame; Geist, ne Seele; mind, ne soul), ir dėlto mokslo srityse. 

Tam viskam įvykus eina ramus plėtros laikotarpis, kuriuo žmonės 
stropiu, rūpestingu, kruopščiu darbu dailiai tobulina savo pasaulėžiūrą ir 
viršinį gyvenimą. Tai darydami jie pastebi, kad vėl atsiranda trūkumų, 
prieštaravimų, nelogiškumų, neaiškumų ir relativinių neteisingumų. Žmo- 
nės pradžioj tokius nedarnumus mėgina pašalinti turimosios pasaulėžiūros 
rėmuose. Bet tai nepavyksta, ir negali pavykti. Nes jei tai pavyktų, tuomet 
nebebūtų pažangos, tuomet įvyktų sustingimas. Dėlto tokių nedarnumų 
susikrauna vis daugiau, kol galų gale atsiranda vienas kitas drąsuolis, 
kuris, nepaisydamas susidariusios tradicijos, drąsiai sukuria naujas dvasios 
vertybes, nebodamas nei pašaipų, nei niekinimo, nei persekiojimų. Jiems 
priešinasi įsitvirtinusios, vadinamos „klasikinės“ pažiūros šalininkai. Bet 
kova visados baigiasi taip, kad laimi naujų vertybių kūrėjai. 

Tuomet vėl prasideda turbulentinis plėtros laikotarpis. Vienuose že- 
mės plotuose ši lyg ir periodinė fluktuacija eina greitu tempu, kituose 
lėtu. Jos tempas Europoje visados buvo greitas. O Azijoj ir Afrikoj, bent 
iki šiol, jis buvo lėtas. Kol europiečiai dar nebuvo atsikraustę Amerikon, 
joje tempas buvo lėtas. Europiečiams tenai atsikrausčius, tempas pagreitėjo. 

Šių dienų senesnioji inteligentų karta dar aiškiai atsimena, kuomet 
ji gyveno ramios plėtros laikotarpį, bet kaip jau tuomet mokslo srityse 
ėmė reikštis pirmi būsimos revolucijos pranašai. Ši karta atsimena, kaip 
moksluose tikrai įvyko revolucija, ir kaip po jos įvyko jau viršinė revo- 
lucija — didysis karas su visais jo padariniais. Ji supranta, kad dabar dar 
gyvename turbulentinės plėtros laikotarpio pačiame įkarštyje. Klysta, kurie 
mano, kad šis įkarštis reiškiasi tik politikoje, vidinėje ir viršinėje; jis dar 
karštesnis moksluose. 

Senesnės inteligentų kartos tarpe yra tokių, kurie visomis jėgomis dar 
dabar priešinasi naujai mokslų gadynei. Bet yra ir daug tokių, kurie jau 
visai persiorientavo, arba dar persiorientuoja. Jauni mokslininkai, be retos 
išimties, visi yra naujų pažiūrų atstovai. Ir štai eina kova tarp anų senų 
mokslininkų, kurie arba nenori arba nebepajėgia persiorientuoti, ir jau- 
nųjų. „Valio Euklydes, Galilei! Tegyvuoja Einstein!“ — sklinda kovos 
šūkiai. „Glauskite rindas už grynai eksperimentinę fiziką, chemiją, tech- 
niką, psichologiją, biologiją ir ekonomiją!“ šaukiama vienoje pusėje. — 
„Aukštyn vėliavą už teorinę fiziką, chemiją, techniką, psichologiją, biolo- 
giją ir ekonomiją!“ — girdėt priešingoj pusėj. O galų gale: „Į mūsų eiles! 


Kas yra už klasikinę Bessel'io prasmės astronomiją!“ — šaukia vieni. — 
„Vyrai! Į mūsų rindas! Kas yra už statistikinę astronomiją, kas trokšta 
pažangos!“ — skamba naujųjų kovos šauksmas. Ir taip tat eina arši kova 


moksluose. Mes tikrai gyvename didelę gadynę. Kova kovojama visur, 
visų kraštų aukštose mokyklose. Ši kova karštai siaučia ir pas mus, mūsų 
Universitete. Kuo šita kova baigsis? Tai jau aiškiai matyti! Senoji linija 
kovą jau pralaimėjo. Ir vėl pasitvirtina senų sena taisyklė: Jaunųjų yra ateitis. 

Šio straipsnio ribose dabar kyla klausimas: O kaip yra su mūsų astro- 
nomija? Ar ji eina „klasikiniu“ ar „moderniniu“ keliu? Atsakymas šiam 
klausimui yra trumpas ir aiškus: Mūsų astronomai jau eina naujos 
gadynės taku. 

Jei taip griežtai atsakytų didelės, turtingos valstybės astronomai, tuomet 
būtų tuojau aišku, kad jie ir eis pasiskirtu taku. Bet kai taip griežtai atsiliepia 
Lietuvos astronomai, tai daugeliui kils visai pagrįsta mintis, ar mūsų astro- 
nomai pajėgs eiti pasiskirtu taku. Daugelis sakys — ir turi pilną teisę 
taip sakyti: — Mieli vyrai! Kad jūs esate tvirtai pasiryžę eiti modernine 
ir dėlto jūsų norai tikrai bus geri. Mes esame įsitikinę, kad pajėgtumėte 
eiti šituo taku. Bet ar Lietuvos Valstybės finansiniai resursai jums duos 
galimumo eiti šita kryptimi — tai yra labai rimtas klausimas, kurį tei- 
giamai atsakyti, regis, ne taip lengva. Ar esate apgalvoję ir šitą klausimą? 

Šį klausimą mūsų astronomai atsako trumpai ir aiškiai: Esame iš pa- 
grindų išnagrinėję ir lėšų klausimą. Mūsų valstybės finansais matuojant, 
reikalingos išlaidos visai nėra didelės, ir valstybės finansai nuo šių išlaidų 
nenukentėtų. 

Atsakyti, berods, atsakyta, ir dargi teigiamai atsakyta. Bet aišku, kad 
Teikia įrodyti atsakymo tikslumas. Šis įrodymas reikalauja kiek platesnių 
išvedžiojimų. Stengsimės, kiek sugebėsime, trumpai suformuluoti šiuos 
išvedžiojimus. 

Tokie išvedžiojimai ypač reikalingi, kadangi gausi praktika neabejo- 
įamai parodo, kad visa mūsų visuomenė, be labai labai retų išimčių, turi 
iš tikro keistas pažiūras į astronomiją. 

Viena: Ne tik mūsų eiliniai piliečiai, ne tik visa mūsų inteligentija, — 
išimčių yra labai labai reta, — bet dargi mūsų vadovaujamų asmenų di- 
džiausias daugis mano, kad „Lietuvai astronomija yra visai nereikalinga 
prabanga“. Toks manymas nėra mūsų astronomų susapnuotas, bet tai yra 
dažnai girdima pažiūra iš pačių tokių asmenų lūpų. — Si pažiūra yra 
„esmėje klaidinga. 

Antra: Be nepaprastai retų išimčių, visi mūsų žmonės mano, kad mo- 
derninei astronomijai ugdyti būtinai reikią milžiniškų instrumentų, obser- 
vatorijos ant aukšto kalno — reikią milžiniškų lėšų, kurių Lietuva, žinoma, 
niekados neturės. — Ir ši pažiūra, taip plačiai reiškiama, yra klaidinga. 

Straipsniais jau kelis kartus buvo kovota prieš šiedvi klaidingas pa- 
žiūras. Bet, matyti, kad kova iki šiol nepavyko. Dėlto mėginkime dar 
kartą kautis. Gal šį kartą pavyks laimėti. Pradėkim nuo pirmojo punkto! 
Sakoma: „Lietuvai astronomija nereikalinga prabanga“. Panagrinėkime, ar 
taip tikrai yra! 

Senai, labai senai praėjo ta gadynė, kada viena valstybė galėjo egzis- 
tuoti visai nesantykiaudama su kitomis valstybėmis, kuomet ji galėjo gy- 
venti apsitvėrusi „kinų mūru“. Mūsų laikais valstybės yra tarp savęs su- 
jungtos labai painiu konkurenciniu bendradarbiavimu. Šis konkurencinis, 
labai įtemptas ir painus bendradarbiavimas reikalauja, kad kiekviena vals- 
tybė, kuri nori išsaugoti savo nepriklausomybę, būtinai turi patenkinti 
tam tikrus reikalavimus, kuriuos nustato kaip tik sakomasis bendradar- 
biavimas. Šių reikalavimų nė kiekybė, nė kokybė visai nepriklauso paskirų 
valstybių, o priklauso bendros padėties. Yra daug valstybių, kurios labai 
mielai kai ko nedarytų. Tačiau jos vykdo tuos, kad ir nenorimus dalykus, 
kadangi tai reikalauja bendra padėtis. Pavyzdžių, regis, netektų ilgai ieškoti. 

Ar mes lietuviai patenkiname visus kalbamus reikalavimus? Ne! Mes 
nepatenkiname visų. Tai kaip-gi? Juk nuolat pabrėžiama, kad visose 
srityse per dvidešimtį metų pažengta pažanga yra labai didelė. 

Tiesa! Kiekvienas turi sutikti, jog pažanga yra tikrai labai didelė, ir 
jog dedamos visos pastangos, kad tolimesnė pažanga dar sparčiau žengtų. 
Tačiau tenka pabrėžti, kad taip yra ne visose srityse. Esti sričių, kurios 
yra neleistinai apleidžiamos, kurias tačiau būtinai reikia ugdyti, ir kurias 
būtų galima sėkmingai varyti priekyn. Šios sritys yra grynai dvasinės- 
kulturinės šakos. Tai yra tokios kulturinės šakos, kurios nepagamina jo- 
kios materialinės naudos. Atvirkščiai! Jos tiktai kainoja, jos iš valstybės 
"reikalauja tam tikro pasiaukojimo. Kadangi mūsų laikais kitos kulturingos 


104 B. Kodatis, Lietuva ir Astronomija 


valstybės kreipia dėmesį ir į tokios rūšies kulturines šakas, dėlto ir Lietuva 
tai turi daryti, turėtų tai daryti bent kukliu mastu. Bet to kaip tik neda- 
roma! O tai yra pavojinga. 

Visai kitos rūšies asmuo, neastronomas, yra iškėlęs lygiai tą pačią 
minti. Tai įvyko, regis, pernai, vienų literaturinių sukaktuvių proga. Tuo- 
met poetas p. L. Gira, apibūdindamas mūsų literaturos bėdiną būklę, 
pasakė, kad mes varome tiktai „bekonizmą“. Tuo drąsiu, bet visai tei- 
singu posakiu p. L. Gira kaip tik norėjo pasakyti, kad ugdome tiktai +0- 
kias kulturos šakas, kurios duoda apčiuopiamą naudą, o apleidžiame kitas, 
kurios neduoda jokios apčiuopiamos naudos, bet kurias tačiau reikia varyti, 
kad išlaikytume kulturinę konkurenciją su kitomis valstybėmis. Prie šių 
šakų priklauso ir astronomija. Taigi, astronomija Lietuvai nėra nereika- 
linga prabanga. Ji yra šios gadynės kulturos šaka, kurią ir Lietuva turi, 
bent kukliu būdu, puoselėti. 


K sr 
= J 


p 
* 


Bet, — pasakys skaitytojai, — ar mūsų astronomijos būklė tikrai yra 
tokia bėdina? Juk jau visa eilė metų, kaip gyvuoja Astronomijos Katedra | 
ir dargi Astronomijos Observatorija. Be to, girdėti, kad šioji observatorija 
dirbanti tam tikrus darbus susitarusi su užsienių observatorijomis. Dėlto 
sunku tikėti, kad padėtis būtų tokia menka, kad reikėtų kalbėti apie 
„apleidimą“. 

Taip! Dirbti tai dirbama. Bet reikia kiek arčiau įsižiūrėti, kokiomis 
nežmoniškomis sąlygomis tenka dirbti. Toliau reikia paklausti, ar būtų 
galima žymiai produktingiau dirbti, jei šios sąlygos būtų bent kukliai 
pagerinamos. 

Iš daugelio faktų imkime tiktai du. Knygoje „Pro domo“ randame, 
kad 1924 metų Balandžio mėn. 5 d. buvo gautas užsakytas Zeiss'o refrak- 
torius. Pasirašė: Kodatis, Slavėnas, Brazdžiūnas, Maželytė, Bradauskaitė, 
Mačernis, Matusevičius. Tai yra, berods, mažas, bet geras instrumentas. 
Bet jau pat pradžioje šis instrumentai buvo nužiūrėtas būsimojo astrografo 
pagrindu. Juk aišku, kad tokiu mažu instrumentu, kuris buvo šis refrak- 
torius, mūsų gadynėj rimtų darbų vargu padirbsi. Bet jei toks instrumentas 
bus patobulinamas tiek, kad iš jo pasidarys astrografas, tuomet padėtis 
iš karto visai kitokia. Tokiu astrografu galima padirbti daug tam tikros 
rūšies rimtų mokslingų darbų. 

Šiandien šis 1924 metais gautas instrumentas iš tikro yra astrografas. 
Vadinas, planas pasisekė. Pasisekė tai pasisekė. Bet dar reikia paklausti, 
kuriuo būdu jis pasisekė. Atsakymas piešia liūdną vaizdą. Šio instru- 
mento patobulinimas, kad jis būtų astrografas, buvo baigtas tik 1958 metų 
pradžioje! Vadinasi, reikėjo dirbti „tiktai“ IE metų!! Kasmet instrumentas 
buvo tobulinamas „po truputį“. 

Malonūs skaitytojai! Patys S ISTEE kiek nervų suėsta, kiek viso- 
kios rūšies erzelių būta — per 14 metų. Komentaras, regis, nereikalingas. 

Tur būt, kad jokioje kitoje kulturingoje valstybėje panašaus dalyko iki 
šiol dar nebūta. Bent nieko nesusižinota apie tai. 

Antras faktas. Astronomijos Katedros ir Observatorijos knygyne yra 
žurnalas, kuriame — be kita ko — yra Lenkijos provincijos miesto pro- 
vincinio universiteto astronomijos observatorijos vaizdai ir trumpas apra- 
į šiuos vaizdus ir su jais sulyginkite mūsų Observatoriją. Kiekvienam šiuo 
reikalu besidominčiam mielu noru bus demonstruojamas šis dalykas. To- 
kiam su dalyku susipažinusiam asmeniui joks komentaras tikrai nebus 
reikalingas. Tenai yra provincijos universiteto observatorija, 0 pas mus — 
Valstybinė Observatorija. 

Bet, vėl prabils skaitytojai, tokios žmoniškos observatorijos paruo- 
šimas, tur būt, kainuoja tokius milžiniškus pinigus, kad Lietuva, ypačiai 
dabar, negali duoti tiek lėšų... Anaiptol! Reikalingos lėšos yra visai 
nedidelės. Valstybė jų net nepajustų. 

Skaitytojams toks atsakymas, tur būt, atrodys keistokas. Juk laik- 
raščiuose, kai kada ir žurnaluose jie yra skaitę apie milžiniškus, baisiai 
brangius instrumentus, kurie pastatomi labai brangiose observatorijose, 
dargi ant aukštų kalnų. Na, kur mūsų Lietuva čia galės stot į bendrą 
darbą, kad joje net tokių kalnų nėra! 

Šiokia pažiūra yra didelis apsirikimas, o šiame apsirikime ir glūdi 
mūsų astronomijos bėdinumo storiausioji šaknis. Jei bent kartą pavyktų 
ši pikta stora šaknis išrauti, tuomet dalykas atrodytų visai kitaip. 

Tai kuris čia dalykas? Labai paprastas. Visų pirma malonūs skaity- 
tojai tegul nepamiršta, kad visi laikraščiai — visi ir visur — mėgsta sen- 
sacijas. Kitaip juk nesudominsi skaitytojų. Vadinasi, ir laikraščių skai- 
tytojai — bent jų daugis — mėgsta sensacijas. Dėlto jie skelbia beveik 
tik sensacingas žinias: apie milžiniškus, baisiai brangius instrumentus, apie 
baisiai brangias, dideles observatorijas ant aukštų kalnų, apie susektus 
nepaprastus duomenis. Bet beveik niekados laikraščiai nieko nepraneša 
apie kasdienius eilinius astronominius darbus, kurie kaip tik sudaro didelį 
daugį. Tokiu būdu visuomenėje susidaro klaidinga pažiūra, kad astrono- 
mijai sėkmingai varyti būtinai reikia tiktai milžiniškų intrumentų etc. etc. 

Tikrumoje padėtis yra kitokia. Moderninei astronomijai varyti reikia 
ir milžiniškų instrumentų, kurie turi stovėti labai brangiose observatorijose. 
Bet šiame posaky nereikia negirdžiomis praleisti žodelis „ir“. Šis mažas 
žodelis „ir“ nusako, kad moderninei astronomijai sėkmingai varyti reikia 
ir kitokių, mažų instrumentų, ir mažų observatorijų. 

Įsižiūrėkime ši dalyką kiek arčiau. Imkime, kad kuris astronomas, 
gavęs dideles lėšas, parūpinęs labai brangų, didelį instrumentą, pastatęs 
jį brangioje, didelėje observatorijoje kur ant aukšto kalno, šiuo instrumentu 
imtų dirbti darbus, kurie sėkmingai galima dirbti mažu, daug daug pigesniu 

instrumentu paprastoje, nebrangioje observatorijoje. Juk kiekvienas sakys, 
kad šis astronomas reikia tuč-tuojau atleisti iš vadovaujamos vietos, ka- 
dangi jis netikęs astronomas-vedėjas; jis lygiai netikęs, kaip netikęs yra 
anas garsus medžiotojas, kuris, norėdamas šaudyti antis, nupirko brangią, 
motorizuotą 20 cm kalibro gaubicą ir 20 cm granatomis ėmė šaudyti antis, 
tuo tarpu kai tam reikalui juk užtektų paprasto pigaus medžioklinio 
šautuvo. . , | 

Šis, tiesą sakant, truputį (atleiskite!) triviališkas, sulyginimas betgi 
išreiškia didelę tiesą, būtent: tokiais dideliais, labai brangiais instrumentais 
dirbami tiktai tam tikrų siaurų rūšių darbai, kurių jokiu būdu nepadirbsi 
mažesniais ir mažais instrumentais paprastose observatorijose.  Nebijant 
apsirikimo drąsiai galima tvirtinti: juo didesnis ir brangesnis yra astrono- 
minis instrumentas, juo siauresnė yra jo darbų sritis. Moderninė astrono- 
mija reikalauja, kad ir tokie siaurų sričių darbai būtinai būtų dirbami. 
Bet tai toli gražu nėra vieninteliai darbai, kurių šių dienų astronomija 
būtinai reikalauja. 

Astronominių darbų kaip tik didelis daugis galima sėkmingai dirbti 
daug mažesniais ir pigesniais instrumentais, kurių pastatymas visai nerei- 
kalauja ypatingų priemonių ir sąlygų. Šie daugumos darbai yra lygiai taip 
pat būtinai dirbtini, kaip ir anie siaurų sričių darbai. Dėlto astronomijoj 
įvyko griežtas darbų pasiskirstymas. Didelės, turtingos valstybės pasirū- 
pino milžiniškus instrumentus, ypatingas observatorijas ir laiko didelį, 
brangiai kainuojantį astronomų bei visokių jų padėjėjų personalą. Tuo 
"pasižymi ypačiai Jungtinės Amerikos Valstybės. Paskučiausiuoju laiku ir - 
Rusija ima eiti šiąja kryptimi. O mažesnėms ir mažoms, mažiau turtingoms 
ir neturtingoms valstybėms paliekami visi darbai, kurie galima sėkmingai 
dirbti mažesniais ir mažais instrumentais, bet kurie yra lygiai taip pat 
"būtini, kaip ir anie „milžiniški“ darbai. O tokių darbų yra devynios galybės. 

Dėlto visa eiga yra štai tokia: jei kurios mažos, neturtingos valstybės 
astronomas turi kurti observatoriją, tuomet pirmoje eilėje jis turi smulkiai 
paruošti mokslingų darbų planą, kuris būtų griežtai suderintas su jo vals- 
tybės finansais. O tiktai antroje eilėje jis turi pagal šitą planą parūpinti 
instrumentus ir paruošti observatoriją. Jokiu būdu jis neuri elgtis atvirkš- 
čiai, vad., jis neturi pirmoj eilėj parūpint instrumentus ir gavęs juos pa- 
klausti: Na, kagi dirbsime šiais instrumentais? Toks žmogus būtų dile- 
tantas, bet ne mokslininkas. (Berods, labai gerų norų diletantas, bet vis 
dėlto diletantas). Toks diletantiškas darbas valstybei gali kainoti labai 
daug ir nereikalingų lėšų. Ir didelės, turtingos valstybės astronomai eina, 
žinoma, planingu taku. Nes be plano žmogus tiktai blaškosi ir nieko 
rimta nepadirbs. 

Aišku, ir mūsų astronomai sistemingai ėjo planingu taku. Tokiu 
planu buvo paruoštas astrografas (per 14 metų!!), tokiu planu iš Ame- 
rikos Lietuvon yra atėjęs moderninio reflektoriaus 60 cm parabolinis veid- 
rodis. (Tikėkime, kad jam paruošti nebereikės vėl 14 metų!). Ir vienas ir 


B. Kodatis, Lietuva ir Astronomija 107 


antras instrumentas visai nėra brangus; jiems paruoština observatorija taip 
pat nėra brangi. (Tiesa, vienas instrumentas, astrografas, jau paruoštas ir 
juo dirbama). Jei Lietuva turės abu instrumentu, ir jei darbo sąlygos bus 
bent kukliai žmoniškai paruoštos, tuomet rimtų, mokslingų darbų užteksime 
ne tik šių dienų mūsų astronomams, bet dar ir jų vaikams, ir gali būti vaikų 
vaikams. ' 

Tai kas-gi įvyko astronomijos moksle, — nustebę paklaus malonūs 
skaitytojai, — kad toks dalykas galimas? Kad turint du nedideliu, nebran- 
giu instrumentu sėkmingai galima tiek dirbti? 

Dalykas čia tas, kad astronomijos moksle įvyko tikra revolucija. 

Ji įvyko maž-daug apie 1890—1900 m. Šitą revoluciją sukėlė vai- 
singas fotografijos pritaikymas astronomijai. Kad šis dalykas pasidarytų 
aiškus, imkime tokį praktikos pavyzdį, kuri galėtų vykdinti pats skai- 
tytojas, jei jis to pageidautų, būtent: Stebėtojas žiūrės į žvaigždėtą dangų 
pro mūsų observatorijos astrografo vediklį (toks žiūronas, pro kurį žiūrima 
akimis) ir maž-daug suskaičiuos visas žvaigždes, kurias jis mato dangaus 
plote, kurio dydis bus 129 x 169, vad., maždaug 200 kvadratinių laipsnių. 
Sakysime, jis suskaičiuos, kad tam plote mato, apgraibomis, 600 žvaigždžių. 
(Nereikalinga, kad skaičius būtų labai tikslus, kadangi čia kalbame tik apie 
principą). Tuomet astronomas, dėjęs to paties instrumento astrofotografijos 
kameros kaseton tam tikrą fotografinę plokštelę, dvi valandi pagrečiui 
fotografuos tą patį dangaus plotą, į kurį žiūrėjo stebėtojas pro vediklį, ir 
suskaičiavo žvaigždes. Išryškintą, fiksuotą ir išdžiovintą, plokštelę gaus 
stebėtojas, ir be to, prašys jį pasakyti, kiek žvaigždžių vaizdų jis mato 
plokštelėje, plika akimi. Stebėtojas, išplėtęs akis, pažvelgs į astronomą 
pareikšdamas, jog plokštelėje esą tiek daug tūkstančių žvaigždžių, kad 
visai neįmanoma nė apgraibomis jas suskaičiuoti. Tuomet tam stebėtojui 
duos mažą padidinamą stiklą, kuris padidina maždaug 5 kartus, ir prašys 
ji, kad jis žiūrėtų pro padidinamą stiklą ir pasakytų, kiek žvaigždžių, 
visai apgraibomis, jo manymu, galėtų būti plokštelėje. Stebėtojas tikrai 
pasakys, kad tai jokiu būdu neįmanoma pasakyti, kadangi kiekviename 
kvadratiniame centimetre jų yra „tikras debesis“. 

Štai! Čia ir užeiname sakomąją revoluciją. Akimis stebėtojas pamatė 
kelis šimtus žvaigždžių — o plokštelėje mato daug tūkstančių, nors mūsų 
observatorijos instrumentas nedidelis. 

Moderninės astronomijos visą darbo sritį sudaro trys pagrindiniai po- 
sričiai: 

1) Ištyrinėti mūsų Saulės ir Saulės sistemos narių savybes bei kon- 
stituciją. 

2) Ištyrinėti mūsų žvaigždžių sistemos (Paukščių Tako sistemos, (Ga- 
laktinės sistemos) dydį, sudėtį, strukturą ir dinaminę organizaciją. (Čia 
priklauso ir pavienių žvaigždžių tyrinėjimas.). 

3) Ištyrinėti kitų žvaigždžių sistemų (ekstragalaktinių sistemų) pa- 
skaidymą erdvėje, nuotolius, dydžius, sudėtis, strukturas, dinaminės orga- 
nizacijas ir judėsius. 

Šių trijų posričių nė vienas dar nėra nors šiek-tiek patenkinamai 
baigtas. Iki šiol geriausiai ištyrinėta yra, žinoma, mūsų Saulės sistema. 
Bet ir čia dar yra daug trūkumų. Tiems trūkumams pašalinti reikia didelių 
instrumentų, apie kuriuos Lietuva negali nė svajoti. 

Mažiems instrumentams, tokiems koks yra, sakysime, mūsų astrografas, 
čia belieka tiktai du darbu: Mėnulio tyrinėjimas ir Saulės dėmių tyrinėjimas. 
Mėnulio tyrinėjimas yra savotiškai ypatingas dalykas, kuris neatitinka 
kiekvieno žmogaus „skonį“. Šiam tyrinėjimui žmogus turi būti „savotiš- 
kai ypatingai sukurtas“; jei būsi kitoks, nieko gera neišeis. Astronomų 
tarpe tokių žmonių reta. Žmogeli! Atiduok visą savo gyvenimą Mėnuliui, 
tokiam mažam daikteliui tyrinėti! Per visą savo gyvenimą, kad ir Metu- 
zalio amžiaus sulauktum, kruopščiausiai tyrinėk kraterus, kraterukus — 
kalnus, kalnelius, kalnelyčius — lygumas, lygumėles — plyšius ir plyše- 
iius, plyšeliukus — etc., etc., etc. Aišku, kad vienas tik „pasiryžimas“ čia 
nieko nedaro. Tokiam darbui asmuo turi būti „Dievo leistas“. Dėlto jie visi, 
— o jų yra labai maža, — yra astronomai-mėgėjai. Bet mokslui jie atlie- 
ka labai didelį darbą, kadangi apie Mėnulį beveik dar nieko nežinome. 
Tai keistai skamba, tačiau taip yra. Mat, dalykas ne toks pigus, kaip tai 
rašo dažniausiai visokie popularinės astronomijos veikalėliai. Pas mus, 
iki šiol, dar neatsirado tokio „ypatingai savotiško žmogelio“. 

Kai dėl Saulės dėmių tyrinėjimo, tai mūsų Observatorijoje šis darbas 
eina maždaug nuo 1938 metų Vasario mėn., pasitarus su Zūrich'o „Saulės 
Centraline“. Šis darbas dar yra eksperimentinėje stadijoje, kadangi tam 
tikrais sumetimais pas mus norima pereit į fotografinius stebėjimus (kaip 
tai yra daroma, sakysime, Greenwich'e). Saulės fotografavimas nėra toks 
jau pigiai pasiekiamas dalykas. Tai yra dar kas kita, nei kaip kad foto- 
grafas savo darbavietės jam gerai žinomomis sąlygomis — tik knips! — 
ir nufotografavo... Visų pirma reikia savotiškos fotografinės kameros, 
kuri atitiktų instrumentą. Tokiai kamerai pirkti nebuvo lėšų. Dėlto pa- 
tiems reikėjo ji pasigaminti ir dėl tų pat lėšų stokos reikėjo gaminti vis 
„po truputį“. Antra: kiekvieno teleskopo objektivas turi individualines 
savybes, kurias reikia ištirti; kitaip, iš fotografavimo niekas neišeis. Tam 
tikslui reikia fotografinių eksperimentų — o lėšų nebuvo. Dėlto ir šie 
eksperimentai vis ėjo tik „po truputį“. Dabar pasiekti rezultatai parodo, 
kad sunkumai yra įveikti. Vadinasi, kad šiam darbui yra sunaudojamas 
mūsų mažas instrumentas. Pirmo poskirio kitų darbų negalima sėkmingai 
dirbti, nes niekas negali reikalauti iš mūsų astronomų, kad jie „pagal-ko- 
mandą“ imtų tyrinėti Mėnulį. Iš tokio „pagal komandą“ užsakyto darbo 
vistiek nieko gero negali išeiti. Kas kita, jei mūsų inteligentų tarpe atsi- 
rastų toks „savotiškai sukurtas mėgėjas“. Jis galėtų sėkmingai tyrinėti 
Mėnulį. 


B. Kodatis, Lietuva ir Astronomija 109 


Toliau, tyčiomis šoksime per antrą poskirį ir tuojau pažvelgsime į 
trečiąjį. Šios rūšies darbams kaip tik reikalingi labai dideli, kiek galima 
didžiausieji instrumentai, kurie reikalauja ypatingai paruoštų observatorijų 
ir“ didelio visokios rūšies personalo — žodžiu sakant: tiems darbams yra 
reikalingos tokios didelės — sakoma „milžiniškos“ — lėšos, kad mums 
lietuviams visai netenka kalbėti apie šiuos darbus. 

Bet dabar pažvelgsime į antro poskirio darbus. Dar kartą pakarto- 
sime: Čia dalykas eina apie mūsų žvaigždžių sistemos tyrinėjimą. Šios 
srities tyrinėjimo savybės yra tokios, kad Lietuva be jokių didelių išlaidų 
gali gausiai ir produktingai mokslingai dirbti ir galėtų daug gausiau ir 
daug produktingiau dirbti, nei tai dabar daroma, jei tiktai darbo sąlygos 
būtų kiek žmoniškesnės, nei jos dabar yra. 

Kadangi ši darbo sritis mums yra itin svarbi, dėlto, bent paviršuti- 
niškai, apsipažinkime su jąja. 

Mes čia neminėsime ankstyvesnių, grynai spekulativinio pobūdžio pa- 
žiūrų apie mūsų žvaigždžių sistemos strukturą. W'illiam'as Her- 
schel'is buvo pirmasis, kuris baudėsi tyrinėti šią problemą mokslingais 
metodais. Garsūs yra jo „star gauging“. Jo darbai vyko maždaug apie 
1800 metus. Yra gerai žinoma, jog Herschel'is puikiai suprato, kad jo 
susektas rezultatas yra pat pirmasis dar tiktai visai silpnas artėjimas prie 
tiesos“. 

Beveik lygiai šimtą metų vėliau du vokiečiu, von Seeliger'is* su 
Schwarzschild'u ir olandas Kapteyn'as* iš naujo kibo į šią pro- 
blemą. Bet jie galėjo naudotis jau žymiai geresnėmis priemonėmis kaip 
Herschelis tai galėjo daryti. 

H. von Seeliger'is ir Schwarzschild'as 1890—1900 metų lai- 
kotarpiu savo garsiems darbams dar naudojosi vizualine (t. y. akimis su- 
sekta) medžiaga, sudėta kataloguose: Bonner Durchmusterung, Sūdliche 
Durchmusterung, Cordoba Durchmusterung. Pirmajame šių katalogų su- 
žymėtos 324198 žvaigždės, antrajame 133659 ir trečiajame 578802 žvaigž- 
dės; iš viso apie vieną milijoną žvaigždžių. Šių katalogų sudarymas ir 
sunaudojimas yra milžiniški darbai. Tat Seeligeris ir Schwarzschildas, nau- 
dodamiesi šiąja medžiaga, mėgino susekti mūsų žvaigždžių sistemos struk- 
turą. Abiejų tyrinėjimai pasižymi tuo, kad juodu ėjo grynai analizinės 
matematikos keliu. Juodu aprašė problemą tam tikromis integralinėmis 
lygtimis. Spręsdami šias lygtis mėgino susekti analizinį ryšį tarp šių | 
lygčių sprendinių ir tų funkcijų, kurios teko iš stebėjimų. Šiąja kryptimi 
eidami gavo tam tikras šį ryšį aprašančias funkcijas, kurios astronomijoje 
vadinamos „paskaidymo funkcijomis“ (Verteilungsfunktionen). Šios pa- 


1 Truputi daugiau žinių apie Herscheli galima rasti šio žurnalo 1922—19253 m. 
140—141 puslapiuose. Red. 

2 Plačiau apie jį žiūr. šio žurnalo 1925 m. 253—255 pusl. Red. 

3 Plačiau apie jį žiūr. šio žurnalo 1924 m. 52—54 p. Red. 

skaidymo funkcijos duotų mūsų žvaigždžių sistemos strukturą, jei būtų 
žinomi tam tikri stebėjimų duomenys ir jei viena pagrindinė hipotezė būtų 
tikra. Ši pagrindinė hipotezė yra, kad sunaudoto žvaigždžių vieno mili- 
jono struktura iš tikro ir būtų visos sistemos struktura. Jei ši hipotezė nėra 
tikra, tuomet strukturos vaizdas, kurį gavo Seeligeris ir Schwarzschildas, 
taip pat nėra tikras. 

Beveik lygiu laiku — kiek vėliau, — kuomet Seeligeris ir Schwarz- 
schildas ėmėsi studijuoti šią strukturos problemą, ir olandas Kapteynas 
ėmėsi to paties darbo'. Bet jis ėjo principinai kitokiu keliu. Tais laikais 
astronomų tarpe bendrai vyravo pažiūra, kad Seeligerio ir Schwarzschildo 
susektos paskaidymo funkcijos tikrai aprašančios visos sistemos strukturą. 
Šios funkcijos dargi stačiai buvo laikomos esančios „stelarinės astrono- 
mijos pagrindinės lygtys“. Kapteyno niekados neišblunkąs nuopelnas yra 
tas, kad jis nepasidavė šios pažiūros įtaigai, o ėmė abejoti, ar vienas žvaigž- 
džių milijonas jau galėtų ką pasakyti apie visos sistemos strukturą, ka- 
dangi visa sistema susideda ne tik iš keleto milijonų, bet mažų mažiausiai 
iš kelių šimtų milijonų žvaigždžių (Šių dienų manymu, mūsų sistema susi- 
dedanti iš bent vieno šimto tūkstančių milijonų, vad., iš maždaug 10 x 1070 
žvaigždžių). Vaduodamasis šiąja mintimi, Kapteynas suprato, kad dar 
labai labai peranksti kibt į problemą grynai analizinės matematikos metodu, 
kad šį problemos išsprendimą reikia palikti astronomų kartoms, gyven- 
siančioms keletą šimtmečių po mūsų. 

Nepaprastu organizatoriniu gabumu ir nepaprasta energija Kapteynas 
visų pirma organizavo fotografinį metodą, pagal kurį buvo fotografuojami 
planingai ir sistemingai parinkti dangaus maži plotai. Šis metodas yra 
plačiai išgarsėjęs ir vadinamas „Selected Areas“ metodas. 1906 metais Kap- 
teynas paskelbė astronomams šį metodą hektografuota brošiura „Plan of 
Selected Areas“. „Congress of Arts and Sciences, St. Louis U.S.A.“ kon- 
ferencijoje (1905) astronomai entuziastingai priėmė šį pasiūlymą, ir visa 
observatorijų eilė kibo į darbą. (Konferencijoje pasiūlymas buvo duodamas 
žodžiais). Suprasdamas labai per ankstyvą užsimojimą analiziniu-matema- 
tikiniu būdu ištirti sistemos strukturą, Kapteynas ėjo empiriniu keliu. 

Kadangi šio straipsnio tikslas nėra kiek smulkiau aprašyti sakomų 
darbų eigą, dėlto tiktai trumpai paduosime susektus rezultatus. Visa šių 
gausių ir svarbių darbų sritis pasibaigė 1925 metais. Kapteyno ir jo bendra- 
darbių susektų rezultatų įtakoje jau pats Seeligeris nuolatai turėjo vis po 
kiek keisti savo rezultatus. Bet Seeligerio, Schwarzschildo, Kapteyno ir jų 
bendradarbių rezultatai visi yra beveik vienodi. Šis bendras rezultatas — 
paprastai grafiškai atvaizduotas — galima rasti kiekviename rimtame po- 
pularinės astronomijos veikale. Dėlto paties rezultato čia nebus; bus tiktai 
bendra išvada, būtent; 4 

Kadangi Seeligerio, Schwarzschildo ir Kapteyno laikais medžiaga, su- 
lyginus ją su dabartine medžiaga, buvo stačiai bėdina, tai anų metų astro- 
nomai priėjo išvadą — kitaip ir negalėjo būti, — kad mūsų žvaigždžių 

sistemos (Paukščių Tako sistemos, Galaktinės sistemos) struktura esanti 
labai paprasta, labai nekomplikuota. Dabar tatai išrodo visiškai kitaip. 
Šiandien — fotografijos dėka.— žinoma, kad Galaktinės sistemos struk- 
tura yra netgi labai komplikuota. Žinoma, kad anas milionas žvaigždžių, 
kuriuo rėmėsi pirmų tyrinėtojų darbai, visos dar yra mūsų Saulės artimos 
kaiminystės žvaigždės, kad tikra problema prasideda tiktai toli anapus 
šios kaiminystės, ir kad šitos problemos tyrinėjimo atžvilgiu daromi tiktai 
pirmi, dar labai netvirti žingsniai. Dėlto visų pirmiausiai reikia kruopščiai 
ištyrinėti mūsų sistemos labai labai daug pavienių plotų, kol galėsime šiek 
tiek pakankamai suprasti, kaip bent mūsų sistema yra sudaryta. 

Malonus skaitytojas supras, kad tai tegalima daryti, planingai ir siste- 
mingai fotografuojant ir iš pagrindų tyrinėjant kiekvieną plokštelę, įsijun- 
gus į visų kulturingų valstybių organizuotą astronominį darbą. Šis darbas 
yra ką tik pradėtas, ir jo sritis tokia didelė, kad darbas eis dar šimtus metų, 
net tuomet, jei ilgainiui visi metodai būtų dar daug patobulinami. Šioje 
srityje pasirodo, kad ne tik vidutiniškos, mažesnės, bet dargi mažos obser- 
vatorijos gali visai produktingai bendradarbiauti. Dar mūsų dienomis pasi- 
rodė, kad net toks mažas fotografinis instrumentas — astrografas, — kurio 
fotografinio objektivo skersmuo tėra 50 mm, gali pagaminti labai svarbios 
mokslinės medžiagos, kuriai ištyrinėti reikia eilės metų. 

Jei dabar atsiminsime, kad mūsų Observatorijos astrografo vedamojo 
vamzdžio objektivo skersmuo yra 110 mm ir jo fotografinio objektivo 
skersmuo yra 120 mm, ir kad reflektoriaus parabolinis veidrodis jau yra 
Kaune, tuomet kiekvienam bus aišku, kiek mūsų astronomai galėtų žymiai 
daugiau bendradarbiauti, nei iki šiol, jei tiktai darbo sąlygos būtų bent kukliai 
pagerinamos, it į astronomiją iš visa būtų kreipiama kiek daugiau dėmesio, 
kad, sakysime, tokio instrumento paruošimas, kaip buvo jau pasakyta, 
neužtruktų kelioliką metų. Juk bus suprantama, kad tokiomis sąlygomis 
galų gale ir stiprūs nervai ima irti. 

Skaitytojams gal dar galėtų būti įdomu, kuriuo būdu galima suvaldyti 
ir ištyrinėti tokią milžinišką pavienių individų gausumą, kurią sudaro 
žvaigždžių fotografiniai atvaizdai, kurie randasi, sakysime, kad ir tiktai 
vienoje plokštelėje? 

Tam tikslui astronomai naudojasi matematikos šaka, kurią matema- 
tikai jau anksčiau buvo sugalvoję, ir kurią matematika vadina „matematikinė 
statistika“. Tai dar nesena, netgi jauna šaka. Pirmiau jąja naudodavosi 
labiausiai biologai, ekonomistai ir visokių apdraudimų statistikai. Dabar 
astronomai gausiai naudojasi matematikine statistika, ir maždaug apie 
1910—1920 m. matematikinė statistika ėmė sparčiai tobulėti. Ypač vadi- 
namosios „Skandinavų mokykla“ (Charlier ir jo mokiniai), „Anglo- saksų 
mokykla“ (Pearsot, Jule ir jų mokiniai), „Rusų mokykla“ (ypačiai Čuprof 
ir jo mokiniai) šiuo atžvilgiu pasižymi. Šita matematikos šaka kaip tik yra 

sugalvota didelėms individų gausumoms tyrinėti. Nors aiškiai matyti, kad 

matematikinė statistika dar tėra savo plėtros pradžioje, tačiau jos pritai- 
kymas astronomijai jau dabar davė galingus rezultatus. Matematikinės 
statistikos pritaikymas astronomijai paprastai vadinamas „stelarine statis- 
tika“, bet šis pavadinimas — visų manymu — nėra labai tikęs. Dėlto 
šiame straipsnyje ji buvo pavadinama statistikine astronomija (bet be pre- 
tenzijos, kad šis pavadinimas būtų tinkamesnis). 


Kiekvienas skaitytojas supranta, kad šio straipsnio ir turinys ir antraštė 
turi sąmoningai agitacinį pobūdį. Tai tiesa! Dėl to nuoširdžiai atsiprašoma... 
Šiuo straipsniu buvo norima paaiškinti: 1) kad astronomija Lietuvai nėra 
nereikalinga prabanga, bet kad tai yra moderninės kulruros požymis, kurį 
turi kiekviena mūsų laikų kulturinga valstybė; 2) kad mūsų astronomų 
siekinys, produktingai bendradarbiauti kulturingo pasaulio astronomijoje, 
nėra kokia nereali fantazija, bet yra rimtais duomenimis pagrįstas siekinys, 
kurio siekimas ir vykdymas nereikalauja kokių ypatingai didelių lėšų. 
Šio siekinio pasiekimas tereikalauja, kad darbo sąlygos būtų kiek pageri- 
namos, ir kad pas mus apskritai kreiptų kiek daugiau dėmesio į astronomiją. 

Pabaigoje skaitytojai, tur būt, tikrai pasakys, kad šitam straipsniui 
momentas labai blogai parinktas. Su šiaja mintimi jokiu būdu negalima 
sutikti; kaip tik atvirkščiai! Mūsų šio momento Lietuvai tinka taisyklė: 


„Doch allen Gewalten 
Zum Trotz sich erhalten — 
Das rufet die Arme der Gėtter herbei! 


(Visokioms priešingoms jėgoms siaučiant, 
Kietu sprandu tyčiomis išsilaikyti — 
Tokiu poelgiu dievai yra pašaukiami pagalbon!). 


Tegul pasaulis mato, kad ant tikro, dar neišsivisusio lietuvio sprando 
nedėsi jungo!! 


Lietuvos Astronomijos Observatorija Kaune 
B. Kodatis, Kaunas 


Astronomijos observatoriją, kuri čia norima trumpai aprašyti, pava- 
dinome ypatingu pavadinimu: „Lietuvos Astronomijos (Observatorija 
Kaune“. Toks pavadinimas yra ypatingas, kadangi vargu kurioj kitoj srity 
rasime panašų pavadinimą. Paprastai, tokia observatorija yra arba grynai 
valstybinė įstaiga, esanti tiesioginėje Švietimo Ministerijos žinioje, arba yra 
Universiteto, ar kurios mokyklos ar, pagaliau, kurio privatinio asmens 
įstaiga. Mūsų Astronomijos Observatorijos oficialus pavadinimas yra: 
„Krašto Apsaugos Ministerijos Astronomijos Observatorija“. Faktas, kad 
niekur kitur nebėra antros tokio pavadinimo astronomijos observatorijos. 
Šiuo žvilgsniu mes lietuviai laimėjome neginčytiną rekordą, turėdami „uni- 
kumą“. Šis „unikumas“ stebina visus be jokios išimties. Tiktai dar laimė, 
kad užsieniečiai nemoka lietuviškai, ir mūsų astronomai, kiek tik galėdami, 
slepia šį pavadinimą. 

Bet netiktai užsieniečiai stebisi tokiu keistu pavadinimu (tie užsienie- 
čiai, kuriems noroms nenoroms teko paaiškinti iškabą); aure, ir mūsų 
kamiečiai ir mokiniai, kurie kada-ne-kada lankosi observatorijoje, nusiste- 
bėję kraipo galvas, paskaitę tą „navatną“ pavadinimą. Ir tikrai?! Kodėl 
mes negalėtume pavadinti savo observatorijos ,„Vytauto Didžiojo Univer- 
siteto Astronomijos Observatorija“, arba, norėdami pagerbti pirmą lietuvį 
astronomą Pačebutą, kodėl negalėtume pavadinti ją „Vytauto. Didžiojo 
Universiteto Pačebuto Astronomijos Observatorija“, arba, jeigu toks pava- 
dinimas būtų per ilgas, trumpai „„Pačebuto Astronomijos Observatorija“, 
arba, galų gale, jei observatorija būtų grynai valstybinė įstaiga : „Lietuvos 
Valstybinė Astronomijos Observatorija“. 

Kiekvienas galvojąs žmogus, pažvelgęs į tokį mūsų observatorijos pa- 
vadinimą, supranta du dalyku. Pirma, kad šis pavadinimas negalėjo „nu- 
kristi iš dangaus“, bet kad jis turėjo atsirasti kuriuo nors logišku būdu. 
Antra, kad Lietuvoje astronomijos kelias negali būti „rožėmis išklotas“, 
bet turi būti išklotas skaudžiais erškėčiais; nes jei būtų buvę kitaip, tai 
nebūtų galėję atsirasti ir toks jos pavadinimas. Taip iš tikrųjų i ir yra. Šis 
pavadinimas išdygo iš mūsų observatorijos sukūrimo eigos.  Dėlto pir- 
miausia, kad ir trumpai, pažvelkim į observatorijos istoriją. 

Mūsų Universitetas — tiksliau sakant: Universiteto Matematikos 
Gamtos Fakulteto Matematikos Astronomijos Komisija — per septyne- 
rius metus, nuo 1922 iki 1929, nuolatos dėjo daug ir visokeriopų pastangų 
astronomijos observatorijai sukurti. Buvo išmėginti tikrai visi, koki tik 
buvo galimi, keliai. Tiktai vienas kelias nebuvo ir nėra išmėgintas : nebuvo 
kreiptasi į Amerikos lietuvius prašant aukų. Nesunku suprasti, kodėl to 
nebuvo daroma, ir ateityje nebus daroma, nors — kaip yra išsitaręs vienas 
kitas amerikietis — toks prašymas galėtų rasti ir klusių ausų. 


N 

Visos sakomos pastangos nuėjo niekais. Iki 1929 metų observato- 
rijos klausimas visiškai nejudėjo iš vietos. Kliuvinys buvo lygiai tas pats, 
kuris dar ir šiandien smarkiai kliudo observatorijai augti. Viena, kad 
valdantieji sluoksniai — be išimties — manė, kad „Lietuvai astronomija yra 
nereikalinga prabanga“. Antra, kad įrengimas tokios observatorijos, kurioje 
būtų galima produktingai mokslingai dirbti, „Lietuvai esąs perbrangus 
dalykas“. Trečia, kad mūsų astronomai esą „kažin kokie nerealūs fantas- 
tai“. Šitame straipsnyje šių trijų minčių neliesime, kadangi jos jau išnagri- 
nėtos šiame pat žurnale pirmiau einančiu straipsniu „Lietuva ir astronomija“. 
Ten malonus skaitytojas ras paaiškinimą, kad visos šios trys mintys yra 
savo esmėj klaidingos. 

Bet tuo tarpu, kada Universitetas veltui kovojo, vad. iki 1929 metų, 
mūsų Tėvynė Lietuva jau buvo pasirašiusi „Pabaltijo Valstybių Geodezinės 
Komisijos“ sutartį. Šiąja sutartimi Lietuva pažadėjo — lygiai taip pat kaip 
ir kitos šalys, būtent, Suomija, Latvija, Lenkija, Švedija, Norvegija, Danija, 
Vokietija — vykdinti sutartus geodezinius darbus. Šių darbų tarpe buvo 
ir astronominių-geodezinių darbų. Šiems astronominiams-geodeziniams. 
darbams vykdinti reikėjo kurti „Valstybės Astronominę Centrinę“, ir susekti 
šios centrinės fundamentalinio stulpo koordinatas, būtent, reikėjo susekti 
ilgį nuo Greenwich'o meridiano, ir polio aukštį, arba — tai yra tas pats — 
geografinį plotį. 

Bet įstaiga, kuri yra valstybės astronominė centrinė, dar neprivalo būti. 
kartu ir astronomijos observatorija. Tarp abiejų įstaigų yra žymus, esminis. 
skirtumas, apie kurį vėliau — šitame straipsnyje — dar teks kalbėti. Kiek- 
vienas supras, kad mūsų astronomai būtų turėję būti žmonės be jokios: 
iniciativos, žmonės be jokio mokslingo troškulio ir entuziazmo, jei jie 
nebūtų įtempę visas jėgas naudotis šiąja palankia proga observatorijai su- 
kurti. Matematikos Astronomijos Komisija gyvai pritarė šiai minčiai ir tuo 
suteikė astronomams didelę moralinę paramą. Bet astronomų dėtų pastangų 
dar toli gražu nebūtų užtekę observatorijai sukurti. Tuo žvilgsniu kita 
įstaiga, kuri nieko bendro neturi su Universitetu, dar turėjo pasakyti savo 
lemiamą žodį. Jei šita įstaiga būtų pasipriešinusi sukurti observatoriją ir 
būtų pareikalavusi sukurti tiktai astronominę centrinę, tuomet visas pro- 
jektas būtų nuėjęs niekais. Šita įstaiga buvo toji, kuri galų gale apsiėmė 
vykdinti sutartus geodezinius darbus ir finansuoti juos. Tai buvo — ir - 
Jar yra — Kariuomenės Štabo Karo Topografijos Skyrius. Nuo šito 
Skyriaus parėjo, ar bus tiktai siaura astronominė centrinė, ar bus astro- 
nomijos observatorija, kurioje — žinoma — turės tilpti ir astronominė 
centrinė. Ir štai, pasirodė dalykas, kurio mūsų astronomai pirmiau visiškai. 
nežinojo. Pasirodė, kad šio Skyriaus viršininkas yra didelis ir prantus astro- 
nomijos draugas ir giliai mokslingas asmuo. Jis puikiai supranta, kad Lie- 
tuvos galingiausias ginklas yra kulturos aukštis, kad Lietuva vėl pražus, 
nežiūrint ginklų ir savo vaikų narsumo, jei Lietuvoje bus kulturinė depresija. 
sulyginus su aplinkinių kraštų kultura; bet kad Lietuva ne tiktai išsilaikys, 

o dar-gi plėsis ir stiprės, jei Lietuvoje bus kulturinė elevacija; jis su- 
prato, kad astronomija yra galinga šios kulturos elevacijos sritis, kurią 
dėlto būtinai reikia ugdyti. Šiąja kryptimi eidamas Karo Topografijos 
Skyrius mūsų astronomams ir padėjo kurti observatoriją Eventualiai ga- 
limiems nesusipratimams ir iš jų išdygstantiems paaiškinimams bei pasi- 
aišikinimams vengti, reikia pasakyti, kad Karo Top. Skyriaus pareigūnai, 
pirmoje eilėje jo viršininkas, žinoma, negalėjo išeiti iš savo kompetencijos 
ribų, kurias jiems užbrėžė Skyriaus darbas. Bet pasirodė, kad ir visai ne- 
išeidamas iš šitų ribų, Skyrius galėjo daug padėti astronomijai. 

Jo dėka, visų pirma, astronomija pas mus gavo sklypą, kuriame ji 
galėjo bent jaustis namie. Iki to laiko Universiteto Astronomijos Katedros 
instrumentai buvo tiktai, taip sakant, nevisai maloniai matomi ir leidžiami 
svečiai, kuriems kas akies mirksnį buvo galima „rodyti duris“, ir kuriems 
— tai faktas —ir parodė duris. Aišku, kad tokiomis „svečių“ sąlygomis 
negalėjo būti kalbos apie šiokius tokius mokslinius darbus. 

Sakytas sklypas yra Kauno fortifikacijos maža dalis, esanti Dariaus 
-Girėno gatvės vakariniame gale, ir kurią rusai vadino „Pirmoji Baterija“. 
Šis observatorijos sklypas yra graži, tyli vieta, pakankamai atstu nuo 
miesto triukšmo, vakarinio apšvietimo, dujų ir dulkių. Tačiau jis nėra 
taip toli nuo miesto, kad studentams, observatorijoje atliekantiems pratybas, 
apsunkintų susisiekimą. Tiktai nakties metu, grįžtant iš darbo, yra kebliau, 
kadangi tuomet nebėra jokių susisiekimo priemonių, o pačioje observato- 
rijoje nėra patalpų, kuriose studentai — ir astronomai — baigę darbą, 
galėtų pasilikti, kaip yra kitose valstybėse. Su šituo trūkumu šiame 
straipsnyje dar susidursime vėliau. 

Tiesa, sakytoji fortifikacijos dalis nebuvo ruošiama astronomijos dar- 
bams vykdinti. Jos paskirtis buvo visiškai kitokia. Tiesa, kad teko gana 
ilgai ieškoti ir tyrinėti, kol galų gale buvo nutarta naudotis kaip tik šiąja 
fortifikacijos maža dalimi. Tačiau reikia pabrėžti, kad panaudotoji for- 
tifikacijos dalis, Pirmoji Baterija, neginčytinai turi nemažą teigiamų savybių, 
kurios žymiai palengvino observatorijos sukūrimą ir ateityje palengvins 
jos išugdymą. Ji turi vieną šiek-tiek neigiamą savybę, būtent, kad jos 
patalpos, kad ir nėra drėgnos — kokios jos yra kitose fortifikacijos dalyse 
— bet kad vis dėlto būtų geriau, jei jos būtų sausesnės. Bet svarbu, kad 
galima pašalinti šitą neigiamą savybę be jokių didelių išlaidų. Ji turi 
dar vieną savybę, kurią kai kas galėtų pavadinti taip pat neigiama, būtent, 
kad pasirinktoje vietoje nėra namo, kuriame astronomai galėtų gyventi. 
Šitas trukumas labai trukdo dirbti. Kitose kulturingose valstybėse, kuriose 
klimatinės sąlygos yra tos pačios kaip pas mus, tikrai nerasi observatorijų, 
kuriose nebūtų patalpų, astronomams dirbti ir pailsėti. Bet pažvelgiant į 
pasirinktą vietą nereikia užmiršti, kad ir kiekviename kitame sklype, koks 
jis būtų pasirinktas, būtų buvę lygiai tų pačių trūkumų, o nebūtų buvę 
tų teigiamų savybių, kurias turi kalbamoji vieta. 

Šita „Pirmoji Baterija“ ir visos patalpos yra Krašto Apsaugos Mi- 
nisterijos nuosavybė. Dabar bus suprantama, kuriuo būdu atsirado ir tas 
keistas pavadinimas: „Krašto Apsaugos Ministerijos Astronomijos Ob- 
servatorija“. Juk ar šiaip ar taip yra tiesa, kad ir šitame sklype Universi- 
teto astronomija su visais savo instrumentais, tėra „leidžiami naudotojai“. 
Berods, šitie naudotojai čia gana giliai įleido šaknis, ir, atvirai kalbant, 
nė manyt nemano iš čion kraustytis; bet vis tiek jie tėra naudotojai, kurių 
padėtis dėlto nėra „absolučiai“ tikra. 


Įdėtasis paveikslas rodo šį sklypą žiūrint iš viršaus, lyg iš lėktuvo. 
Čia matome vieno instrumento patalpą ir vieną mūrinę patalpą. Instru- 
mento patalpa stovi aukščiausioje vietoje, ant kalnelio. Šis kalnelis yra 
aukštesnis už toliau matomą aukštumą. Tiktai paveiksle atrodo, kad aukš- 
tuma lyg būtų aukštesnė. Toliau, slėnyje, matyti Nemunas ir plotas anapus 
Nemuno. 

Toliau, Karo Topografijos Skyrius išrūpino leidimą, kad šitame sklype 
Universitetas galėjo rimtai pastatyti savo instrmentus, ir kad esamuose 
baterijos sargo namuose, be observatorijos sargo, gali gyventi dar Astrono- 
mijos Katedros jaunesnis astronomas. - 

Abu dalykai yra pagrindingai svarbūs. Žodis „rimtai“ yra tyčiomis 
pabrauktas, kadangi iki to laiko Universiteto astronomijos instrumentai, 
ironiškai kalbant, sudarydavo tokią „„skrajojamąją observatoriją“, maž-daug 
kaip koks iš vietos į vietą skrajojantis cirkas. Tiktai nemanykite, malonūs 
skaitytojai, kad čia faktai perdėti! Nieku būdu! Jie yra čia atpasakojami 
dar labai švelniu tonu. Tuo, kad pavyko rimtai pastatyti instrumentus, 

buvo įsigyta galimumo toliau juos ruošti darbams. Tuo, kad bent jaunes- 
nis astronomas gali gyventi pačioje observatorijoje, buvo pasiekta, kad 
bent tam tikri darbai gali būti dirbami planingai ir sistemingai. 

Pradėjus dirbti šioje observatorijoje visų pirma reikėjo susekti obser- 
vatorijos pagrindinio stulpo — pasažinio instrumento stulpo — geografinės 
koordinatos, būtent, ilgis nuo Greenwich'o ir polio aukštis (arba geografinis 
plotis). Ilgis tegalima susekti dviejų observatorijų bendru darbu. Buvo 
nutarta bendrai dirbti su Potsdam'o (prie Berlino) observatorija. Potsdamo 
observatorijos astronomai maloniai sutiko. Šitą gana ilgą ir brangų darbą 
finansavo Krašto Apsaugos Ministerija per Karo Topografijos Skyrių, ka- 
dangi Universitetas tam darbui jokiu būdu negalėjo gauti lėšų. 

Atlikus šio darbo reikalingus stebėjimus, buvo surenkama stebėjimų 
medžiaga polio aukščiui susekti. Tokiam darbui nereikia dviejų observa- 
torijų bendro darbo ir dėlto darbas daug pigesnis už pirmąjį. 

Abu darbu yra viešai paskelbti. Pirmąjį darbą spausdino ir paskelbė 
Pabaltijo Valstybių Geodezinė Komisija atskiru leidiniu: „Die Langen- 
bestimmung der Landeszentralen Kaunas (Litauen) — Potsdam, von B. 
Kodatis. Helsinki 1936“. Pirmąjį ir antrąjį darbą drauge išspausdino 
ir paskelbė Kar. Štabo Karo Topografijos Skyrius leidiniu: „Kariuomenės 
Štabo Karo Topografijos Skyriaus Metraštis. 1 t. I d. Redagavo Plk. A. 
Krikščiūnas“ Publication du Service Topographigue D'Etat-Major 
De L'Armėe Lithuanienne. Tome I, fascicule 1. Rėdacteur Colonel Krikš- 
čiūnas“. Kaunas, 1937. Tokiu būdu observatorijos stulpo koordinatos yra 
tiksliai susektos ir viešai paskelbtos. 

Tiems darbams pravesti Universiteto Matematikos-Gamtos Fakulteto 
Astronomijos Katedra turėjo — ir dar turi — reikalingus pagrindinius pir- 
mos rūšies mokslingus instrumentus ir beveik visus padedamus aparatus 
bei instrumentus. Tačiau trūko vienos pagrindinės dalies ir kai kurių pa- 
dedamų aparatų.  Trūkstamoji pagrindinė dalis buvo pagrindiniai astro- 
nominiai laikrodžiai. Kadangi Matematikos-Gamtos Fakultetui jokiu būdu 
nepavyko šiems nepigiems laikrodžiams gauti lėšų, dėlto reikalingas lėšas 
davė Kar. Štabo Karo Topografijos Skyrius ir, be to, dar parūpino lėšų 
trūkusiems padedamiems aparatams, kurių svarbiausias buvo chronografas. 
Pačius darbus dirbo Astronomijos Katedros personalas. 

Pagrindinių astronominių laikrodžių — be chronometrų — esama 
dviejų: vadinamas ,fundamentinis laikrodis“ ir, be to, dar vadinamas 
„darbo laikrodis“. Fundamentinis laikrodis eina vakuume (cilindre, iš kurio 
oras yra išpumpuotas). Darbo laikrodis yra elektra sujungtas su funda- 
mentiniu laikrodžiu ir eina aklai uždarytoje skrynioje, kad negalėtų patekti 
į jį dulkės. Kiekvienas laikrodis kabo prie tvirtai mūryto stulpo, fortifika- 
cijos patalpos skliaute, kuriame temperatura yra labai pastovi. Per visus 
metus temperatura čia svyruoja tik 3*. Tai yra retai geros sąlygos, ir dėlto 
laikrodžiai eina tikrai gerai. Tai pabrėžė ir užsienių mokslininkai, kurie 
dirbo mūsų observatorijoje. 

2 pav. 


Antrasis ir trečiasis paveikslai parodo abu kalbamu instrumentu, ku- 
riais buvo vykdomi astronominiai ir astronominiai-geodeziniai darbai. 
Abiem instrumentais, dabar ir ateityje, šie darbai bus ir toliau vykdomi. 
Abu instrumentu yra pirmos rūšies dideli instrumentai; juodu yra Univer- 
siteto nuosavybė, bet jais pilnai naudojasi ir Karo Topografijos Skyrius. 
2-sis pav. parodo „pasažinį instrumentą“, 3-sis pav. — „universalinį instru- 
mentą“. Ketvirtasis pav. parodo abu astronominiu laikrodžiu. Kairysis, 
kuris yra cilindre, yra pagrindinis (arba fundamentinis) laikrodis; dešinysis, 
skrynioje, yra „darbo laikrodis“. Abu laikrodžiu yra pirmos rūšies laik- 
rodžiai. Abu yra Karo Topografijos Skyriaus nuosavybė, bet astronomai 
jais pilnai naudojasi, tvarko ir juos prižiūri. 

Penktasis pav. parodo tą mūrinės patalpos kambarį, kuriame yra visos 
reikalingos priemonės ir prietaisai laikrodžiams tvarkyti, patikrinti, reguluoti 
ir prižiūrėti. Šitame kambaryje yra ir chronografas. Ji matome kampe. Tai 
yra tas aparatas, kurio aiškiai matyt kaip du ratuku, ir apačioj, ant paramos, 
svoris ant grandinės. 

1952 metais prasidėjo astronominiai geodeziniai darbai provincijoje. 
Šituos darbus organizavo ir finansavo K. Topogr. Skyrius. Pačius darbus 

vykino Astronomijos Katedros personalas, bet tyčiomis vykino juos tokiu 
būdu, kad K. Topogr. Skyriaus du jaunesniu geodetu — karininku pa- 
mažėl patys pramoktų savarankiškai dirbti visus šios rūšies darbus. Tai 
svarbu dėl kelių priežasčių. Pirma: mūsų laikais astronomija tyrinėja daug 
ir plačių problemų, kurios yra visai kitokios rūšies problemos negu astro- 
nominiai geodeziniai darbai. Dėlto šiandien astronominiai geodeziniai darbai 
visai nebejeina į astronomijos darbų planą, o priklauso geodezijai. ian- 
dien astronomai turi pašvęsti savo laiką ir jėgas problemoms, kurios yra 
tokios plačios ir jų tiek daug, ir, be to, astronomų ir observatorijų yra 
relativiai tiek maža, kad stačiai nežinia, kaip bent šiek-tiek įveikti šituos 
visus darbus. 

Dėlto šiandien yra kiekvienos, taigi ir mažos, observatorijos pareiga, 
dalyvauti grynai astronominiuose darbuose. Bet tuomet jokiu būdu negali- 
ma blaškyti jėgas, dirbant, be grynai astronominių, dar ir astronominius 
-geodezinius darbus. Kuomet pas mus, Lietuvoje, nebuvo žmonių, kurie 
būtų galėję vykdinti astronominius-geodezinius darbus, tuomet buvo sa- 
vaime visai aišku, kad tuos darbus turėjo dirbti mūsų astronomai. Nes 
studentas astronomas pirmais studijavimo semestrais  pramoksta dirbti 
šiuos darbus, kadangi beveik visi geodetai, kurie dirba astronominius-geo- 

dezinius darbus, šiokiais ar tokiais sumetimais, paprastai dar studijavimo 
metais, yra perėję iš astronomijos į geodeziją. 

Pat pradžioje, pradedant sutartus geodezinius darbus, jau buvo aišku, 
kad tokia padėtis negali visados pasilikti, kad pamažu reikia pakeisti ją 
taip, kad Karo Topografijos Skyriaus tam tikri darbuotojai patys galėtų 
dirbti šiuos astronominius-geodezinius darbus. 

Antra: mūsų astronomai yra Universiteto darbuotojai, kurie turi eiti 
tam tikras pareigas, kurias jiems nustato Universietas. Jie negali apsilenkti 
su šiomis pareigomis. Dėl to jie galėjo vykdinti astronominius-geodezinius 
darbus tiktai Universiteto didžiųjų atostogų metu. Popieryje tų atostogų 
yra berods trys mėnesiai, nuo Birželio mėn. 15 d. iki Rugsėjo 15 dienos. 
Bet lėngva suprasti, kad sakomiems darbams tetekdavo pustrečio mėnesio. 
Apgalvojant, kad mūsų klimatinėmis sąlygomis astronominius-geodezinius 
darbus galima pradėti jau Gegužės mėn. 15 d. ir baigti juos Spalių mėn. 15 

d., matyti, kad tuos darbus galima dirbti šešis mėnesius. Bet tai reiškia, 
kad per vienerius metus galima padirbti bent du kartu tiek darbų, jei dirbtų. 
Karo Topografijos Skyriaus darbuotojai, kurie, žinoma, gali pradėti dirbti 
šiuos darbus jau Gegužės mėn. 15 d. ir baigti juos Spalių mėn. 15 d. Bet 
tai vėl reiškia, kad Lietuvos kulturos lygmuo žymiai greičiau pakiltų. 
Be to, pasirodė, gerai išnagrinėjus sąlygas, kad galima sutvarkyti dalyką 
taip, kad observatorijoje astronomijos mokslo darbai ir studentų pratybų 
darbai nenukentėtų nuo to, kad Universiteto šios rūšies instrumentai r--ž- 
daug šešis mėnesius — truputį mažiau — būtų laukų darbuose, t. y., ne- 
būtų observatorijoje. Vadinasi: būtų galima suderinti vienas reikalas su: 
antruoju. 

Trečia: astronominiai darbai, lygiai kaip visi kiti bet kurie darbai, 
gali tiktai tuomet gerai pavykti, jei jie yra sistemingai dirbami laikantis 
sudaryto plano. Bet jei astronomai kasmet bent tris mėnesius turi dirbti 
astronominius-geodezinius darbus, tuomet jų astronominiuose darbuose pa- 
sidaro „bent trijų mėnesių spraga, kuri įvyksta kaip tik tuomet, kuomet ste- 
bėjimų sąlygos, paprastai, esti geriausios. Šis dalykas suardo darbo siste- 
mingumą. Dar daugiau! Dėl šito dalyko kai kurių darbų netgi visai nebuvo 
galima pradėti, nors jie stovi darbų plane. Pavyzdžiui, imkime tiktai Saulės 
dėmių tyrinėjimą. Kuri nauda iš to, kad mūsų astronomai tyrinėtų Saulės 
dėmes 9 mėnesius, o tame darbe kasmet būtų trijų mėnesių spraga. Toks 
darbas nebūtų nė šis nė tas, kadangi jis nebūtų sistemingai dirbtas. Taigi, 
ir šiuo žvilgsniu reikėjo stengtis pašalinti tą padėtį, kad astronomai turėjo: 
dirbti tam tikrus geodezinius darbus. Tai pavyko padaryti. 

Bet pabrėžtinai reikia pabrėžti, kad tai pavyko padaryti dėl to, kad ir 
Karo Topografijos Skyrius pilnai suprato mūsų astronomų padėtį. Jei 
Skyrius to nebūtų supratęs, tuomet šis dalykas nebūtų pavykęs, ir mūsų 
astronomija būtų šlubavusi ir toliau. Jei čia yra pasakyta, kad nūnai 
Universiteto astronomai atsipalaidavo nuo astronominių-geodezinių darbų, 
“tai šito jokiu būdu nereikia suprasti taip, tarytum, kad jie visiškai nutraukė 
visus ryšius su šiais darbais. Ne! Ne toks čia dalykas! Šiuose darbuose jie, 
ir teoriškai ir praktiškai, ir toliau dalyvaus tiek, kiek tai reikalaus Karo 
"Topografijos Skyrius. Bet grynai astronominiai darbai jau nebenukentės 
nuo šito dalyvavimo. Žodžiu sakant, čia bus toks bendras darbas, kurį 
randame ir kitur, dar-gi didelėse ir turtingose valstybėse, k. a., Vokietijoje. 
Jei jau tokiose lobingose valstybėse, lėšų sutaupymo sumetimu, abudu 
mokslu artimai dirba, tai juk pirštu prikišamai rodo, kad Lietuvoje toks 
artimas bendras darbas yra stačiai kruvinai reikalingas. Iš tikrųjų! Koks 
tai būtų tiesiog neprotingas lėšų aikvojimas, jeigu, imkime, Karo Topogra- 
fijos Skyrius turėtų įsigyti lygiai toki pat labai brangių instrumentų komp- 
lektą, kurį Universitetas jau turi, ir kurį Universitetas gali paskolinti 
Skyriui, jei sąlygos tiktai bus praktiškai sutvarkomos! Arba — antras 
pavyzdys — jei Universitetas turėtų parūpinti lygiai tokius pačius, nepi- 
gius astronominius laikrodžius, kuriuos Skyrius jau yra parūpinęs, ir ku- 
"iais Universitetas pilnai gali naudotis, tokiu būdu, kad Skyriaus darbai 
visai nuo to nenukenčia. Kelerių metų praktika aiškiai parodė, kad šis 
"bendras darbas sklandžiai eina, ir netgi abiem įstaigom yra tikrai nau- 
dingas. 

Malonūs skaitytojai, manau, jau bus supratę, kad mūsų observatorija 
nesitenkina vien astronominiais-geodeziniais darbais. Nes kitaip ji btūų 
juk tiktai astronominė centrinė, bet nebūtų astronomijos observatorija. 
Mūsų observatorija, turbūt, turi savo tikrų darbų, grynai astronominių 
„darbų, planą... Taip ištikro yra, ji turi planą. 

Šis darbų planas, aišku, nieko bendro neturi su geodeziniais darbais 
— jis yra savitas astronominių darbų planas. Leiskite truputį jus su šiuo 
planu supažindinti! Toks planas reikia rūpestingai ir labai atsargiai su- 
daryti. Jis visados yra eilės metų kruopštaus darbo ir zondavimo gaminys. 
Jokiame kitame moksle, sudarant jo darbų planą, negalima taip lengvai 
ir taip nejučiomis „paslysti i šalį“, kaip tik astronomijos moksle. Tai 
pareina nuo to, kad visi astronomai yra tam tikros rūšies entuziastai. Jų 
mokslo tiesiog grandiozinis turinys visai savaime sukelia entuziazmą. Šis 
entuziazmas lengvai galima pastebėti ypač jaunų, ką tik pradedančių dirbti, 
astronomų. Jie tuojau norėtų nertis į „visatos giliausias gelmes“. Šita 
gerai žinoma savybė suvilioja žmogų kibt į „didelį“ darbą ir tam darbui 
parūpinti instrumentą. Bet vėliau, pradėdamas šį darbą, jis turi skaudžiai 
įsitikinti, kad jis negali šio darbo dirbti. Ir tuomet prasideda tas, astronomų 
tarpe gerai žinomas, baisus nusivylimas. Šis labai skaudus nusivylimas 
dažnai pasitaiko ypačiai astronomų-mėgėjų tarpe. Tokių nusivylimų 

astronomų-mėgėjų pavyzdis yra antai ir mūsų tautietis — amerikietis 
labai gerbtinas amžinos atminties kunigas Petraitis. Jis turėjo ištikro 
gerą brangoką instrumentą — bet nieko nepadirbo. Jei šis instrumentas 
būtų buvęs pastatytas žmoniškose sąlygose, ir a. a. kun. Petraitis būtų 
sau sudaręs arba sudarydinęs planą tokių darbų — arba dar geriau tiktai 
vieno tokio darbo, kurį jis būtų galėjęs sistemingai dirbti, tuomet jis būtų 
galėjęs daug padirbti. 

Sudarant observatorijos darbų planą visųpirma reikia susidaryti vaiz- 
dą, kurie darbai ilgesnėje ateityje bus aktualūs, bus — taip sakant — 
labai svarbūs ir greitai nepasens. Tai būtinai reikalinga dėlto, kad nebūtų 
perkami instrumentai, kurie greitai ,,pasens“, kadangi darbai, kurie dirbami 
tokiais instrumentais, greitai nebebus aktualūs, nebebus modernūs. Tam 
tikslui reikia kruopščiai išstudijuoti visą moderninę literaturą, ir žurnalus 
ir mokslo knygas. Aišku, kad toks darbas nėra vienerių metų darbas, 
bet kad jam reikia eilės metų. Jei jau didelės, lobingos valstybės nepajėgia, 
sakysime, kas 30 metų pirkti naujus instrumentus, tuomet bus aišku, kaip 
atsargiai turi elgtis neturtingos mažos valstybės astronomai. Juk aišku, 
kad reikia dėti visos pastangos, kad pirktų instrumentų užtektų ne tiktai 
dabarties astronomų kartai, bet kad jų užtektų dar kitai kartai ir, jei 
tiktai galima, ir dar lasmams kartoms. 

Toliau, būtinai reikia žiūrėti savo krašto klimatinių sąlygų, kadangi 
nuo jų labiausiai pareina ne tik instrumentų dydis, bet ir kai kurie darbai. 
Kuri nauda iš didelio instrumento, jei vėliau, juo dirbant, pasirodys, kad 
dėl klimatinių sąlygų reikia sumažinti, uždedant diafragmą, instrumento 
svarbiausiąją dalį, objektivą, arba veidrodį. Kiek toks instrumentas būtų 
didesnis už produktingai naudojamo dydžio instrumentą, tiek pinigų būtų 
veltui išleista. 

O galų gale — valstybės finansinio pajėgumo sąlyga. Labai lobin- 
goms valstybėms, kaip tokioms Jungtinėms Amerikos Valstybėms, Anglijai 
ir paskutiniu laiku Rusijai, finansinio pajėgumo sąlyga nėra jau tokia pat 
pagrindinė sąlyga. Bet nelobingai valstybei, ypač turinčiai visose srityse 
dar atsistatyti, ši sąlyga yra visų svarbiausioji, kuri tokios valstybės astro- 
nomams pagamino kuodaugiausiai galvos skaudėjimo, kadangi tokioje 
valstybėje nieko dar nėra tikrai konsoliduota. Yra ypač sunku susidaryti 
ateities finansinio pajėgumo vaizdą. O toks vaizdas yra būtinai reikalingas, 
kadangi kiekvienas astronomijos darbas ir instrumentas reikalauja perso- 
nalo tam tikro minimumo. Jei personalas būtų mažesnis kaip minimalinis, 
tuomet negalima pilnai produktingai išnaudoti instrumento. O tai reikštų, 
kad įsigytas instrumentas nebūtų buvęs tinkamai pasirinktas. Juk nereikia 
pamiršti, kad personalo išlaikymas kainoja pinigų, kuriuos sumoka valstybė. 

Manau, kad šio straipsnio skaitytojai norėtų bent kiek susipažinti su 
mūsų observatorijos darbų planu. Visypirma tenka pasakyti, kad šis pla- 
nas yra taip sudarytas, kad jis tiks ilgai metų eilei, bent dviem astronomų 
kartom, vad. bent maž-daug 60 metų. 

Dėlto pagal išnagrinėtas sąlygas, tame plane svarbiausioj vietoj turėtų 
stovėti vadinamos „moderninės astronomijos“ darbai. Taip ištikro yra. 
Jei išnagrinėtume astronomijos mokslo plėtros eigą, tai aiškiai matytume, 
kad, be jokio abejojimo, ateitis priklauso tai astronomijos sričiai, kuri 
vadinama „stelarinė statistika“ arba geriau „stelarstatistinė astronomija“. 
Stelarstatistinei astronomijai atsiradus, vadinamosios „klasikinės astrono- 
mijos“ šalininkai, beveik visi dar „senosios mokyklos“ (senosios pakrai- 
pos) astronomai, buvo daugiau ar mažiau griežti stelarstatistinės astro-- 
nomijos priešininkai, kadangi manė, kad stelarstatistinė astronomija esanti 
kažin kokia „griežtosios astronomijos“ profanacija ir apsilenkianti su tikslu- 
mu. — Visi šitie priešininkai šiandien jau yra nutilę. 

Mat, moderninės astronomijos pasiekti rezultatai yra ištikro perdaug 
didingi, kad dar būtų galima rimtai priešintis „naujajai“ mokyklai, ir, be 
to, nereikia užmiršti, kad griežtumas taip pat tėra relativinis dalykas. Pa- 
vyzdys: jei gryno matematiko akimis žiūrėsime į dangaus mechaniką, tuo- 
met turime sutikti, kad matematikas jokiu būdu negali sutikti su daugeliu 
metodų, kuriais gausiai naudojasi dangaus mechanika. Matematikas 
turėtų pasakyti, kad dangaus mechanika nėra tikslus mokslas. Tačiau 
niekam tokia mintis nelįs į galvą, kadangi suprantama, kad įvairiomis są- 
lygomis griežtumų yra įvairių. Dėlto stelarstatistinė astronomija griežtumo 
atžvilgiu nėra mažiau griežta kaip klasikinė. Visi gausūs ginčai, kurie savo 
laiku — dar neseniai — siautė dėl stelarstatistinės astronomijos griežtumo ir 
negriežtumo, išdygo iš nesusipratimo. Bet ne be to, kad ir stelarstatistinės 
astronomijos kovotojams netektų kiek kaltės. Jei jie pat pradžioje būtų 
pakankamai paaiškinę visą dalyką, tuomet, reikia manyti, visų 2 nema- 
lonių ginčų nebūtų kilę. 

Šiandien visi, be išimties, pripažįsta, kad stelarstatistinei astronomijai 
priklauso ne tiktai vienas artimiausias šimtmetis, bet ir keli būsimieji 
šimtmečiai. Be to, pasirodė, kad šioj srity dar ilgam laikui galima gau- 
siai dirbti, palyginti mažais instrumenais, jei tik darbai yra tinkamai pasi- 
renkami.  Dėlto, pažvelgiant į šitą stelarstatistinę astronomiją ir neuž- 
mirštant mūsų krašto ir valstybės šiaip diktuojamų sąlygų, buvo pasirinkti 
tam tikri stelarstatistiniai darbai. Tiems darbams reikia dviejų instru- 
mentų, būtent, pakankamo didelio astrografo ir pakankamai didelio re- 
flektoriaus. Šių dviejų instrumentų vienas, būtent, astrografas, yra paruoštas, 
ir dabar, jau maž-daug metai, kaip juo yra dirbama. Berods, šio instrumento 
paruošimas truko „nežmoniškai“ ilgai, būtent, 14 metų! Didžiausias truk- 
dymas ėjo iš to, kad Lietuvoje visiškai nėra mokslinės astronomijos tradi- 
cijų, ir kad pas mus, apskritai, iš tikro keistai žiūrima į astronomiją. Apie 
tai jau kalbėjau straipsnyje „Lietuva ir astronomija“. 

6 pav. parodo kalbamąjį instrumentą, tą astrografą. Jis yra Universiteto 
nuosavybė.  Patalpa yra atidaryta, tarytum kad reikią dirbti.  Ilgesnis, 
plonesnis vamzdis yra vizualinis žiūronas. Tai yra tas žiūronas, į kurį 
astronomas dirbdamas žiūri, ir tokiu būdu tvarko visą stebėjimą. Trumpes- 

6 pav. 


nis, storesnis vamzdis yra „astrokamera“, kuria žvaigždės yra fotografuo- 
jamos. Prie vizualinio žiūrono tyčiomis yra pridėta „Saulės . kamera“, 
kuria Saulė yra fotografuojama. Kuomet fotografuojamos žvaigždės, Saulės 
kamera — per keliolika sekundžių — žinoma, yra atimama, ir pridedami kiti 
reikalingi prietaisai. Visos kitos dalys yra visokie reikalingi prietaisai, 
apie kuriuos čia nekalbėsime. 1924 metais vizualinis žiūronas buvo pirktas 
firmoje Carl Zeis, Jenos mieste. Bet visa Saulės kamera yra padirbta Lietu- 
voje. Astrokameros buvo pirktas tiktai objektivas (stiklas) sakytoje fir- 
moje. .is objektivas yra savo rūšies „astrotripletas“. Šiaip visa astrokamera 
yra padirbta Lietuvoje. Tuo yra sutaupyta daug pinigų. 

Kadangi tokios astrokameros precizija turi būti didelė, dėl to jos pa- 
gaminimas nėra lengvas; o tačiau pasirodė, kad Lietuvoje pagaminta astro- 
kamera dirba tiksliai, kaip reikiant. Šio instrumento patalpos vidurys yra 
raudonai dažytas (dėlto paveiksle jis atrodo toks tamsus). Toks dažymas 
yra reikalingas, kadangi fotografuoti reikia vieną valandą, dvi, tris, kar- 
tais net dar ilgiau. Ir tamsiausiąją naktį dangus visados išspindi truputį 

šviesos. Nors šios šviesos yra labai maža, tačiau taip ilgai fotografuojant, 
šita šviesa, patalpos sienų visaip atidaužoma, galų gale vis-tiek patenka į 
astrokamerą. Jei ji nebūtų raudona, vad. jei patalpos sienos nebūtų 
raudonos, šita menka šviesa truputį pagadintų vaizdą, ir rezultatas nebūtų 
kiek galima tikslus. 

Fotografuojant astronomas, sėdėdamas stebėmoje kėdėje, nuolat žiūri 
į vizualinį žiūroną ir sukdamas visokius sraigtų sraigtelius bei dalbeles 
tvarko stebėjimą. Jis turi ramiai sėdėti valandą, dvi, tris valandas — dėstis 
ką jis fotografuoja. Patalpos skliautas, žinoma, yra atidaras. Patalpoje negali 
būti jokio daikto, *kuris galėtų išsiųsti šilimos. Kartais jau yra bėda, kad 
žmogus, pats stebėtojas, išsiunčia šiek-tiek šilimos. Vasarą — tai dar 
pusė bėdos, kad ir tuomet naktys dažnai esti vėsios. Bet žiemos metu, — 
sakysime dešimties gradų šalčiui esant! Ar bent kada esate galvoję ir 
apie šitą astronomų darbo „malonumą“? Nes ir tuomet sėdi šis, mūsų 
žmonių žodžiais tariant, „dykaduonis ir veltėdys“ astronomas ir stebi — o 
aplinkui visi saldžiai miega šiltose lovose ... 


7 pav. 


7-sis paveikslas parodo astrografo patalpos viršini vaizdą. Patalpa iš 
dviejų dalių: iš pačios patalpos ir iš sukamojo skliauto.  Skliautas turi 
platų plyšį, kurį galima atidaryti ir uždaryti. Visas šis skliautas yra pa- 
dirbdintas Lietuvoje. Jis gerai funkcionuoja ir yra daug pigesnis kaip toks . 
skliautas, kuris būtų buvęs pirktas užsieniuose. Jis kainuoja tiktai maž- 
daug 2570 to, kiek jis būtų kainavęs užsieniuose. 

Gegužės mėn. pabaigoje iš Amerikos atėjo šio instrumento veidrodis. 
8-sis pav. rodo šį reflektorių, kaip jis išrodys, kuomet jis bus paruoštas. 


8 pav:. 


Šio būsimo instrumento istorija yra tokia. Kad observatorija galėtų pilnai 
dirbti moderninės astronomijos darbus tokiose ribose, kuriose tai leidžia 
daryti Lietuvos valstybės sąlygos, reikalingas dar yra pakankamai 
didelis reflektorius. 19537 m. pabaigoje buvo pasibaigę tyrinėjimo darbai, 
kuriais reikėjo susekti, kurio dydžio turėtų būti reflektoriaus veidrodis, 
kad instrumentas būtų pilnai produktingai sunaudojamas. Buvo prieita 
išvada, kad veidrodis turėtų būti 60 cm skersmens, kadangi mažų mažiau- 
siai 7590 visų mūsų gražių naktų yra tokios, kada galima sunaudoti pilną 
60 cm skersmens veidrodį, o tiktai 2590 bus tokių naktų, kada teks veid- 
rodį diafragmuoti. 1938 m. vasarą buvo pasibaigę pasitarimai ir nagrinėji- 
mai, kurios rūšies turi būti veidrodis. Apie visus šituos klausimus čia 
nekalbėsime. Remiantis tam tikromis svarbiomis priežastimis buvo nu- 
tarta pirkti šį veidrodį Jungtinėse Amerikos Valstybėse iš firmos Fecker 
"and Co. Pittsburge. Užsakymas ir pirkimas atliktas per Spaudos Fondą. 
Veidrodžio padirbimas užtruko kiek ilgiau kaip pusę metų. Be kelių 
padedamų dalių, kurių negalima pagaminti Lietuvoje, visas kitas instru- 
mento mechanizmas bus pagaminamas Lietuvoje. Kuomet mūsų observa- 


128 B. Kodatis, Lietuvos Astronomijos Observatorija Kaune 


torija turės abudu instrumentu, tuomet instrumentų atžvilgiu ji bus pilnai 
'paruošta. 

Astrografu, einant planu, dar L asjanos Saulės dėmės ir slidi 
okultacijos bei ryškesnių vad. naujų žvaigždžių fotografiniai-fotometriniai 
tyrinėjimai. Būsimam reflektoriui darbų planas taip pat paruoštas, bet 
jis čia nebus duodamas, atsimenant labai praktišką mūsų protėvių patarlę: 
„Dar nešokęs per griovį — nesakyk op!“, 

Baigdamas šią trumpą apžvalgą manau, kad skaitytojai dar norėtų būti 
painformuojami, kaip manoma toliau tobulinti astronomijos darbą Lie- 
tuvoje. Juk aišku, kad tas, kas pas mus iki šiol yra pasiekta, tegali būti 
astronomijos pradžia. - 

Kad ir astronomijos patobulinimo reikalas Lietuvoje yra gan subtilus 
ir keblokas dalykas, tačiau vis dėlto čia trumpai paliesime šį reikalą, ka- 
dangi kiekvienas pilietis, be išimties, turi teisę norėti būti painformuojamas. 

Reikalas yra keblokas dėlto, kad pas mus astronomijos būklėje pinasi 
keli interesai, kurių nė vieno nenorima bet kaip nemaloniai arba netaktingai 
paliesti. Dėlto prašoma, sakysimuose žodžiuose neieškoti kokių asmens 
dalykų ir bruožų. 

Imkime pavyzdį, kuris parodo, kaip mūsų astronomų manymu, astro- 
nomijos būklė Lietuvoje būtų geriausiai sutvarkyta. Šis pavyzdis yra Ber- 
lino— Potsdamo observatorija. Ji yra štai taip sutvarkyta: 

Ši observatorija turi du institutu: astronomijos observatoriją ir geode- 
zinį institutą; abu sudaro vienetą. Tačiau kiekvienas šių dviejų institutų 
turi skyrium savo personalą, vedėją ir sąmatą. Instrumentai, jų patalpos, 
„aparatai, yra bendri. Bet astronomijos instrumentai ir aparatai yra astro- 
nomijos observatorijos nuosavybė, o geodezijos instrumentai ir aparatai 
yra geodezijos instituto nuosavybė. Lygiai tokiu pat būdu sutvarkyti ir abu 
knygynu. Aiški ir smulki sutartis abiem institutam garantuoja sklandų 
bendrą darbą. Abu institutu yra tiesioginės valstybinės įstaigos tiesioginėje 
švietimo ministerijos žinioje. Nei vienas, nei antras institutas nėra univer- 
siteto įstaiga. Bet universitetui ir politechnikumui yra garantuota teisė, 
kad, universitetui ir politechnikumui pareikalavus, ir vieno ir antro instituto 
atitinkami asmenys universitete ir politechnikume studentams turi skaityti 
reikalaujamas paskaitas ir vykdinti pratybas; bet vienas asmuo negali tu- 
rėti daugiau kaip 4 savaitines teorines paskaitas. Abiejų institutų visi 
darbuotojai — be išimties — yra valdininkai, kurie gauna algą ne iš uni- 
versiteto, bet iš švietimo ministerijos. Abu institutu, reikalui atsiradus ir 
pakankamai jį argumentavus, ribotam laikui gali samdytis laikinų dar- 
buotojų. 

Kuri yra tokio sutvarkymo nauda? Ji yra didelė, būtent: Naudojantis 
bendru sklypu, ir naudojantis, jei reikia, bendru personalu, bendrais ins- 
trumentais, jų patalpomis, aparatais ir knygomis, vengiamos lygiagrėčios 
išlaidos. Tai, žinoma, labai teigiamai veikia valstybės biudžetą. Be to, 
universiteto sąmata yra palengvinama ir neatrodo „išpūsta“. 

Jei universitetas, šiokiu ar tokiu sumetimu, nenorėtų vykdinti astro- 
nomijos paskaitų ir pratybų, tuomet abu institutu tuo visai nėra paliečiami; 
mokslingas darbas eis, kaip ėjęs. 

Sulyginę mūsų astronomijos ir geodezijos būklės sutvarkymą su sakytu 
pavyzdžiu, matysime, kad pas mus pagrindinė mintis yra lygiai ta pati, 
būtent: lygiagretumo vengimas, ir tuo būdu lėšų taupymas. Sita būklė ne- 
atsirado taip sau, atsitiktinai, bet ji buvo sąmoningai sudaryta. 

Bet toliau jau rajime skirtumą tarp būklės pas mus ir Berline-Pots- 
dame:. Šitas skirtumas atsirado dėl to, kad iki šiol dar nepavyko pravesti 
bendro darbo minties iki pat galo. 

Anksčiau sakėme esą šalininkai tokio sutvarkymo, kurį rodo pavyzdis. 
Bet tuo tarpu dar per anksti pas mus kalbėti apie tokį susitvarkymą, 
kadangi mūsų Švietimo Ministerija astronomijai nerodo jokio susidomėjimo. 
Tai liudija jau vien tas faktas, kad per visą observatorijos egzistavimo 
laiką — tai yra per 10 metų — joks Švietimo Ministerijos pareigūnas dar 
nė kartą nėra oficialiai atsilankęs observatorijoje. Visai kitaip Kariuo- 
menės Štabo Karo Topografijos Skyrius. Jo aukšti pareigūnai nuolat 
lankėsi ir dabar lankosi observatorijoje ir susipažįsta su joje einančiais 
darbais. 

Dėelto yra aišku, kad tam tikru ateities laiku observatorijos būklė, kad 
ji ir būtų patobulinama, turės pasilikti esamos būklės ribose. Bet šitose 
ribose būklė reikėtų patobulinti. 

Užuot žodžiais aiškinę galimą patobulinimą, pasinaudosim praktiškų 
faktu. Jis yra štai toks: Astronomijos darbus labai trukdo tai, kad obser- 
vatorijoje nėra patalpų, kuriose astronomai galėtų dirbti ir ilsėtis naktį, 
darbo pertraukos metu, arba pabaigę darbą prie instrumentų. Dabarties pa- 
dėtis yra tokia, kad baigę darbą — ir žiemą — naktį apie pirmą, antrą, 
trečią valandą, kartais dar vėliau, astronomai turi eiti visą valandą, kol 
pasiekia savo butą. Dažnai pasitaiko, kad bevykstant į observatoriją dan- 
gus apsiniaukė; o kadangi pačioje observatorijoje nėra kur laukti dangų 
pragiedrėsiant, tai astronomas grįžta namo. Grįžus namo, dangus jau pra- 
giedrėjo etc. etc. 

Padėtis būtų visai kitokia, jei observatorijoje būtų atitinkamos patal- 
pos. Bet tuo tarpu observatorijoje netgi nėra patalpos knygynui padėti. 
Dėl to astronomijos knygyną priglaudė matematikai. Tai labai kliudo 
dirbti, kadangi neretai pasitaiko, kad stebint reikėtų naudotis viena kita 
knyga. Likimas yra toks ironiškas — tai visi gerai žinome, — kad tarp 
keleto esamų knygų paprastai kaip tik nėra pačios reikalingosios knygos. 

Visa šita bėda pranyktų, jei būtų pastatydintos tokios patalpos. Tai 
lengvai būtų galima padaryti, kadangi pastatas, kuriame patalpos tilptų, 
teprivalėtų būti vieno aukšto, visai nedidelis, paprastas namas, be jokio 
ypatingo vidurinio įrengimo. Tai yra dėl to, kad apatinis aukštas jau yra. 
Tai yra tvirta fortifikacijos mūrinė dalis, kurioje telpa jungiklių bei chro- 
nografo kambarys, instrumentų bei aparatų kambarys, astrofotografijos 

laboratorija, akumulatorių centrinė, laikrodžių priešrūsis ir pati laikrodžių 
rūsis. Sitą pastatą parodo 9-sis paveikslas. 


. 9 pav. 
Aišku, kad naujasis pastatas — tai būtų antrasis aukštas — nekainuotų 
daugiau, kiek kainuoja paprastas vieno aukšto namas, kokį sau pasistatė 
ne vienas pilietis. Tokios išlaidos valstybės biudžeto neapsunkintų. 


Dėl ko iki šiol toks pastatas dar nebuvo statomas? Nagi dėl to, kad 
observatorijoje sąlygos yra ypatingos. Jau visa eilė metų, kai sakomojo 
pastato projektas yra paruoštas. Bet Kar. Štabo Karo Topografijos Skyrius, 
visai logiškai ir teisingai, nenori šio pastato statyti, kadangi pirmoje eilėje 
juo naudotųsi astronomai, o geodetai tiktai antroje eilėje. Dėl to, sakoma, 
ji pastatyti turėtų Universitetas. (O Universitetas, kad ir labai norėtų tą 
Dastatą pastatyti, negali to padaryti, kadangi ir pirmasis, jau esamas, aukš- 
tas nėra Universiteto, bet yra Kar. Štabo nuosavybė. Universitetas negalėtų 
pastatyti šio namelio net tuomet, jei norėtų pastatyti jį observatorijoje kur 
kitur, ne ant jau esamo pastato, kadangi visas observatorijos sklypas yra 
Kar. Štabo nuosavybė. Aišku, kad visųpirma reikia šitą dalyką sutvarkyti 
praktiškai. Dėl to Astronomijos Katedra yra paruošusi projektą, kaip būtų „ 
galima sutvarkyti dalyką taip, kad sutvarkymas eitų ir vieno ir antro 
mokslo naudai. Ar greitoje ateityje toks sutvarkymas įvyks, šiuo momentu 
nežinoma. Tiktai tiek jau yra paaiškėję, kad iniciativos turėtų imtis Uni- 
versitetas, vad. Matematikos-Gamtos Fakultetas. 

(700 Toks praktiškas sutvarkymas šaukte šaukiasi greitai atliekamas, nes 
kol jo nebus, vargas ir kliūtys negali pasibaigti, ir astronomai, nors dirbda-- 
mi įtempę jėgas, negali taip produktingai dirbti, kaip jie galėtų tai daryti 
ši reikalą sutvarkius. Tuomet ir geodezijai pas mus būtų lengviau. 

Kalbamojo reikalo dar nesutvarkius kaip reikiant, ir visuomenė negali 
dalyvauti astronomijoje. Pasižvalgę kulturingose valstybėse šiandien pa- 
matysime, kad visur yra griaunamas „kinų mūras“, kuriuo dar nesenai 
mokslas mėgdavo apsitverti ir atsiskirti nuo visuomenės. Šiandien visur 
girdime šūkį: „Moksle ir mokslininkai! eikite į liaudį!“ Tai jokiu būdu 
nereiškia mokslo profanavimą, arba netgi jo trivializavimą. Ne! Tai reiškia, 
kad plačioji publika galėtų susipažinti su mokslu ir jo pažanga ir suprasti 
ji tiek, kiek publika tam yra pribrendusi. Tai reiškia, kad plačioji publika 
nestovėtų ties mokslu kaip ties „knyga su septyniais dideliais užraktais“. 
Kaip tik astronomija yra toks mokslas, kuris jau senokai ėmė ieškoti šito 
kontakto su visuomene, ir visose kulturingose valstybėse ištikrųjų yra tą 
kontaktą radęs. Tiktai pas mus to dar nėra. Bet toks kontaktas mums 
yra būtinai reikalingas, kadangi Lietuva nėra „nauja valstybė“, kuri neturėtų 
nei valstybinės nei istorinės praeities. Dėl to negalime sulyginti Lietuvos 
su iš tikro naujomis valstybėmis, teisindamiesi, kad, girdi, ir „kitose nau- 
jose valstybėse“ šio kontakto dar nėra. Mūsų didelė, garsi ir stačiai heroiška 
praeitis reikalauja, kad Lietuva turi būti kulturinga valstybė, ir dėl to 
sakomas kontaktas, mums būtinai reikalingas. 

Toks kontaktas visur ir visuomet įvyksta dviem būdais: 1) Observa- 
torijose publikai yra regulariai paruošiamos trumpos paskaitos — 30 iki 40 
torijose publikai yra reguliariškai paruošiamos trumpos paskaitos—30 iki 40 
minučių — ir po paskaitos demonstruojami tie žvaigždėto dangaus objektai, 
apie kuriuos paskaitoje buvo trumpai ir suprantamai kalbama. Visur gausi 
praktika yra parodžiusi, kad vien tiktai objektų demonstravimu, vad., vien 
tiktai tuo, kad svečiai instrumentais žiūrėtų į įdomius objektus, nieko gera 
nepasiekiama. 

2) Yra sukuriama astronomų mėgėjų draugija, kuri leidžia savo organą 
(leidinį) ir kuriai vadovauja observatorija. Astronomai mėgėjams paruošia 
tokių darbų planą, kurį įvairios rūšies mėgėjai gali įveikti. Mėgėjai siunčia 
savo stebėjimus (daugiausia kalba eina apie stebėjimus, bet kartais ir apie 
kitus darbus) observatorijai, kuri sutvarko ir sunaudoja stebėjimus bei 
skelbia rezultatus.  Organas, be to, draugijos nariams trumpai praneša 
apie bendrą astronomijos pažangą, apie siauresnių sričių pažangą ir apie 
ypatingai svarbius būsimus reiškinius, kuriuos nariai turėtų stebėti. 

Mūsų astronomai turėjo pakankamai gausios progos įsitikinti, kad lie- 
tuviai labai domisi astronomija. Jų susidomėjimas žvaigždėtu dangumi ne- 
retai kelia — visai neperdėjus dalyko — nusistebėjimą. Vad., pati medžiaga 
yra gera ir dalykas yra pribrendęs. Tačiau negalima to dalyko suorgani- 
zuoti, kadangi mūsų observatorijoje nėra sakyto pastato, kuriame turėtų 
būti ir maža auditorija. Tokiai auditorijai užtektų pusėtino paprasto kam- 
bario. 

Kad skaitytojai suprastų, kaip reikalingas yra toks pastatas jau vien 
publikos dėliai, įsivaizdinkite štai tokį dalyką, kuris observatorijoje daž- 
nai pasitaiko, būtent: Observatorijoje lankosi, sakysime, 10 svečių. Jie 

trokšta savo akimis žiūrėti į dangaus stebuklus. Mūsų astronomus pa- 
gauna „astronominis entuziazmas“. Bet prie instrumento prileisi vieną ar du 
asmeniu; o kur tuo tarpu dėsis kiti 8 asmenys? Nėra. patalpos! Kadangi 
jos nėra, dėl to prieš stebint negalima paaiškinti dalykų, kurie bus paro- 
domi ir prie pat instrūmento reikia nors šiek-tiek paaiškinti stebimą ob- 
jektą. Tai reikalauja laiko, kuriuo kiti 8 net neturi kur atsisėsti. Vasarą, 
kada naktys šiltos, jie atsisėda žolėje, greta instrumento patalpos. Bet jei 
naktys yra vėsios? O pas mus net vidurvasarį naktys dažnai esti gerokai 
vėsios! 

Imkime kitą praktišką atvejį, kuris įvyks šiuo laiku. Tai yra ypatingas 
įvykis, kuris yra jau prie pat durų, būtent: šių metų apie Rugpiūčio mėn. 
4 d. Žemė galėtų susitikti su Jurlof-Achmanof-Hassler'io kometa. Berods, 
dar nėra tiksliai žinoma, ar įvyks šis susitikimas, ir jei jis įvyktų, kuriuo 
būdu įvyks. Bet vis-tiek tai yra labai svarbus įvykis, kuriam sutikti reikia 
pasiruošti. Visose kulturingose valstybėse visuomenė yra painformuojama 
apie tai, visose kulturingose valstybėse astronomai-mėgėjai per savo organą. 
yra pakankamai smulkiai painformuojami, kaip reikia stebėti šį įvykį, 
jei jis įvyktų. Net tuomet šis įvykis bus svarbus, jei jis netgi neįvyktų. 
O Lietuvoje kas tenka daryti? Birželio mėn. 153 d. observatorijoje jau 
buvo 6 laiškai, kurių rašytojai siūlosi rimtai stebėti, ir prašosi painformuo- 
jami. Tai kas reikia daryti? Juk paprastais dienraščiais pakankamai ne- 
painformuosi. Dienraščiu publikai paduosi berods trumpą žinutę, bet dien- 
raštis daugiau net negali patarnauti, kadangi jo paskirtis yra visai kitokia. 
O kaip tik stebint šį įvykį reikalinga, kad dalyvautų kiek galima daugiau 
mėgėjų. 

Dėl ko įvyksta visi šitie nelemti dalykai? Nagi dėl to, kad iki 
dabar dar nepavyko pravesti lengvai įvykdomą observatorijos sutvarkymą, 
kuris, mūsų valstybės matu matuojant, reikalautų tiktai menkų lėšų. 

Noriu pabrėžti: mūsų astronomai juk visiškai nesiprašo ir netgi nenori 
kokio „reprezentativinio pastato“. Jų reprezentacija yra ne pastatas, bet 
darbai. Taip yra visur kitur, taip turi būti ir pas mus. 

Būkime optimistai ir turėkime viltį, kad šiame straipsnyje iškelti menki 
trūkumai greitai bus pašalinami! 


Astronomija per 40 metų“ 


Parašė Sir Arthur Eddington, sulietuvino Dr. P. Slavėnas 


Jei palyginsime šių dienų astronomiją su tuo, kas buvo prieš 40 metų, 
tai pamatysime jos išcentrinę plėtrą. Astronomijos knygos paskutiniame 
pereito amžiaus dešimtmetyje paprastai plačiai dėstydavo apie Saulę, Mė- 
nulį, planetas ir kometas, bet maža ką galėjo pasakyti mums apie žvaigždes. 
Dabar astronomų dėmesio centras persikėlė nuo Saulės sistemos prie 
žvaigždžių sistemos ir toliau. Šiandien esame linkę išgirsti daugiau apie 
galaktikas, kaip apie planetas. 

Šis kontrastas galėtų sudaryti klaidingą supratimą apie astronomijos 
siekimus prieš 40 metų. Tikrovėje jau tada sistemingi žvaigždžių stebėjimai 
absorbavo žymia dalimi observatorijų energiją, kaip tai ir pirmiau buvo 
daroma 18-me ir 19-me šimtmečiuose. Kai kuriuose darbuose žvaigždės 
buvo stebimos ne kaipo savaime dėmesio verti dangaus objektai, bet kaip 
pagelbiniai dalykai kitiems tyrimams; jos ėjo kaip gairės arba kaip ženklai 
dangaus ciferblate, kurių būklės turi būti tiksliai pažymėtos, kad tiktų 
planetų ir kometų judesiams matuoti. Tačiau, be šios padėčių stebėjimo 
rutinos, buvo dar daug tyrimo rūšių, tiesioginai surištų su pačių žvaigždžių 
prigimtimi. 1900 metais prieitas toks stovis, kad, nors rezultatų buvo 
nedaug atsiekta, ir tie dar nebuvo tikri, tačiau daugelio dešimtmečių darbai 
turėjo jau atnešti vaisių, ir ateityje buvo laukta greitos pažangos'. 

Siekiant suprasti žvaigždžių sistemą, pirmiausia yra būtina turėti su- 
pratimą apie žvaigždžių nuotolius. Dviejų artimiausių žvaigždių atstumai, 
a Centauri ir 61 Cygni, buvo nustatyti 1839 m.; bet nedaug buvo pažengta 
iki 1900. Gerai nustatytų paralaksų kiekis priaugo maždaug iki 20; bet 
jie liko neišskirti iš didelio skaičiaus menkų arba visai klaidinančių duo- 
menų. Net 1900 m. visų priimtasis paralaksų katalogas minėjo 88 žvaigž- 
džių, esančių arčiau kaip 10 parsekų nuo Saulės; iš jų dabar 40 atmesta, 
kaip esančios toliau už sakytosios ribos. Mes labai mažai žinojome apie 
atskirų žvaigždžių atstumus ir — kas dar blogiau — nežinojome, kaip 
maža žinojome. 

Tuoj po 1900 m. įvyko didelis patobulinimas pradėjus nustatinėti 
žvaigždžių paralaksus fotografiniu būdu, užuot vartojus heliometrą. Foto- 
grafinio darbo pionieriai buvo Schlesinger'is Allegheny observatori- 
joje ir Russellis bei Hinks'as Cambridge. Suradus žvaigždės atstumą 
paralakso matavimu, jos regimasis šviesumas gali būti paverstas absolučiu 


* Forty Years of Astronomy, by Sir Arthur Eddington, Plumian Professor of Astro- 
nomy, Cambridge, kolektiviniame veikale: BACKGROUND TO MODERN SCIENCE. 
Ten Lectures at Cambridge arranged by the History of Science Committee 1936. Edited 
by Joseph Needham and Walter Pagel. Cambridge 1938. 

1 Autoritetingas pranešimas apie mūsų mokslą tuo metu randamas Newcomb'o vei- 
kale: The Stars. A Study of the Universe (John Murray, 1902). 

(tikruoju) šviesumu. Esamo dabar gerai nustatytų paralaksų kiekio pa- 
kanka, kad gautume gerą supratimą, kuriose ribose įvairuoja absolutus 
žvaigždžių šviesumas ir kaip pareina šviesumas nuo spektro bei kitų sa- 
vybių. Tiesioginis metodas atstumams matuoti turi labai siaurą taikymo 
sritį, kadangi žvaigždės daugumoje yra pertoli, kad duotų apčiuopiamą 
paralaksą. Bet, sužinojus šiuo būdu apie artimesniąsias žvaigždes (iki, 
sakysime, šimto šviesmečių nuo Saulės), gautas tvirtas pagrindas ugdyti 
ir tikrinti eilę netiesioginių metodų, kuriais sprendžiama apie tolimesnių 
žvaigždžių nuotolį bei absolutų šviesumą — taip, kad žingsnis po žingsnio 
dabar pasidaro susekami nuotoliai iki 300 milijonų šviesmečių. 

Kita, labai lėtai išaugusi, matavimo rūšis buvo radialinio žvaigždžių 
greičio nustatymas. Principe, greitis, kuriuo šviečiąs kūnas artėja arba 
tolsta regėjimo linijos kryptyje, gali būti rastas matuojant dopplerišką 
spektro linijų pasislinkimą. Tatai buvo pirmą kartą pritaikyta žvaigždėms 
Huggins'o 1868 m.; bet ir 1900 metais mes vis dar nežinojome radialinio 
greičio nei vienos žvaigždės. Jei ir pasitaikė tada kokių gerų matavimų, 
jie buvo užkasti visai klaidingų nustatymų aibėje. Praktiškame šio mata- 
vimo technikos ugdyme nuopelnai priklauso Campbell'ui Lick'o obser- 
vatorijoje. 1913 m. puSiekS patikimų duomenų apie radialinį greitį 1400 
žvaigždžių. 

Viena duomenų rūšis buvo pakankamai gausi 1900 metais, būtent, 
savasis judesys, atseit, regimasis kampinis žvaigždės judesys danguje. Šitie 
judesiai yra didesni, negu paprastai manoma; vartojant moderninius įran- 
kius, tik išimtinė žvaigždė neparodo pastebimo judesio 20 metų laiko- 
tarpyje. Greičiausias judesys priklauso menkai 9,7 ryškumo žvaigždei, 
žinomai kaip Muenchen 15040 (arba, ne taip oficialiai, Gilpino* vardu), 
kuri nueina 10,5 lanko sekundes per metus; tokį judesį kaip tik vos būtų 
galima pastebėti dviejų naktų bėgyje. Mūsų žinios apie savąjį judesį iki 
1900 metų rėmėsi labiausiai Bradley'o atliktais apie 1755 m. kokių 
3000 žvaigždžių padėties stebėjimais, sugretinant juos su dabartiniais pa- 
dėties duomenimis. Kai tik pasirodydavo naujas savųjų judesių katalogas, 
tuoj atrodydavo lyg ir savaime aišku, kad jis bus panaudotas nustatyti 
Saulės apeksui, atseit, linkmei, kuria juda Saulė žvaigždžių sistemos 
atžvilgiu. Gal, pamanytumėt, kad šis darbas laikui einant galėjo atsibosti; 
bet buvo laimė, kad kiekvienas naujas nustatymas nesutikdavo su anksty- 
vesniaisiais, ir tai davė atstronomams temų, apie ką kalbėti. 

Bendrai imant, Saulės judesys tarp žvaigždžių sukelia gerai pastebimą 
reiškinį. Jei grafiškai atvaizduosime savuosius žvaigždžių judesius ma- 
žoje dangaus dalyje, tai iš karto pastebėsime vienos krypties įsigalėjimą: 
šiąja kryptimi žvaigždės, vidutiniškai imant, juda Saulės atžvilgiu. Pasa- 
kant kukliau, tat reiškia, kad Saulė juda priešinga linkme žvaigždžių atžvil- 
giu. Tačiau, nors bendras reiškinys aiškiai matomas, griežtas apekso nu- 


* Tuo vardu yra vienos juokų baladės personažas — greitas, bet nevykęs, jojikas 
Vert. 

statymas sunkiai duodasi, nes jis labai pareina nuo mažų sisteminių pa- 
klaidų, pasitaikančių savųjų judesių visumoje, kurias iki šiol stengiamės 
pašalinti. 

Kaip tik tuo laiku, kai aš tapau astronomu (Greenwich'e 1906 m.), 
įvyko epochinio masto atradimas. Didžiausiu „pionierium žvaigždžių sta- 
tistikos tyrimuose buvo prof. J. C. Kapteyn'as Groningene. Šiais klau- 
simais dabar yra ilga eilė „Groningeno publikacijų“. Įdomiausia jų yra 
Nr. 6. Bet nėra ko eiti dėl jos į biblioteką, nes įdomus dalykas apie 
publikaciją Nr. 6 yra tas, kad ji visai nebuvo parašyta. Gamta padarė ne- 
lauktą posukį, netilpdama schemoje, kurį Nr. 6 ketino išgvildenti. Nr. 5 
turėjo antraštę „Kosminių greičių pasiskirstymas: I dalis, Teorija“. Tenai 
buvo tiriama, kaip turi pasirodyti, statistiškai imant, pagal atsitiktinumą 
suskirstyti žvaigždžių judesiai, įvedus pataisas dėl Saulės judesio ir nevie- 
nodo žvaigždžių nuotolio. Tuo tarpu savieji judesiai, išvedamieji iš 
Bradley'oir Auw.ers'o stebėjimų, buvo ruošiami palyginimui su teo- 
rija, iš kurios turėjo būti nustatytos skaitmeninės formulų konstantos. Bet 
teorija, išreiškianti neginčijamas to laiko pažiūras, pasirodė taip toli nuo 
tikrovės, kad palyginimas nepavyko net ir pradžioje; nuo formulų taikymo 
teko atsisakyti. Tai buvo didelis Kapteyno atradimas dviejų žvaigždinių 
srovių, paskelbtas 1905 m. Piet. Afrikos Britų Asociacijos susirinkime. Šis 
atradimas pirmą kartą atskleidė savotišką organizuotumą žvaigždžių siste- 
moje ir pradėjo naują erą tų, labai išsiskirsčiusių, objektų — žvaigždžių — — 
"sąryšio tyrimuose. pi 

Pradžioje kalbamasis atradi- 
mas buvo priimtas su dideliu 
nepasitikėjimu, bet kiekvienas, 
kas pasistengė pats tirti savuo- 
sius žvaigždžių judesius, tuo vi- 
sai negalėjo abejoti. Pavyzdžiui, 
čia pateiktoji diagrama rodo sta- 
tistikinį savųjų judesių pasiskirs- 
tymą tipingoje dangaus srityje; 
radiusas nuo koordinačių pra- 
džios iki kreivės į bet kurią pusę 
yra proporcingas kiekiui žvaigž- 
džių, kurios juda tąja kryptimi. 
Galite lengvai matyti dvi vyrau- 
jančias judesio kryptis, parody- 
tas nenutrauktomis rodyklėmis. 
Saulės antapekso linkme parodyta brūkšniuota rodyklė. Nors žvaigždės, 
vidutiniškai imant, juda tąja kryptimi, jos nėra linkusios prie jos imant pa- 
vieniui. Aišku, kad dvigubos srovės negalima išaiškinti pačios Saulės ju- 
desio paralaktiniu reiškiniu; čia jau yra savaiminga žvaigždžių pasiskirs- 
tymo ypatybė. 

Dviejų žvaigždinių srovių reiškinys patikrintas gausiais faktais; rasta, 
kad jis iškyla visame plote, kurį apima savųjų judesių tyrimas. Jo tikra. 
reikšmė kol kas dar neišaiškinta. Gali būti, kad mūsų aplinkumoje du 
dideliu žvaigždžių spiečiu atsitiktinai susitiko ir dabar pereina kiaurai 
vienas pro antrą. Bet moderniuose apsvarstymiuose žvaigždžių srovėjimas 
turi būti imamas ryšium su kitu efektu, kurio būtis įrodyta O ort'o Lei- 
dene apie 1927 m. Visa Galaktika rasta besisukanti aplink centrą, esantį 
10000 parsekų atstu nuo mūsų, Šaulio žvaigždyno linkmėje. Šis centras 
yra gan artimas anų vyraujančių judesių krypčiai (verteksui), nors pagal 
geriausius nustatymus dar yra skirtumas apie 109, kuris atrodo tikras.. 
Savaime siūlosi pastaba, kad Kapteyno reiškinys yra pirmiausia tam 
tikras žvaigždžių palinkimas judėti labiau radialiai (į Galaktikos centrą 
arba atgal) kaip skersai, ir kad tai yra bendras dinaminis sistemos bruožas. 

Einant traukos dėsniu, sukimosi greitis Galaktikoje turi eiti mažyn 
nuo vidaus prie kraštų — visai panašiai, kaip Saulės sistemoje laukujės 
planetos skrieja lėčiau už vidujes planetas. Mūsų apžvalga savųjų judesių 
ir radialių greičių apima — kas ten bebūtų — tik labai mažą Galaktikos 
dalį; todėl faktiškuose stebėjimuose mes susitinkame tik su skirtuminiu 
(diferenciniu) sukimusi šioje mažoje srityje. Kadangi laukujė srities dalis 
skrieja lėčiau kaip artimesnioji prie Galaktikos centro dalis, tai sritis persi- 
kreipia. Jei vaizduosime kvadratą su centru ties mumis, tai šis kvadratas 
persikreips į būbnų tūzą. Žvaigždės, matomos dviem priešingom ilgėjan- 
čios įstrižainės linkmėm, vidutiniškai imant, tols nuo mūsų; kitos, 909 
nuo jų, pagal trumpėjančią įstrižainę, eis artyn prie mūsų. Perkraipymo 
reiškinys, kuriame artėjimo ir tolinimosi judesiai kaitaliojasi kas 909 pagal 
galaktinį ilgį — arba, trumpai nusakant, dvigubo periodo narys viduti- 
niame radialinių greičių suskirstyme — pasireiškia visose tolimųjų žvaigž- 
džių klasėse. Tyrimo duomenys, nurodantieji galaktinio centro kryptį bei 
skirtuminio sukimosi greitį, labai gerai sutinka savo tarpe. Sukimasis duoda 
priemonę vidutiniam įvairių žvaigždžių klasių nuotoliui nustatyti, nes 
dvigubai-periodinio nario amplituda, gaunamoji analizuojant stėbėtus radia- 
lius greičius, yra proporcinga nuotoliui. Tatai pailustruoja vieną netiesio- 
ginių metodų, praplečiančių mūsų žinias apie žvaigždžių atstumus toli už 
ribų, kuriose pavyksta paralakso matavimas. 

Žvaigždžių sistemoje mes esame toli nuo vidurio — gal, apie pusiau- 
kelį iki jos krašto. Orbitos greitis mūsų aplinkoje yra apie 250 km per sec, 
o laikas, reikiamas apeiti aplinkui, siekia maždaug 250 milionų metų. 
Įdomu, kad per visą geologinę gadynę esame padarę 5 ar 6 pilnus apsi- 
sukimus apie sistemos centrą. (Galima taip pat spręsti apie sistemos masę, 
valdančią šitą orbitos judesį. Ši masė turi būti apie 150.000.000.000 kartų 
didesnė už Saulės masę, taip kad sistema — reikia manyti — turi apie tiek 
žvaigždžių. Tatai praneša apie 10 kartų kiekį, išvestą ekstrapoluojar+ 
faktiškus žvaigždžių skaičiavimus; bet šis duomuo visai patikimas, ka- 

dangi aibės žvaigždžių, gal, slepiasi anapus tamsių kosminių debesų, stebi- 
mųjų įvairiose sistemos dalyse, ypač jos centro kryptyje. 

Grįžkime prie mūsų žinių 1900 metais. Tada buvo aišku, kad žvaigž- 
dės sudaro aprėžtą sistemą, smarkiai suslėgtą galaktinėje plokštumoje, kaip 
kokia bandutė arba lęšis. Newcomb'as, kuris priklausė prie vadovau- 
jančių autoritetų, išvedė, kad žvaigždžių viseto riba nesanti niekur toliau, 
kaip 3000 šviesmečių, ir galinti būti dar artimesnė. Dabar sistemai skiria- 
mas bent 20 kartų didesnis skersmuo. Bet tai dar nevisas praplėtimas, 
įvykęs mūsų nuovokoje. Milžiniška sistema, sudaryta iš šimto milijardų 
žvaigždžių, yra tik pradžia; tai tik mūsų sala-galaktika tarp aibės kitų. 
Už jos ribų yra kitos salos, žinomos mums kaip spirališki ūkai. Iš bando- 
mųjų (pavyzdinių) skaičiavimų išvesta, jog 10.000.000 tokių galaktikų, 
tolygių mūšų salos sistemai, yra prieinama stebėjimui esamais teleskopais, 
ir jog, be abejo, jų yra daug daugiau virš tos pasiekimo ribos. Per ketu- 
riasdešimt metų materialinio pasaulio „kraštas“ nustumtas nuo 3000 švies- 
mečių iki per 500.000.000 šviesmečių; tai yra šių dienų teleskopinės 
apžvalgos riba. 

Būklė, priskiriamoji spirališkiems ūkams, pergyveno nuostabius pasi- 
keitimus. Hipotezė, esą ūkai yra salos-galaktikos, pirmą kartą buvo iškelta 
Viliaus Herschelio, ir kuriam laikui plačiai prigijo. Įvedus spektro- 
skopą, Huggins'as rado, kad daugelis ryškių ūkų rodo šviesias dujų 
spektro linijas — tad, aišku, nėra žvaigždžių galaktikos. Tatai diskredi- 
tavo salų teoriją, ir visi ūkai buvo vėl sudėti į mūsų galaktinės sistemos 
vidų. Ilgainiui paaiškėjo, jog „baltieji“ ūkai yra kitos rūšies objektai, 
kaip ūkai dujų spektrais. Apie 1910 m. salų teorija atgijo kai dėl spira- 
liškų ūkų. Šią pažiūrą kėlė ypač Dovydas Gill'is ir dirbanti su juo 
kelių tautų astronomų grupė;'bet van Maanen'as, Jeans'as ir kiti 
laikėsi priešingos pažiūros, ir klausimas buvo smarkiai ginčijamas iki 1924 
m., kai Hubble gavo sprendžiamąjį nurodymą, jog spirališki ūkai yra 
ekstragalaktiniai objektai. Ir atvirkščiai: dujiniai ūkai yra intergalaktiniai. 

“ Kai kuriuose artimuose spirališkuose ūkuose galima įsižiūrėti atskiras 
žvaigždes. Hubble rado jų tarpe vad. cefejidų ir nustatė jų kitimo pe- 
riodus. Iš cefejidų tyrimo mūsų galaktinėje sistemoje žinoma, jog periodas 
yra patikimas tikrojo šviesumo rodiklis. Tuo būdu šioms žvaigždėms pa- 
vyko priskirti absolučią šviesos galią, ir, palyginus tai su regimuoju ryš- 
kumu, buvo išvesti cefejidų ir jas turinčių ūkų nuotoliai, kurie pasirodė 
išeiną toli už mūsų galaktikos ribų. 

Rasta, kad spirališki ūkai sistemingai juda tolyn nuo mūsų greičiais, 
augančiais, apytikriai imant, proporcingai atstumui. Tai rodo, kad visa ga- 
laktikų sistema yra besisklaidanti. Joje nuotoliai dabartiniu plėtimosi grei- 
čiu turi padvigubėti per 1500 milijonų metų, — tai periodas, artimo ilgio 
s» Žemės plutos amžiumi. Greitis, kuriuo kinta didelio masto kosminė 
struktura, pakeitė iš pagrindų mūsų pažiūras į kosminės raidos laiko skalę, 
Viršutinės žvaigždžių amžiaus ribos prieš tai buvo skaičiuojamos su kraš- 

tutine prielaida, kad visa, esanti jų medžiagos strukturoje, energija gali 
būti suvartota spinduliavimui; pavyzdžiui, Saulei viršutinė riba sudaro 
5.10“ metų. Anksčiau buvo plačiai leidžiama, kad faktiški žvaigždžių am- 
žiai atitinka šias viršutines ribas; bet dabar tokie dydžiai yra visiškai nesu- 
derinami. Buvusiam žvaigždžių gyvavimui negalime skirti laikotarpio, daug 
kartų ilgesnio už galaktikų visumos „relaksacijos laiką“ (atseit, laiką, per 
kurį galaktikų visuma įgijo dabartinį nusistovėjusį pobūdį. Vert.). Dėl 
šių, kaip 17 kitų, priežasčių kalbamasis amžius dabar nekyla aukščiau, 
kaip 10" metų. 

Nesileisiu tolyn į diskusijas apie Visatos plėtimąsi, nebent jei kiltų 
man noras paskirti tam visą likusią paskaitos dalį. Bet dėl pasitaikančių 
klaidingų įspūdžių pravartu pabrėžti, kad čia turime nuosakią astrofizinio 
tyrimo plėtrą, kurioje stebėjimai itin laimingai sutinka su teorija. Plėtimosi 
priežastis yra jėga, žinoma kosminės repulsijos (atsistūmimo, atstumties, 
stūmio — vert.) vardu, kurią iš anksto nurodė relativumo teorijos lyg- 
tys. Dideliuose nuotoliuose Newton'o trauka įgyja pataisą šios papil- 
domos jėgos dėka, ir galutinė išdava galaktikų sistemoje yra atsistūmimas, 
'skaidąs galaktikas nuo vienas kitų. 

Būtų priešinga mokslo dvasiai vaizduoti, kad ši ar kita, šioje paskai- 
toje išdėstytoji, išvada yra saugi nuo revizijų ateities mokslo raidoje. Bet 
šį kartą tai buvo vienas tikresniųjų žygių, ir nėra pateisinimo tiems, kas 
laiko kosmogoniją sritimi, tinkama palaidoms spekulacijoms, iš rūšies, kuri 
netoleruojama jokioje kitoje fizikinių mokslų šakoje. Manau, kad atsa- 
kumas už šitą spekulacijų bangą iš dalies tenka straipsniui, parašytam 
prieš keletą metų Einstein'oir de Sitter'io drauge. Tai buvo ma- 
tematikinis dalykėlis, šiaip nekenksmingas, bet pateiktas tokia forma, lyg 
ir tuodu daug nusipelnusiu autoritetu būtų pasidarę skeptiški dėl kosmi- 
nės konstantos. Netrukus po to Einsteinas lankėsi pas mane, ir aš 
nukreipiau jį prie šios temos. Jis atsakė: „Aš bent nemanau, kad tas 
straipsnis būtų labai svarbus, bet de Sitter'is karštai jo ėmėsi“. Ir tik 
Einsteinui išvykus de Sitter parašė man atsilankysiąs, pridė- 
damas: „Matysite Einsteino ir mano straipsnį. Aš nemanau, kad iš- 
vada būtų svarbi, bet Einsteinas, kiek atrodo, taip mano“. 

Grįžtant prie istorinės tvarkos, po žvaigždžių srovių atradimo kitas 
didelis stelarinės astronomijos įvykis buvo „milžinų ir nykštukų“ teorija, 
iškeltojį Hertzsprung'o bei Russellio ir patraukusi dėmesį apie 
1915 m. 1900 metais mes tarėmės kiaurai suprantą žvaigždžių raidos eigą — 
žvaigždes pereinant — iš eilės — spektro tipus B, A, F, G, K, M, ir pasi- 
baigiant, kaip „tamsiąsias žvaigždes“. Spektro tipų nusakymas žodžiais 
„ankstyvas“ arba „vėlybas“, tebevartojamas įsisenėjimo papročiu, primena 
mums, jog pirmiau minėtoji spektro tipų eilė kitados buvo imama su kraš- 
tutiniu pasitikėjimu. Bet, mūsų žinioms smarkiai augant dangumoje sričių, 
žvaigdžių raidos žinios bematant ėjo mažyn, kol pagaliau dabar jų dydį 
apytikriai išreiškia simbolis 0. 

Šalia evolucinio aiškinimo, eilė B, A, F, G, K ir M atitinka mažyn 
einančią temperaturą; tariamasis žvaigždės perėjimas pagal šitą eilę reiškė 
tolydinį paviršiaus ataušimą. Hertzsprungas ir Russellis ap- 
tiko, kad kiekvienas „vėlybasis“ tipas (GK. arbaisMC vert.) apima 
dvi skirtingas žvaigždžių rūšis, labai nevienodas savo tikruoju šviesumu, 
ir, matyti, taip pat nevienodas fiziniu stoviu. Kiekvieno spektrų tipo ribose 
oaviršiaus šviesumas turi būti apytikriai vienodas; tad šviesumo skirtumai 
išaiškinami tik dydžio skirtumais. Pavyzdžiui, tipo M žvaigždės skirstosi 
į milžiniškus praretintos medžiagos „milžinus“ ir į mažus kondensuotus 
„nykštukus“ — be jokio tarpinio perėjimo. Perbėgant spektro tipų eilę 
nuo galo į pradžią, milžinų ir nykštukų grupės tampa panašesnės į viena 
antrą, kol pagaliau susilieja tipuose A ir B. Skirstant žvaigždes pagal au- 
gantį sūdrį, reikia pradėti tipo M milžinais, eiti milžinų šaka per tipus 
K, G ir F prie A ir B, ir paskui leistis žemyn nykštukų šaka vėl iki M. 
Hertzsprungas ir Russellis palaikė šį nuosakumą raidos dėsniu, 
leisdami, kad žvaigždės prasideda, kaip sutirštėjimai ūkuose, ir tolydžiai 
susitraukia, išspinduliuodami savo šilimą. 

Homer Lane 1870 metais nurodė, kad, jei susidedanti iš dujų 
žvaigždė susitraukia, jos vidaus temperatura turi kilti; tatai, atrodė, išaiš- 
kino kylančią evolucinės eigos šaką, atitinkančią milžiniškas mažo sūdrio 
žvaigždes. Pasukimo taške ties tipais B ir A sūdris pradedąs artėti van- 
dens sūdriui. Buvo naturalu manyti, kad čia dujų teorija pasidaranti nepri- 
taikoma; atitinkamai einanti antroji evolucinės eigos pusė, kurioje žvaigždė, 
leisdamosi nykštukų šaka, atauštanti kaip skysta arba kieta masė. Kaip 
matome, kritiškiausia vieta Hertzsprungo-Russellio raidos teorijoje buvo 
ta, kad perėjimas nuo kylančios prie krintančios temperaturos įvykstąs 
tuomet, kai žvaigždė tampa persūdri tobulų dujų dėsniams taikyti. Ka- 
dangi ši teorija dabar griūva, galima atkreipti dėmesį į silpną argumento 
vietą. Jame supainiota vidinė temperatura (Lane'o teorijos na- 
grinėtoji) su paviršiaus temperatura (nurodoma spektro tipo); jos 
abidvi auga ir krenta nebūtinai drauge. 

Žvaigždžių suskirstymas į milžinus ir nykštukus sudarė labai svarbų 
žygi priekyn. Sių dienų klasifikacijoje yra mažas pataisymas. Mes pri- 
pažįstame tris grupes: pirmoji apima vad. pagrindinę seką, kuri yra senoji 
nykštukų šaka, pratęsta apimti tipams A, B ir dar karštesniam tipui O; 
antroji — milžinus, nelabai gausingus erdvėje, bet, savo didelio spindu- 
lingumo dėka, sudarančius daugumą žvaigždžių, matomų plika akimi; tre- 
čioji — baltuosius nykštukus, kurie pataiko į antrą pusę nuo pagrindinės 
sekos (atseit, yra karšti ir maži absolučiu šviesumu; vert.) ir turi pernelyg 
aukštą sūdrį. Užtat evolucinė teorijos dalis dabar visiškai atmesta. Man 
buvo lemta pastumti ją į kritimą 1924 metais nurodant, jog žvaigždės- 
aykštukai, kad ir būdami tolygūs savo sūdriais Žemės skysčiams bei kie- 
tiems kūnams, vis tik yra tobulų dujų sąlygose ir duodasi suspaudžiami, 
kaip dujos. Ši išvada prieštarauja tam, ką aš pavadinau kritiškiausia teori- 

jos vieta. Kita perversminė išvada buvo ta, kad, išskyrus baltuosius nykš-- 
tukus, absolutus žvaigždžių šviesumas pareina beveik išimtinai nuo jų ma- 
sės, ir labai mažai nuo sūdrio; antai, nykštukas turi kur kas mažesnę masę, 
kaip to paties spektro tipo milžinas, taip kad netenka įžiūrėti juose vėlyvą 
ir ankstyvą tos pačios žvaigždės stadijas — nebent, jei žvaigždė, eidama 
senyn, iš tikro netenka masės. Kurį laiką atrodė galima išgelbėti Hertz- 
sprungo-Russellio raidos seką, leidžiant, kad žvaigždė savo gyva- 
vimo bėgyje išspinduliuoja didelę masės dalį. Bet šį nurodymą, apimantį 
hipotezę, kad elektronai ir protonai gali pasinaikinti susijungdami, su- 
smukdė paskesnieji atradimai atomų fizikoje; be to, jau minėtasai laiko 
skalės sutrumpinimas duoda permažai laiko masei reikiamu kiekiu suma- 
žėti per spinduliavimą. 

Milžinų ir nykštukų spektruose rasta tam tikrų būdingų požymių, 
kuriais galima atskirti tas žvaigždes, neištyrus jų absolutaus šviesumo. 
Gvildendami šitą principą, 1914—16 m. Adams'asir Kohlschūtter'is 
išugdė spektroskopinį metodą absoliučiam šviesumui nustatyti. Kaip jau 
buvo anksčiau pasakyta, žvaigždes galima sustatyt į eilę pagal paviršiaus 
temperaturą pasigaunant kaip kriterijais, tam tikrais jų spektrų savumais. 
Kiti, netaip ryškūs, savumai suteikia kitą klasifikaciją, kuri eina skersai tem- 
" peraturines klasifikacijas. Rasta, jog šitą skersinę klasifikaciją nulemia abso- 
liutus šviesumas. Tatai duoda empirinį metodą absoliučiam šviesumui nu- 
statyti, panaudojus prieš tai žinomo absoliutaus ryškumo žvaigždes skalei 
kalibruoti. Palyginus surastąjį absolutų šviesumą su regimuoju ryškumu, 
išvedamas nuotolis, arba paralaksas. Šio metodo duomens dėl to ir vadi- 
nami „spektroskopiniais paralaksais“. 

1920 metais Pease ir Anderson'as pirmieji išmatavo kampinį 
žvaigždės skersmenį Michelsono konstruotu interferometru. Žvaigž- 
dės yra taip toli, kad jokio disko negalima pamatyti net ir pro didžiausius 
teleskopus; vaizdas visada išeina neatskiriamai toks pat, kaip taško. Kas 
ten bebūtų, nesunku išskaičiuoti žvaigždžių kampinius skersmenis pasi- 
gavus jų regimuoju šviesumu bei apytikriai žinomąja įvairių spektro tipų 
efektivine temperatura; tačiau visada pageidaujama tikrinti teoriją, juoba, 
kad šiuo atveju išėjo tiesiog neįmanomi duomens apie Siriaus palydovą 
bei kitus baltuosius nykštukus. Tur būt, nei viena žvaigždė neturi disko 
didesnio, kaip 1/>o sekundės dalis; didžiausi diskai turėtų priklausyti pirmo 
ryškumo žvaigždėms tipo M, būtent, Beteigeusei ir Antariui. Pavartoda- 
mi interferometro praskyrimą, tolygų 6 metrų aperturai, Pease ir An- 
derson'as gavo Beteigeusei difrakcijos reiškinius, iš kurių buvo išvestas 
kampinis skersmuo, lygus 0“,045. Iš to eina linijinis skersmuo apie 450 
milijonų km; tatai reiškia, kad Beteigeusė yra pakankamai didelė, kad su- 
talpintų savyje Marso orbitą. Praplečiant metodą smulkesnėms žvaigždėms 
buvo pastatytas 15 metrų interferometras; bet jo dar nepaleido į sėkmingą 

1915 metais aš pradėjau domėtis žvaigždžių vidaus teorija. Plum- 
mer'io iškeltoji hipotezė, kad tam tikro tipo kintamosios žvaigždės, žino- 
mos cefejidų vardu, yra alsuojančios (pulsuojančios) žvaigždės, neseniai 
gavo stiprų ramstį Shapley'o tyrimuose; tada man rūpėjo ištirti termo- 
dinamines problemas, susijusias su alsavimo palaikymu. Tačiau tik keliems 
metams praėjus man pavyko pažengti į alsavimo tyrimą, nes prieš tai buvo 
ūmai iškilęs reikalas modernizuoti buvusią statinių (pastoviųjų) žvaigž- 
džių teoriją, kad ji derėtų su spinduliavimo fizikos pažanga. 

Noriu paaiškinti, kad kalbėdamas apie „modernizavimą“ aš neturiu 
galvoje šiaip nieko revolucinio, — tik kvantų teorijos įvedimą. Prileidžiu, 
kad aš žiūrėjau į kvantų teoriją pagal to meto madą — kaip į nenuosa- 
kumų raizginį, kokia ji tuomet buvo. Tačiau tai buvo dalykas ne iš tos 
rūšies, kuri tinka astronomui, pripažįstančiam tik apčiuopiamus faktus. 
Jums gal bus sunku prisiminti anų nykių dienų vaizdą. Grįžkime į 1912 
metus. Kvantų teorija tada buvo vokiškas išradimas, dar vargiai beįeinantis 
Anglijon. Sklido gandai, kad Jean s'as esą nuvykęs suvažiaviman į konti- 
nentą ir atsivertęs; Lindemann'as, kiek man atrodo, buvo žinovas; 
nieks kitas neateina man galvon. Netrukus pasirodė Boh r'o atomo teorija, 
ir kvantų teorija pasiekė tokio stovio, kuomet sakoma: „Matyti, kažkas 
joje turi būti, ir aš tikrai paskaitysiu apie ją, kai turėsiu laiko“. 1915 metais 
visi skaitė Jeanso „Pranešimą apie kvantų teoriją“, paskelbtą Fizikos 
Draugijos; priešingo išaiškinimo šalininkai buvo varomi į paskutinį apkasą. 
Taigi, teorija buvo labai diskutuojama. Bet, turite sutikti, esu labai konser- 
vatyvus: savo pažiūrose ir niekad nieko nepriimu, kol nesu visai tikras, 
kad tai tiesa; tad aš nepanorėjau, kad mano ruošiamas darbas apie žvaigž- 
džių sudėtį būtų suplaktas su neiškeptomis teorijomis. 

Tačiau greit iškilo dalykas, kuriame nebebuvo galima išvengti kvantų 
teorijos. Sekdamas ankstyvesnius autorius, aš palaikiau smulkiausias, 
imamas domėn, žvaigždžių medžiagos daleles atomais ir paskyriau joms 
atitinkamas mases. Newall'is pirmutinis nurodė man, kad daug didesnio 
pagrindo būtų laukti ten visiškos ionizacijos, kurioje atsipalaiduoja visi 
atomų branduolius lydintieji elektronai; tuomet vidutinė dalelės masė išeina 
daug mažesnė. Taip lygiai manė ir kvantų specialistai Jeans ir Linde- 
nann'as. Atrodo, kad tai tebuvo nuomonės dalykas, kadangi tuomet trūko 
pripažintos kvantiškos ionizavimo teorijos. Nurodymas man tiko, nes jis 
padarė mano skaitmenis beveik visai nepriklausomus nuo nežinomo che- 
minio žvaigždžių sąstato, kadangi vidutinis dalelės svoris visiškai ionizuo- 
toje medžiagoje išėjo beveik tas pats visiems cheminiams elementams, iš- 
skyrus vandenilį. Todėl buvo atlikti skaičiavimai prileidžiant aukštą arba 
žemą ionizaciją — vienaip ir kitaip — ir tatai buvo palikta spręsti ateičiai 
per palyginimą su stebėjimais, arba per teorijos išugdymą. 

Esamąją ionizacijos formulą, pateiktą kvantų teorijoje, pirmą kartą 
žvaigždėms pritaikė E ggert'as 1919 metais; aukštos ionizacijos hipotezė, 
iki tol leista provizoriškai, tuomet pasitvirtino. 1921 metais Saha tuo 

pačiu keliu ištyrė ionizaciją viršutiniuose žvaigždės sluoksniuose, ir tuo 
pradėjo šių dienų teoriją žvaigždžių spektrams interpretuoti.  Tatai ati- 
darė labai plačią dirvą praktiniams ir teoriniams tyrimams. ia buvo 
daugumos moderniosios astrofizikos problemų tikroji užuomazga. 
Žvaigždžių vidaus teorija, be kitų išdavų, nurodo, jog žvaigždių- 
nykštukų medžiaga, kad ir būdama sūdriu tolygi geležiai ar vandeniui, 
vis tik elgiasi, kaip tobulos dujos, ir todėl yra tolima iki kraštutinio ga- 
limojo suslėgimo. Taigi nėra kliūčių ir šimtus ar tūkstančius kartų dides- 
niems sūdriams. Savaime toptelėja mintis, kad tai ir išaiškina keblumą, 
kurį buvo sudarę baltieji nykštukai. Pavyždžiui, Siriaus palydovas 
skleidžia tik I/360 Saulės šviesos, kad ir, sprendžiant iš spektro tipo, jo 
paviršius turėtų spinduliuoti stipriau, kaip Saulės. Tad ši žvaigždė turi būti 
daug mažesnė už Saulę, ir jos išskaičiuotasai skersmuo išeina ne didesnis. 
kaip 35.000 km. Iš to einąs sūdris, apie 60.000 kartų didesnis kaip vandens, 
matyt, parodė išvedžiojimo klaidingumą, ir sukėlė įtarimą kai dėl pa- 
1audojimo spektro tipo, kaip temperaturos rodiklio. Bet naujoje teorijoje 
aukštas sūdris pasidarė įmanomas, ir buvo galima priimti skaičiavimus 

Klausimui galutinai išspręsti, A dam s'as ištyrė einsteinišką linijų 
pasislinkimą Siriaus palydovo spektre. Šis pasislinkimas, būdamas pro- 
porcingas traukos potencialui žvaigždės paviršiuje, taigi kitėdamas kaip 
radiusu dalinta masė, turėtų būti labai didelis, jei žvaigždė iš tikro turi 
labai mažą radiusą. ' 1925 metais buvo pastebėtas didelis pasislinkimas; 
tai patvirtino aukštą sūdrį. Bet ir tai dar nėra aukščiausias žvaigždžių 
sūdris; kad ir kitiems žinomiems baltiesiems nykštukams galima išvesti tik 
labai apytikrius sūdrio dydžius, pasirodo, kad kai kuriuose jų sūdris turi 
siekti bent 100 tonų viename kubiniame colyje (apie 6-7 tonas viename 
cm; VELĖ.). 

Iki 1924 m., matyti, nieks rimtai nemanė apie super-sūdrios medžiagos 
galimumą. Keistu sutapimu, astronomams aptinkant ją baltuose nykš- 
tukuose, kaip tik tuo metu grynų fizikų galvosena pakrypo tąja pačia 
linkme. Buvo rasta, kad bangų mechanika įneša nukrypimus nuo klasi-, 
kinės statistikinės dalėlių teorijos, galinčius būti pastebėtus tik nepaprastai ' 
aukštuose sūdriuose. Ieškantiems tokio naujų teorijos pritaikymo baltieji 
nykštukai buvo tikras laimikis. Naujoji (Fermi-Dirac'o) statistika 
buvo pirmą kartą pritaikyta šia prasme Fowler'io, kuris tuo išaiškino 
kai kuriuos rimtus keblumus, liečiančius energijos turinį baltuosiuose 
nykštukuose. 

Vėlesnėje čia nagrinėjamojo periodo dalyje didžiausia pažanga buvo 
padaryta, tur būt, dujinių ūkų tyrime. Tai yra nepaprastai praretinti objek- 
tai, kurių sūdris paprastai esti apie 10-70 gramų viename kūbiniame cen- 
timetre. Kai kurie jų (planetiški ūkai) apsupa tik po vieną žvaigždę; kiti 
(netaisyklingieji ūkai) yra daug platesni ir talpina savyje daug žvaigždžių. 
Visais atvejais turi būti apsupta viena ar daugiau aukštos temperaturos 

žvaigždžių, nes ūkų šviesa pareina nuo sužadinimo, kurį kelia itin stiprus 
ultra-violetinis žvaigždžių spinduliavimas. Ūkų šviesa yra ne atspindžio, 
bet fluorescencijos reiškinys. i 

Per eilę metų didžiausia mįslė buvo šviesių spektro linijų prigimtis, 
nuo kurių pareina ūkų šviesa, — nes pačių ryškiausių linijų nepavyko 
susekti nei viename žinomų cheminių elementų. Nauja gadynė prasidėjo 
1927 metais, kai Bowen'as surado, kad tam tikras kiekis nežinomų 
linijų tėra vad. „uždraustosios“ ionizuoto deguonies bei azoto linijos. Me- 
džiaga, kėlusi mums mislę, tikrovėje buvo paprastas oras. Uždraustosios 
linijos nėra stebėtos laboratorijoje; bet jų teorinis bangos ilgis gali būti 
išskaičiuotas iš paprastų linijų to paties elemento spektre, ir identifikuotas 
su stebėtaisiais ūkuose bangos ilgiais. Tos linijos atitinka grįžtamąjį per- 
ėjimą iš metastabilinės būklės, atseit, iš tokios būklės, kurioje atomas iš- 
būna ilgą laiką (nuo sekundės iki kelių valandų), pirm negu krinta spin- 
duliuodamas į žemesnę energijos būklę. Taigi, kad skleistų uždraustąsias 
linijas, atomas turi būti paliktas sau nesutrukdomai, kas yra negalima są- 
lyga laboratorijoje, bet išpildoma ūkuose, kur plačiai išsklaidytieji atomai 
bei elektronai keliauja valandomis be susidūžimo, ir kur spinduliavimas 
yra toks praskiedintas, jog susidūrimai su fotonais taip pat retai atsitinka. 

Sekdamas šią išvadą Zanstra sukūrė labai patrauklią teoriją, kuri 
smulkiai išgvildena spinduliavimo kitimus ūke, įgalina mus išskaičiuoti 
efektivinę žadinančios žvaigždės temperaturą ir išaiškina visus svarbiau- 
sius stebėjimo faktus. Deja, ta teorija metodo atžvilgiu perilga ir perdaug 
speciali, kad čia imtumėm ją aprašyti. 

Nėra reikalo aiškinti, kad šioje trumpoje apžvalgoje, liečiančioje astro- 
nomijos raidą per 40 metų, daug kas turėjo būti išleista. Tačiau neturiu 
visiškai ignoruoti ir Saulės sistemos. Jos narių sąstatas padidėjo dar ke- 
turiais Jupiterio palydovais (pernai aptikti dar du palydovu, tuo padidi- 
nant jų kiekį iki vienuolikos; vert.), 940 mažųjų planetų (gaunant iš viso 
1580) ir viena didžiąja planeta — Plutoną.  Transneptūninę planetą Plu- 
toną aptiko Tombaugh 1930 m. Plutonas turi 248 metų periodą (tuo 
tarpu, kai Neptūno periodas yra 165 metai), o jo nuotolis nuo Saulės yra 
5800 milijonų kilometrų (Neptūno 4500.000.000 km); bet jo orbita yra 
tokia ekscentriška, kad perihelyje „jis prieina truputį arčiau prie Saulės, 
kaip Neptūnas. Apytikriai duomens apie jo skersmenį bei masę tebėra 
hipotetiški; atrodo, kad jis yra tikrai mažesnis, kaip Žemė, ir gali būti 
Merkuro didumo. Plutonas buvo rastas bevykdant Lowellio observa- 
torijoje sistemingą ieškojimą transneptūninės planetos, apie kūrią yra spėjęs 
vėlionis prof. Lowell'is tirdamas Urano perturbacijas. Atradimas įvy- 
ko arti spėtos vietos. Bet dabar įrodyta, kad Plutonas negalėjo būti Urano 
perturbacijų kaltininkas; tad ir šį sutapimą reikia laikyti grynai atsitik- 
tiniu įvykiu. 

Bendru požiūriu, gal įdomiausiu pažangos reiškiniu šioje astronomijos 
dalyje buvo spektroskopinis planetų atmosferų tyrimas. Mūsų įprastoji 

atmosfera, susidedanti iš deguonies ir azoto su tam tikru vandens garų 
priedu, anaiptol nėra standartinis planetos aptaisas. Marso atmosfera, kad 
ir retoka, dar nėra visai skirtinga nuo žemiškosios; bet visos kitos planetos 
rodo reikšmingus skirtumus. Merkuras (kaip ir Mėnulis) nerodo atmosfe- 
ros nė žymių. Venera yra aptraukta debesų, ir tik jos aukštutiniai, vir- 
šum debesų esantieji, atmosferos sluoksniai prieinami stebėjimui; jų spekt- 
ras rodo anglies dvideginį, bet nerodo deguonies. Tatai reiškia, kaip ma- 
noma, kad Veneroje nėra jokios žemiškos tipo augalijos, nes Žemės au- 
galai veikia absorbuodami atmosferinį anglies dvideginį ir grąžindami de- 
guonį. Tatai siejąsi su kita spekulacijų kryptimi, einant kuria visas Ve- 
neros paviršius esąs vandenyno padengtas. Jupiteryje ir Saturne ran- 
dame visai kitokios sudėties atmosferą, būtent metano ir amiako mišinį 
— kuris atrodo itin nemaloni kombinacija! Saturne amiako proporcija 
yra mažesnė, kaip Jupiteryje, o dar tolimesnėse planetose — Urane ir Nep- 
tune — atrastas tik metanas. Šitoks laipsniškas amiako mažėjimas gali 
būti aiškinamas didesniu šalčiu, kuris išskiria jį iš atmosferos, paversda- 
mas skysčiu. 

Hidridų (CH4 ir NH;5) buvimas keturių didžiųjų planetų atmosferose 
nurodo vandenilio perteklių jų sudėtyje. Per pastaruosius 10 metų teko 
suprasti, kad vandenilis yra ypatingai gausus elementas. Žvaigždžių gel- 
mių, viršinių sluoksnių ir dujinių ūkų tyrimai — visi, viens kito nepri- 
klausomai — privedė prie tos pačios išvados, ir vienas svarbiausių pažan- 
gos veiksnių pastaruoju dešimtmečiu yra pakitimas senų pažiūrų, kurios 
neįvertino šio elemento svarbos. Galima laikyti, kad vandenilis pagal ma- 
sę yra beveik toks pat gausus, kaip visi kiti elementai, kartu paimti, ir kur 
kas gausesnis už juos, jei skaičiuosime pagal atomų kiekį. Tad leidžiama, 
kad planetoms besiformuojant iš Saulės, jų pirminė medžiaga buvo gausi 
vandeniliu. Kad vandenilis nėra taip svarbus Žemės sąstate, išaiškinama 
einant vad. pasprukimo teorija; Žemės traukos laukas nėra pakankamai 
stiprus sustabdyti šviesą bei greit lekiančius vandenilio atomus nuo tekė- 
jimo lauk. Tačiau masingos laukujės planetos turi stipresnį lauką ir pa- 
jėgia sulaikyti savo vandenilį.  Tatai suteikia patenkinamą išaiškinimą 
skirtingam jų atmosferų sąstatui, o kruopštus cheminis iškeltosios problemos 
tyrimas gerai nušviečia fizikinį šių planetų stovį. Pridėsiu čia tiktai, kad 
šitas stovis yra labai šaltas, ir dėl to visas vanduo turi būti sušalęs į ledo 
plutą planetos paviršiuje — paslėptas nuo mūsų ir nuo Saulės spindulių po 
gilia nepermatoma atmosfera. 

Kelias likusias minutes noriu paskirti labiausiai jaudinančiam įvy- 
kiui, kokį tik aš atsimenu savo astronominiame darbe, būtent, einsteiniško 
šviesos atsilenkimo tikrinimui per aptemimą 1919 metais. Aplinkybės bu- 
vo neiprastos. Planai buvo pradėti 1918 metais, karo metu, ir iki paskuti- 
nės valandos abejota, ar atsiras ekspedicijai koks galimumas leistis į ke- 
lionę. Bet buvo labai svarbu nepraleisti šito 1919 metų aptemimo, kadangi 
jis pasitaikė išimtinai gerame žvaigždžių lauke; joks kitas aptemimas nuo 

*to laiko nėra davęs tokios progos. Sir Frank Dyson, dabar jau mi- 
1ęs karališkasis astronomas, buvo organizavęs Greenwich'e dvi ekspedi- 
cijas: vieną, paskirtą į Sobralį, Brazilijoj, ir antrą — į Principe salą Va- 
karų Afrikoje. Iki pat paliaubų nebuvo galima išgauti darbų, kuriuos 
dirba instrumentų mechanikai; tad ekspedicijai pasirengus išplaukti Va- 
sario mėnesį vyko pasibaisėtina ruošimosi skuba. Brazilinė ekspedicijos 
grupė sulaukė aptemimui stebėti tobulo oro; dėl atsitiktinų aplinkybių, 
jų stebėjimų nebuvo galima išgvildenti iki konkrečių duomenų, kol ne- 
praslinko keli mėnesiai; bet i galą jie suteikė lemiamą patvirtinimą. Aš pats 
buvau Principe saloje. Tenai aptemimo diena prasidėjo lietumi ir apsiniau- 
kusiu dangumi, kas beveik išsklaidė visas viltis. Visiškai aptemimui artė- 
jant, Saulė neaiškiai pasirodė, ir mes pavarėme programą, tikėdamiesi, kad 
sąlygos, gal, bus ne tokios blogos, kaip atrodė. Į visiško aptemimo pa- 
baigą debesys, matyti, praretėjo, sprendžiant iš to, kad, be daugelio nepa- 
vykusių nuotraukų, gavome dvi, rodančias reikiamus žvaigždžių vaizdus. 
Jas sulyginome su nuotraukomis, padarytomis tame pačiame žvaigždžių 
lauke kitu laiku, kai Saulė buvo kitur, kad skirtumai parodytų regimąjį 
žvaigždžių pasislinkimą, pareinantį nuo to, kad šviesos spinduliai linksta, 
praeidami arti Saulės. 

Kai problema pateko mums į rankas, iškilo trys galimos išeitys. (Ga- 
Tėjo visai nebūti atsilenkimo; tai reikštų, kad trauka šviesos neveikia. Ga- 
lėjo būti taip pat „pusė atsilenkimo“, reiškianti, kad šviesa pareina nuo 
traukos taip, kaip yra nurodęs Newton'as, pagal paprastą Newtono 
dėsnį. „Arba galėjo būti „visiškas atsilenkimas“, patvirtinąs Einsteino dėsnį, 
Newtono dėsnio vietoje. Atsimenu Dyson'ą aiškinus visą tai mano 
bendrakeleiviui Cottingham'ui, kuris iš to gavo įspūdį, kad juo di- 
desnis pasirodys atsilenkimas, juo daugiau iš to bus sujaudinimo. „O ką 
reikš, jei gausime dvigubą atsilenkimą?“ — „Tuomet“, atsakė Dyson'as, 
„Eddington'as išsikraustys iš proto, o Tamsta turėsi grįžti vienas“. 

Buvo pasiruošta matuoti plokšteles vietoje, ne dėl nekantravimo, bet 
iš atsargumo tam atvejui, jei kas atsitiktų bekeliaujant namo; tad viena 
vykusių plokštelių buvo tuoj išnagrinėta. Ieškomasis kiekybinis duomuo 
buvo pakankamai stambus astronominių matavimų mastu, taip kad viena 
plokštelė galėtų atsakyt į klausimą, nors, be abejo, tektų ieškoti patvirtinimo 
ir iš kitų nuotraukų. Praslinkus trims dienoms po aptemimo, paskutines 
skaičiavimo eilutes bebaigiant, aš jau žinojau, kad Einsteino teorija išlaikė 
bandymą, ir kad turi įsigalėti nauja mokslinės galvosenos pakraipa. Cot- 
tinghamui nereikėjo važiuoti namo vienam. 

Papasakojau jums, kaip mokėjau, šį tą, ką mes išmokome per pasku- 
tinius keturiasdešimt metų. Baigsiu pareikšdamas viltį — nevisai laisvą 
nuo abejonės, — kad iš to, apie ką aš kalbėjau, ne taip jau daug sugrius 
ir ateinančių keturiasdešimt metų bėgyje. 


Sukimosi relativumas 

Pirmasis Newtono formuluotas judesio dėsnis sako, kad kūnas, 
kurio neveikia jokia jėga, pasilieka rimtyje arba juda tiesiai vienodu greičiu. 
Tą patį galima sakyt ir apie kiekvieną atskirą mechaninę sistemą: tik šiuo: 
atveju, kalbant apie judesį bei rimtį, turimas galvoje tos sistemos masės 
centras. Galime imti, pavyzdžiui, standų kūną; jo masės centras, nesant 
jokios, kūną veikiančios, jėgos, pasiliks rimtyje arba judės tiesiai vienodu 
greičiu. 

Šitie, labai elementarūs mechanikos teigimai, arčiau pažvelgus, anaiptol . 
nėra tokie paprasti, kaip buvo manyta pradžioje. Jau vien tas jėgų ne- 
buvimas pasidaro neaiškus. Iš tikro. Visuotinė trauka klasikinėje (prieš- 
relativistinėje) mechanikoje buvo suprantama, kaip tam tikra jėga. Visi 
kūnai vieni kitus traukia. Nėra nei vieno kūno, kuris būtų laisvas nuo 
pašalinės traukos; tad nėra ir kūno, kuris judėtų jokios jėgos neveikiamas. 
Todėl kalba apie tokį kūną tėra gryna abstrakcija, daugiau ar mažiau 
tolima tikrovei. 

Neaišku taip pat, ką reiškia kalba apie vienodą greitį. Juk greičio 
matavimas remiasi laiko matavimu, o pastarasis gauna fizikinį pagrindą 
tik po to, kai pagrindiniai mechanikos dėsniai jau priimti. Iš vienos pusės, 
laisvai judančio kūno judėjimas apibūdinamas panaudojant „vienodo grei- 
čio“ sąvoką, o iš antros: gaunamas „vienodo greičio“ supratimas, atseit, 
laiko matas, stebint kūno judesius. Čia į Newtono dėsnių formulavimą 
įsispraudžia savotiška tautologija, jei neprileisime a priori, kaip tai padarė 
pats Newtonas, absolutaus laiko sąvokos. Priešingu atveju „pirmasis ju- 
desio dėsnis“, kaip jau buvo įvairių autorių pastebėta, tikrovėje virsta 
veikiau laiko, kaip judesio, definicija. 

Pagaliau daug neaiškumo kelia jau pati rimties arba judėjimo sąvoka. 
Juk rimtis arba judesys yra relativūs reiškiniai. Kur vienam kuriam stebė- 
tojui atrodo „rimtis“, kitam gali būti „judesys“. Be to, gali labai įvairuoti 
pats judesio pobūdis. Vienam judesys gali atrodyti, pavyzdžiui, vykstąs 
tiesiu keliu vienodu greičiu, kitam — kelias atrodys kreivas, o greitis 
kintamas. Klasikinės mechanikos svarstymuose paaiškėja, kad „pirmasis: 
judesio dėsnis“ empiriniu požiūriu galioja ne bet kokiam stebėtojui, o 
tik tokiam, kurio „stebykla“, kaip ir stebimasis kūnas, nėra jokių viršinių 
jėgų veikiama. 

Newtonui šitokios pastabos, jei ir būtų kilusios, visvien nebūtų turė- 
jusios reikšmės, nes jis nuo pat pradžios visai aiškiai priėmė absolutaus. 
laiko ir absolučios erdvės sąvokas. Formuluodamas „judesio aksiomas“ 
(vad. axiomata sive leges motus), Newtonas visai sąmoningai prileido, kad 
kūno rimtis arba judesys galį būti nustatyti visai neatsižvelgiant į kitų 
kūnų būkles. Šiuo atžvilgiu Newtono metodas yra kiek kitoks, kaip: 

moderniųjų fizikos teorininkų, kurie iš principo vengia kalbėti apie visa, 
kas netelpa fizikinio patyrimo ribose. Tuo būdu fizika dabar atskiriama 
nuo „metafizikos“. Newtonas į tai nekreipė dėmesio ir, siekdamas pra- 
džioje kodidžiausio paprastumo, nesivaržė plačiai naudotis metafizinėmis 
premisomis, neturinčiomis jokio pagrindo, išskyrus labai netobulus vaiz- 
duotės įpročius.  Newtonas pats matė, kad nėra jokių technikinių prie- 
monių absolučiai rimčiai arba absolučiam judesiui surasti, tačiau neatsi- 
sakė galimumo, kad mokslas ateityje tokią priemonę surasiąs. 

Tolesnė mechanikos raida pasirodė nepalanki šiam optimizmui. Be- 
rods, daug vilties buvo dėta XIX-me a. į elektromagnetinius reiškinius. 
Buvo tikėtasi, kad ypatingais fizikos bandymais pavyksią nustatyti Žemės 
judėjimą, jei ne „absolučioje erdvėje“, tai bent „Visatos eteryje“. Kaip 
žinoma, visos tos pastangos — jų tarpe garsusis Michelson'o ir Mor- 
ley'o bandymas — davė neigiamą atsakymą: absolutus judesys ir toliau 
pasiliko fiziškai nesusekamas. Beliko visai atmesti absolučios rimties bei 
absolutaus judesio supratimas, ir iš tokio konstatavimo išaugo relativumo 
teorija. Nesigilindami į šią labai plačią sritį, palieskime tik kai kuriuos 
klausimus, glaudžiai susijusius su pačiais pagrindiniais mechanikos 
principais. 

Atkreipkime dėmesį į tai, kad kūno arba kokios mechaninės sistemos 
judesys, kuris apima lygiai visas sistemos dalis, pasilieka nepastebimas tos 
sistemos ribose. Antai, Žemė dideliu greičiu (apie 30 km per sec) skrieja 
aplink Saulę. Nedarydami didelės klaidos galime sakyti, kad šis judėjimas 
apima vienodai visas Žemės dalis — visus Žemėje esančius kūnus. Todėl 
šis reiškinys pasirodo susekamas tik astronomijos duomenimis; bet labo- 
ratorijoje jis lieka visai nepastebimas. 

Saulė kartu su visomis planetomis ir jų palydovais lekia artimųjų 
žvaigždžių tarpe taip pat nemažu greičiu — apie 20 km per sec; tačiau šis 
judėjimas neturi jokios įtakos vidinei Saulės sistemos santvarkai, ir todėl 
jis susekamas tik stebint žvaigždes. Artimųjų žvaigždžių visetas savo 
ruožtu skrieja aplink Galaktikos centrą jau tikrai milžinišku greičiu — apie 
250 km per sec; bet ir šis judėjimas vargiai būtų pastebimas pačioje arti- 
mųjų žvaigždžių šeimoje: apie jį sužinome tirdami tik tolimesnius objektus. 
Jei tų objektų nematytume, vargiai ką galėtume pasakyti apie Galaktikos 
sukimąsi. Taip pat, jei nematytume žvaigždžių, tai nežinotume, kurlink 
juda Saulės sistema. Ir, jei Žemė būtų nuolat apsupta debesų, tai netu- 
rėtume jokių duomenų pasakyti, kuria kryptimi ir kokiu greičiu ji juda. 
Protaudami klasikinės mechanikos plotmėje galime įsivaizduoti kūną, vieną 
visiškai tuščioje erdvėje; čia jau rimties bei judesio klausimas netenka 
fizikinės prasmės, nes trūksta priemonių rimčiai nuo judėjimo atskirti. 

Šitie protavimai liečia ne tik judesį, vykstantį „jokiai jėgai neveikiant“, 
bet tinka ir pagreitintam judesiu. Pavyzdžiui, Saulės trauka Žemei yra 
labai didelė; ji nuolat nukreipia Žemę nuo tiesaus kelio; bet ji veikia beveik 
visai vienodai visas Žemės dalis, ir todėl pačioje Žemėje lieka beveik 

nepastebima. Ką galime pastebėti, tai ne pačią Saulės trauką, bet jos skir- 
tumus. Atgręžtoje į Saulę Žemės pusėje Saulės trauka yra stipresnė, kaip 
priešingoje pusėje. Iš tos nelygybės kyla potvynių ir atoslūgių reiškiniai, 
kurie jau betarpiškai pastebimi Žemėje, nesinaudojant jokiais astronomi- 
niais duomenimis. Taip pat ir Galaktikos trauka mums yra labai didelė; 
tačiau ji betarpiškai nepastebima iš artimų reiškinių, nes Saulė, planetos, 
Žemė ir visi daiktai Žemėje juda vienodai tos traukos poveikyje. 


Grįždami prie ano įsivaizduotojo kūno, palikto sau tuščioje erdvėje, 
galime prileisti, kad šį kūną veikia galinga trauka, pagreitinant jį bet kuria 
kryptimi, taip kad jis tarytum krinta į bedugnę vis greičiau ir greičiau. 
Tačiau, kol toji trauka vienodai veikia visas kalbamojo kūno dalis, ir kol 
neatsirado erdvėje jokio kito kūno, į kurį būtų galima atsižvelgti, tol nei 
judesys, nei jį sukelianti trauka niekuo nepasireiškia. Žodžiu, vaizduo- 
dami isoluotą kūną tuščioje erdvėje, negalime spręsti, ar jis stovi vietoje, 
ar juda, ar kur krinta. Šitie klausimai, kaip susiję su relativiais reiškiniais, 
tuščioje erdvėje neturi jokios fizikinės prasmės, net ir klasikinės mecha- 
nikos ribose (jei tik nenukrypstama į metafiziką). 

Iki šiol nagrinėjome tik translaciją, — atseit, judėjimą, ku- 
riame visos kūno (arba šiaip sistemos) dalys vienodai perkeliamos 
erdvėje. Reliativus šio vyksmo pobūdis pakankamai paaiškėjo jau New- 
tono mechanikoje. Kiek kitokia pasirodo rotacija (sukimasis). Vienu 
atžvilgiu sukimasis taip pat yra relativus reiškinys, kadangi relativus besi- 
sukančio kūno dalių pasiskirstymas nesikeičia. Tačiau sukimasis yra su- 
sijęs su eile dinamikos reiškinių, kurie tuoj iškelia jį aikštėn, net ir neatsi- 
žvelgiant į pašalinius kūnus. (Cia pirmiausia paminėtina išcentrinė jėga. 
Tos dėka, pavyzdžiui, Žemė nėra griežtai rutuliška, bet kiek suslūgusi 
ašies kryptimi. Be to, Žemės sukimasis pasireiškia pačioje Žemėje ir kito- 
kiais būdais: krintą kūnai atsilenkia į rytus, oro srovės žiemių pusrutulyje 
nukrypsta į dešinę, o pietų pusrutulyje — į kairę; švytuoklės švytavimo 
plokštuma sukasi „pagal Saulę“. Garsusis Foucault'o švytuoklės ban- 
dymas vaizdžiai rodo Žemės sukimąsi visai neatsižvelgiant į dangaus kūnus. 
Teoriškai imant, jei Žemė būtų nuolat apsupta debesų, vis viena fizikos 
bandymais galėtume pasakyti, ar ji nesisuka, ar sukasi, į kurią pusę sukasi 
ir kokiu greičiu. Atrodo, kad tokią pat išvadą galime taikyti ir įsivaiz- 
duotam vieninteliam kūnui, paliktam tuščioje erdvėje. Sukimasis atrodo 
turįs tam tikrą absolutų pobūdį, kokio neradome translacijoje. Kūno 
tianslacija įmanoma tik atsižvelgiant į kitus kūnus: „šiaip sau erdvėje“ 
translacija pasidaro fiziškai nesusekama. Bet sukimasis atrodo galįs būti 
imamas kaip tiktai „šiaip sau“, ne į ką neatsižvelgiant, išskyrus pačią erdvę. 

Matome nenuosakumą. Iš vienos pusės, pačioje erdvėje nerandama 
jokių „ženklų“ bei „gairių“, kurios žymėtų absolučias kūnų padėtis. Bet, 
antra vertus, erdvė tarytum turi savyje rodykles, žyminčias judesių kryptis 
bei kūnų orientavimąsi. Dar prieš relativumo teoriją austrų fizikas ir 
filosofas E. Mach'as yra nurodęs, kad netikslu sieti bet kuriuos fizinius 

reiškinius su „erdve“ kaip tokia, neimant dėmesin pašalinių fizinių kūnų. 
Šiuo požiūriu absolutus sukimosi pobūdis esąs nepriimtinas, ir iš to esą 
lauktina pastebėti kokių spragų iki šiol priimtuose mechanikos princi- 
puose. Galvodamas šiąja kryptimi Machas iškėlė spėjimą, kad įvairūs 
sukimosi padariniai, kaip išcentrinė jėga ir t.t., kyla ne savaime dėl suki- 
mosi „erdvėje“, bet fizinės aplinkos dėka. Siuo spėjimu isoluotas kūnas 
tuščioje erdvėje galis suktis be išcentrinės jėgos bei kitų sukimosi pada- 
rinių: toks sukimasis taip pat ir liksiąs nesusekamas.- Jei šita hipotezė yra 
teisinga, tai reikia laukti, kad, priverčiant masingą kūną skrieti ratu aplink 
kitą kūną, pastarajame daugiau ar mažiau pasirodys išcentrinė jėga ir t.t., 
net jei tas kūnas, žiūrint iš šalies, visai nesisuks. 

Macho hipotezė kurį laiką tebuvo gamtos filosofo pium desiderium: 
jokio teorinio pagrindo, išeinant iš žinomų mechanikos pradmenų, ji ne- 
turėjo. Dar mažiau atrodė esant empirinių duomenų. Berods, nesunku buvo 
suplanuoti „mintinį bandymą“ (Gedankenexperiment), kur greit besisukąs 
masingas ratas turįs sukelti išcentrinę jėgą tam tikruose jautriuose prietai- 
suose. Tačiau nieks neabejojo, kad efektas, net ir palankiausiu atveju, 
būtų nesusekamai mažas. Iš tikro. Stebimieji Žemėje sukimosi padariniai 
nėra dideli; bet juos sukelti, Macho spėjimu, dalyvaująs visas Kosmos 
(Visata). Taigi, reikėtų sukti Kosmą vieno apsisukimo per 24 val. greičiu, 
kad nejudomame kūne kiltų išcentrinė jėga tokio pat stiprumo, kaip besi- 
sukančioje Žemėje. Bet, jei Kosmo vaidmenyje stotų net ir labai sunkus 
ratas arba žiedas, kękie maži būtų tuomet sukimosi reiškiniai! Vienintelė 
viltis kaip nors pagrįsti tą „sukeltąjį“ sukimąsi liko tik teorijos plotmėje. 
Buvo tikėtasi, kad pavyks tuos hipotetinius reiškinius kaip nors įterpti į 
darnias teorines fizikos schemas. Kaip matome, kalbamoji problema turi 
būti visai nežymi savo konkrečiais reiškiniais; tačiau tai nesumažina jos 
didelės principinės vertės. Tad šiame straipsnyje ją dėmesingai pasvarsty- 
sime. 

Pirmiausia pastebėkime, kad ši problema jau yra išspręsta bendroje 
relativumo teorijoje, — išspręsta gana atsitiktiniu būdu, būtent, De 
Sitter'io darbuose, liečiančiuose relativistines Mėnulio judėjimo pertur- 
bacijas. Tenai, be kito ko, buvo rasta, kad Mėnulio takas, priėmus dėmesin 
einsteinišką traukos teoriją, papildomai gauna nuolatinį pasisukimą apie 
U',91 per šimtmetį „pagal Saulę“ kryptimi. Bendra šio reiškinio formula yra 

2 
(1) a — a 0; 
Žr, 
kame 0' yra kampinis greitis, kuriuo pasisuka visas Mėnulio takas aplink 
ašį, statmeną Žemės tako plokštumai, 

« — kampinis Žemės skriejimo greitis aplink Saulę, arba tas pats, 
kaip ir kampinis Saulės greitis Žemės atžvilgiu, 

k“ — newtoniška visuotinės traukos konstanta, 

c — Šviesos greitis, 
M — Saulės masė ir 
t — Žemės tako radiusas. 


Pažymėtina, kad šion formulon visai neįeina nė vieno dydžio, bet kuriuo 
būdu surišto su Mėnuliu. Todėl šita relativistinė perturbacija, sekant J. A. 
Schouten'ą, gauna kur kas bendresnę interpretaciją: ji liečia ne vien 
Mėnulį, bet ir kiekvieną fizinį kūną, skriejantį kartu su Žeme aplink Saulę. 
Turime atsiminti, kad dangaus mechanikoje įvairių kūnų — jų tarpe ir 
Mėnulio — judėsys nagrinėjamas atsižvelgiant į žvaigždėtą dangų. Tatai 
daroma prileidžiant, kad žvaigždžių visuma, ypač tolimieji objektai, duoda 
už vis tikriausią, pastoviausią orientavimąsi erdvėje.  Koordinatų sistema, 
orientuotoji pagal žvaigždes, esanti laisva nuo išcentrinių jėgų bei kitų 
sukimosi padarinių. 

Bet ši prielaida, turint galvoje Macho hipotezę, pasirodo nepatikima. 
Iš tikro. Žemė metų bėgyje apskrieja aplink Saulę; kitaip tariant, tai 
reiškia, kad labai masingas kūnas — Saulė, relativiai imant, apeina aplink 
Žemę: tatai turėtų sukelti šiokius tokius sukimosi padarinius Žemėje. 
Šiuo atveju idealioji koordinatų sistema, laisva nuo sukimosi reiškinių, 
nestovi orientuota pagal tolimus dangaus kūnus, bet sukasi, kad ir labai 
lėtai, paskui Saulę. Jos sukimosi greitis kaip tiktai yra tie 1,91 per šimt- 
metį. Jei šiuo greičiu suksime (žvaigždžių atžvilgiu) koordinatų sistemą, 
kurioje gvildenamas Mėnulio judesys, tai De Sitterio surastoji perturbacija 
išnyks savaime. 

Kaip matome, Macho iškeltosios problemos dargaiiiė pasirodo tik 
vėlybame ir gana. specialiame relativumo teorijos skyriuje. Šis sprendimas 
prieinamas tik po didelio matematikinio paruošimo, tensorių skaičiavimo 
pagalba. Apie kokį elementarų išvedžiojimą čia kaip ir nekalbama. Visa 
problema tebelieka giliai užkasta matematikinių technikybių aibėje, ko- 
kiomis relativumo teorija, apskritai imant, labai gausi. Šio straipsnio tikslas 
yra, jei nesuprastinti išvedžiojimus, tai Bent keik Balbamos problemos 
ryšius su paprastesniais mechanikos pradmenimis. 

Formulė (1) rodo, kad „sukeltieji“ sukimosi padariniai yra nepaste- 
bimai maži. Įsivaizduokime, pavyzdžiui, rutulį 100 kg masės, skriejantį 
ratu 1 m skersmens. Rutulio vietoje galime imti tiesiog tos pačios masės 
žiedą, kuris suktųsi savo plokštumoje aplink savo vidurį. Žiedo sukimasis 
turėtų sukelti sukimosi padarinius kiekviename žiedo vidury padėtame 
kūne. Žiedo masė formulėje (1) užims Saulės masės vietą, o žiedo radiusas 
— Saulės atstumą nuo Žemės. Be to, GGS vienetais turime: 


K 6. 672107, £-—3700:10— 


Tais pačiais vienetais M — 10? ir 7 — 102. 
Todėl 

Taigi, kad žiedo viduryje atsirastų sukimosi padariniai, atitinką, pavyz- 
4žiui, vieną apsisukimą per parą, masingas žiedas turėtų per tą laiką 
(per 1 parą) apsisukti daugiau, kaip 10** kartų, kas visai neįmanoma fiziškai. 

Kaip ten bebūtų, „sukeltieji“ sukimosi padariniai teorijoje egzistuoja. 
Kūne, padėtame žiedo viduryje, turi atsirasti išcentrinė jėga. Be to, tas 
kūnas, laisvai paliestas, eitų ne tiesiai, bet lenktu taku, kadangi tas takas 
turėtų atrodyti tiesus ne iš pastovios, bet iš besisukančios „sukeltuoju“ 
greičiu koordinatų sistemos. 

Perrašykime formulę (1) šiuo būdu: 


Ę 3870 

(2) m 2 mcž :] 
kame U yra traukos potencialas tarp veikiančiojo ir veikiamojo kūno, o 

m — veikiamojo kūno masė. Reiškinys U/m yra traukos potencialas 
veikiamosios masės vienetui. Formulė (2), kaip ir (1), galioja tik tuo atveju, 
kai „veikiantysis“ juaesys (mūsų pavyzdžiuose — relativus Saulės judesys 
aplink Žemę ir masingo žiedo sukimasis) vyksta vienoje plokštumoje su 
veikiamuoju kūnu. Tačiau, jei, pavyzdžiui, vaizduojamajame žiedo ekspe- 
rimente padėsime veikiamąjį kūną žiedo sukimosi ašyje, bet ne jo plokštu- 
moje, o nuošaliai vienoje ar kitoje pusėje, tai dešinioji formulės (2) pusė 
reikės padauginti dydžiu sinž ), kur A yra kampas tarp žiedo sukimosi 
ašies ir tiesės, jungiančios veikiamąjį kūną su bet kuriuo žiedo tašku. 

Aptartieji reiškiniai, imant juos grynai formaliu požiūriu, nėra taip jau 
svetimi klasikinei fizikai : tik reikia pažvelgti ne į dinamiką, bet į elektro- 
dinamiką. Įsivaizduokime sunkaus žiedo vietoje elektros laidininką, kuriuo 
teka elektros srovė. Arba dar geriau : įsivaizduokime elektrinės konvekcijos 
srovę; kitaip sakant, leiskime, kad žiedas įelektrintas ir kad elektros įlydis 
sukasi kartu su žiedu. Kaip žinoma, toks elektros judėsys sukelia žiedo 
viduryje magnetinį lauką stiprumo. 


(3) H-=-, 


kame w yra kampinis žiedo greitis, 

r — žiedo radiusas, 

E — jo elektrinis įlydis, 

c —šviesos greitis. 

Įsivaizduokime žiedo viduryje dalelę masės m, nešančią elektros įlydį 

e. Išvedžiojimo patogumui leiskime, kad e yra priešingo ženklo, kaip E. 
Toliau leiskime, kad ši „bandomoji“ dalelė laisvai lekia žiedo plokštumoje 
per jo vidurį. Magnetinio lauko veikiama judanti dalelė atsilenks nuo tiesaus 
kelio, žiedo sukimosi linkme. * Jei magnetinis laukas liktų toks pats visame 
dalelės kelyje, tai ji, nuolat atsilenkdama, suktųsi ratu. Elektrodinamikos 
dėsniais kampinis šitokio atsilenkimo greitis yra 

He 


4) e 


Atsilenkimas paprastai aiškinamas tuo, kad įelektrintam kūnui judant 
per magnetinį lauką, atsiranda jėga, veikianti tą kūną statmenai magneti- 
niam laukui ir judesio krypčiai, ir proporcinga kūno greičiui. Be to, formu- 
lon įeina konstanta c — šviesos greitis (podraug elektromagnetinių ir elek- 
trostatinių vienetų santykis). Šita interpretacija tėra formalinio pobūdžio, 
nes panašiomis jėgomis būtų galima lygiai aiškinti, pavyzdžiui, krintančių 
kūnų atsilenkimą į rytus ir t. t. Magnetinis laukas aptariamajame reiškiny 
tėra pagelbinė (tarpinė) sąvoka. Šiąja proga verta pastebėti, kad ir apskritai 
elektrodinamikoje magnetinis laukas tiktai lydi elektrinio lauko kitimus 
bei elektros įlydžių judesius, bet nepasitaiko nepriklausomai. Todėl turime 
pagrindo, jei tai pasirodys patogu, visai aplenkti magnetinio lauko sąvoką 
ir traktuoti įelektrintos dalelės atsilenkimą, kaip „sukeltąjį“ sukimosi pa- 
darinį. Jungdami formules (3) ir (4), eliminuojant iš jų H, gauname : 

- Ee 
O — 20 
cžmr 
Bet reiškinys Ee/r= V yra potencialas elektrostatinės traukos, pasireiškian- 
čios tarp žiedo ir „bandomosios“ dalelės. Todėl galime rašyti: 


(5) | " ——— me O 


Šita formulė skiriasi nuo (2) tik koeficiento */2 nebuvimu, kas visiškai įma- 
noma turint galvoje skirtingą jėgos prigimtį : vienur buvo visuotinė trauka, 
kitur — elektrostatinė trauka. Jei dalelė būtų užkrauta to paties ženklo 
įlydžiu, kaip ir žiedas, tai elektrostatinės traukos vietoje būtų elektrostati- 
nis atsistūmimas; potencialas V turėtų priešingą ženklą, o sukeltieji suki- 
mosi padariniai (dalelės atsilenkimas) vyktų priešinga linkme, kaip žiedo 
sukimasis. Bet reiškinio formulė (5) liktų ta pati. 

Visi šitie teoriniai apsvarstymai leidžia mums postuluoti bendresnio 
tipo formulę 

(6) Mo, — CUo., 

kame U yra bet kokios traukos potencialas, „ 

m — veikiamojo kūno masė, o 

C — koeficientas, kurio didumas priklauso fizikinės kalbamųjų jėgų 
prigimties ir veikiamojo kūno savybių. Visuotinės traukos atveju 


C=3:(2c*), o elektrotastinės traukos atveju C=1 :c*. Kai sukimosi pada- 
rinių „sukėlėjas“ (žiedas ar pan.) juda plokštumoje, neįeinančioje per „vei- 
kiamąjį“ kūną, tai visais mūsų apsvarstytais atvejais formulė įgyja pataisą, 
priklausančią jau minėtojo kampo A. Tad ir bendru atveju galime rašyti: 

(7) mw = CUu sinži, 


kur A , kaip ir anksčiau, yra kampas tarp sukimosi ašies ir tiesės, jungian- 
čios veikiantįjį ir Teiliaiaii kūną. 

Įsivaizduokime, kad veikiantysis kūnas yra sfera radiuso r, su centru 
jos paviršiuje. Jei visos sferos (traukos viekiamajam kūnui) potencialą 
jos paviršiuje. Jei viso sferos (jos traukos veikiamajam kūnui potencialą) 
žymėsime raide W, tai sferos ploto vienetui teks potencialas W/(4777). Su- 
skaidykime sferą aibe žiedų, statmenų sukimosi ašiai. Kiekvienam žiedui 
taikykime formulę (7). Integruodami sferos veikimą (per visą jos plotą) 
turime 


mo = — CWo / sinžkdk , 
arba ; 
2 
(8) ma — 3 CWo .. 


Visuotinės traukos atveju, įstačius atitinkamą koeficiento C reikšmę, sfe- 
ros sukimosi įtaka esančiam jos viduryje kūnui tampa 


(9) mw — ią 0. 
E 

Jau esame matę, kad šitokia Saulės įtaka Žemei yra labai maža, — 
sudaranti 17,91 per šimtmetį. Nedaug ko galima laukti ir iš aplinkinių 
žvaigždžių. Šiems kūnams priklauso tik „mikroskopiškai“ maža visų ste- 
bimųjų sukimosi padarinių dalis. Todėl faktiškais sukimosi padarinių su- 
kėlėjais reikia laikyti tolimąsias kosmines sistemas, kurios, nežiūrint didelių 
nuotolių, savo didelės masės dėka, galėtų tokį poveikį turėti. Kadangi tos 
sistemos pasiskirsto erdvėje, sprendžiant iš stebėjimų, gana vienodai į visas 
puses nuo mūsų, tai išvedžiojimuose bus patogu suskaidyti Visatos erdvę 
koncentriškomis sferomis, formulos (9) prasme. Kiekvienas astronominis 
kūnas daugiau ar mažiau prisideda prie sukimosi padarinių, stebimų Žemės 
reiškiniuose. Visas Kosmos turėtų duoti lygiai visus sukimosi padarinius 
be perteklio arba nedateklio. Kitaip tariant, reiškiniai, stebimieji besisu- 
kančiame kūne, turi būti tie patys vis viena, ar kūnas sukasi Kosme, ar Kos- 
mos sukasi aplink kūną: «0 ' turi sutapti su w. Įstačius tai į (9), gaunama 


(10) B 


Ši formulė skamba taip: kūno masė yra lygi visos veikian- 
čios jį kitų kūnų traukos potencialui, dalintam švie- 
sos greičio kvadratu. 

Relativumo teorija beveik pačioje savo užuomazgoje yra pateikusi kiek 
panašią formulę 


Iš 
(11) KE a 

kame E yra viso kūno energija. Šis dėsnis, kritiškiau jį panagrinėjus, yra 
"hipotetinio pobūdžio. (Griežtais išvedžiojimais įrodyta tiktai, kad įvairių 
rūšių energija turi masę (tiksliau pasakius — inerciją) pagal formulę (11). 
Iš to eina, kad bent tam tikra kūno masės dalis yra energetinės kilmės. Pas- 
"kiau šita išvada buvo išplėsta, kaip postulatas, į bet kokią masę, suteikiant 
formulei (11) neaprėžtą taikymo sritį. Aritmetiniu požiūriu formulės (10) 
ir (11) viena antrai anaiptol neprieštarauja, nes potencialas gali būti ener- 
gijos matu. Pavyzdžiui, kai kūnas, judąs kitų kūnų traukoje, įgyja vis 
didėjantį greitį, jo masė, einant (11) formule, gauna tam tikrą priedą, pro- 
porcingą kinetinės energijos prieaugliui; bet tasai kinetinės energijos padi- 
dėjimas griežtai atitinka veikiančių jėgų potencialo padidėjimą; tad, einant 
(10) formule, masė m gauna lygiai tą patį priedą. 

Tačiau, nežiūrint formalinio sutapimo, formulės (10) ir (11) veda prie 
"kitokio masės supratimo, ypač kai įsileidžiama hipotezių bei spekulacijų 
-sritin. Formulė (11), galima sakyti, apsprendžia masę m „iš vidaus“, o for- 
„mulė (10) — „iš oro“. Interpretuojant formulę (11) stengtasi manyti, kad 
"visa kūno masė glūdi jo vidaus energijoje. Buvo mėginta suteikti ele- 
-mentarioms atominėms dalelėms tam tikrą hipotetinę struktūrą, susijusią su 
milžiniškais energijos ištekliais. Iš čia kilo hipotezės apie beveik neišsemia- 
mas „subatominės“ energijos versmes, kurias gal pavyktų kada paleisti į 
darbą. Šiuo atžvilgiu formulė (10) neskatina tokių optimistinių perspek- 
tyvų, nes, ją interpretuojant, atrodo, kad kūno masė glūdi ne tiek vidaus 
-strukturoje, kiek viršinėj sąveikoj su visu Kosmu. Isoliavus kūną nuo. 
fizinės aplinkos, jo masė turėtų savaime išnykti. Anksčiau, vaizduodami 
vieną isoliuotą kūną, paliktą kaboti visiškai tuščioje erdvėje, radome, kad 
„būtų neįmanoma nustatyti, ar jis juda, ar stovi vietoje. Paskui jo sukimasis 
pasirodė taip pat neišaiškinamas. Dabar jau atpuola klausimas apie tokio 
kūno masę. Visas to kūno vaizdas pasirodo labai nerealus. Visatos erdvė 
nėra tuščia, tad, studijuojant fizinius kūnus, reikia atsižvelgt į bendrą fi- 
-zinės Visatos turinį. Perėjus nuo formulės (11) prie (10), dėmesys perke- 
liamas iš atomo gelmių į Visatos gelmes. 

Kyla klausimas, kas yra tasai kosminis potencialas W? Kaip gali jis 
turėti tam tikrą aprėžtą dydį? — Šių klausimų proga pastebėkime, kad 
"kuriantis relativumo teorijai dar nebuvo įprasta prie kosmologinių diskusijų. 
Formulė (10), čia paimta kaip formulės (11) ekvivalentas, anais laikais 
būtų buvusi griežčiausiai atmesta, kaip nemokslinė metafizinė spekuliacija. 
Bet dabar relativumo teorijai neišvengiamai krypstant į kosmologiją, o be 
to dar iškilus Visatos plėtimosi reiškiniams, galime laikyti kosmologiją įgi- 
“jus visas pilietybės teises griežtųjų mokslų tarpe. Jei šiais laikais pripažinta 
visai moksliška nagrinėti kosmologijos klausimus bendrosios relativumo 
teorijos plotmėje, tai sunku dabar pateisinti senus draudimus gvildenti 
tuos pačius klausimus elementaresniais  matematikinės fizikos metodais. 
Todėl potencialas W, išplėstas į visą Kosmą, neprivalo būti aprioristiškai 
atmetamas, kaip „„nemokslinė“ sąvoka. 

Astronominė Visata, matyti, aprėžta erdvėje. Tolimųjų dangaus kūnų 
spektrai rodo linijų paslinkimą į raudoną spektro galą, kas paprastai inter- 
pretuojama, remiantis Dopplerio-Fizeau principu, kaip tolinimosi 
išdava. Matyti, tolimieji dangaus kūnai bėga nuo mūsų dideliu greičiu, vis 
augančiu su atstumu. Stebėjimai rodo tą greitį priaugant apie 500 km per 
sec kiekviename megaparseke nuotolio (1 megaparsekas yra 3,08.10'* km). 
Aptikta sistemų, tolstančių nuo mūsų daugiau, kaip 20000 km per sec 
greičiu. Jei tolinimosi greitis ir toliau augs proporcingai nuotoliui — kaip 
iki šiol buvo patirta — tai kokių 600 megaparsekų atstume jisai susily- 
gins su šviesos greičiu, ir tolesnis augimas, einant relativumo teorijos dės- 
niais, tampa visiškai nesusekamas. Iš tolimesnių sričių neateis joks šviesos 
spindulys, joks traukos poveikis. Tai yra fiziškai tiriamojo pasaulio riba, 
savo laiku de Sitterio pavadintoji „Visatos horizontu“. 

Pažymėkime Visatos horizonto radiusą raide R. Leiskime, kad vidu- 
tinis materijos sūdris Visatoje yra tam tikras dydis  . Įsivaizduokime tokio 
sūdrio rutulį radiuso R. Potencialas jo traukos, veikiančios dalelę masės m, 
padėtąją jo centre, yra 

(12) W = 2rkžomR* . 


(Prie šio rezultato prieinama, suskaidant rutulį koncentrinėmis sferomis ir 
integruojant sferų potencialus, nuo centro iki paviršiaus). Visatos horizonto 
radiusas R nustatomas iš proporcijos 


(13) CR V, 
kame c yra, kaip ir kitose formulėse, šviesos greitis, 
r — bet kuris nuotolis nuo stebėtojo, o 
v — Visatos plėtimosi greitis tame nuotolyje. 
Įstačius R iš (13) į (12), o W iš (12) į (10), gaunama 
(14) v= 2akž pra. 


Ši formulė suriša Visatos plėtimąsi su vidutiniu materijos sūdriu Visatoje. 

Įveskime skaitmenis. Trupmena 1// yra jau minėtasai tolinimosi grei- 
čio padidėjimas su atstumu. Jo skaitmeninė reikšmė, kartais vadinama 
Hubble'o konstanta, kaip jau buvo sakyta, sudaro apie 500 km. 
sec-!, megapars“!. arba, pavertus CGS vienetais 

17 
2|r = 1, 6. 10 

Skaitmeninė traukos konstantos k“ reikšmė jau buvo pateikta anksčiau. 
Įstačius tai į (14), eina, kad 


Žiu gr. cm“ 


kas gerai atitinka esamus apytikrius stebėjimo duomenis, o taip pat ir 
įvairių relativistinių teorijų išvadas. 

Šis skaičiavimas, berods, yra labai negriežtas. Neimta dėmesin Visa- 
tos erdvės nukrypimų nuo Euklido geometrijos dėsnių, kas dabar yra 


J 

visiškai įmanoma. Neatsižvelgta nė į tai, kad „„Hubble'o konstanta“ ga- 
lėtų kitėti, o kartu su tuo faktiškas Visatos horizonto nuotolis galėtų ne- 
atitikti proporciją (15). Taip pat, skaičiuojant potencialą, nebuvo įvesta 
jokių relativistinių pataisų, susijusių su dideliu tolinimosi greičiu. Apskritai, 
ieškant didelio griežtumo, visas potencialo skaičiavimas turėtų būti 
pakeistas kitokiais metodais, nurodomais bendroje relativumo teorijoje. 
Tačiau galime pasiteisinti tuo, kad visos kosmologinės teorijos dar labai 
tolimos iki absolutaus griežtumo; visos jos turi savyje daugiau ar mažiau 
apytikrių prielaidų, padarytų arba paprastumo dėliai, arba dėl labai menko 
kai kurių reiškinių žinojimo. Be to, griežtesnių kosmologinių teorijų yra ne 
viena, bet keletas, ir gali jų būti sugalvota dar daugiau. Mūsų rūpimais 
klausimais svarbu pastebėti, kad visos tos įvairios teorijos pateikia formules, 
panašias į (14). Skirtumai reiškiasi tik skaitmeniniu koeficientu dešinėje 
pusėje. Pažymėtina, kad ne tik dydžių dimensijos visose tose formulėse 
lieka tos pačios, bet ir tai, kad, nežiūrint įvairiausių prielaidų, skaitmeniniai 
koeficientai pasirodo gana vienodo didumo; todėl visais atvejais vidutinis 
Visatos sūdris , išvestas iš spektroskopinio tolimųjų objektų tyrimo, pasi- 
lieka arti 10-28 gr. cm, 

Grįždami prie Macho iškeltosios sukimosi problemos, trumpai peržvel- 
kime jos saitus su, palyginti paprastais, specialiosios relativumo teorijos ir 
kosmologijos duomenimis. Sprendinio forma (6) ir (7) gali būti postuluota 
tiesiog iš klasikinės elektrodinamikos dėsnių, paliekant koeficient C lai- 
kinai neapibrėžtą. Formulė (10) eina betarpiškai iš (11), kosmologiškai 
pastarąją formulę interpretavus. Derinant (10) su (8), nustatoma, kad ne- 
apibrėžtas koeficientas C, visuotinės traukos atveju, lygsta 53: (2c“), o iš to 
eina griežtasis problemos sprendinys (2). 

Parašė Povilas Becguerel, 
Prancuzijos Astronomų Draugijos narys 
Sulietuvino Pr. Dovydaitis, Kaunas! 


Nuostabūs aptikimai, padaryti paskutiniuoju dešimtmečiu Amerikoj, 
Anglijoj, Olandijoj, kame astronomai yra laimingi savo dispozicijai turėti 
milžiniškų kreditų, padarė visišką perversmą mūsiškėj Visatos sąvokoj. 
Remdamasis paskutiniaisiais Eddington'o, Jeans'o, Plaskett'o, 
Enxiko Mineur'o, Povilo Couderc'o veikalais, aš čia mėginsiu 
patiekti to dalyko trumpą apžvalgą. 

Ilgus laikus galvota, kad Visata buvo plokščia Žemė, okeanų ribojama. 
Apie antipodus (kitos Žemės pusės, Žemės „apačios“ gyventojus. Vert.) 
nežinota. Žemė laikiusi parėmus Dangaus skliautą, kuris visas visutėlis 
aplink ją sukęsis su savo nejudomomis žvaigždėmis, kaip su kokiomis 
auksinėmis vinutėmis. 

Po šiuo skliautu per Dangų pereina dvi žvaigždės — Saulė ir Mėnulis, 
kad viena mums apšviestų dieną, o kitas, kad pagražintų naktį. Buvo 
įžiūrėtos dar ir kitos klajojančios žvaigždės. Tai buvo penkios planetos: 
Merkuras, Venera, Marsas, Jupiteris, Saturnas. 

Pirmieji Dangaus kūnų stebėtojai, savo akių apgaulės aukos, manė, 
kad Mėnulis, Saulė ir planetos keliauja aplink nejudamą Žemę, aplink tą 
centrinį ir reikšmingiausią Visatos kūną. 

Buvo gana sunku išsklaidyti šią naivią pažiūrą, šią iluziją. Reikėjo 
laukti iki 15453 m., kuomet Koperniko genijus nukarūnavo Žemę, iki 
tol stovėjusią centrinėj privilegijuotoj padėty, ir jos vietoj pastatė Saulę. 
Nuo to laiko mūsų Visata tapo Saulės sistema. Saulė tapo reikšmingiausiu 
Dangaus kūnu. Daugelis nenorėjo priimt šios nemalonios tiesos. Žinoma, 
yra, kas atsitiko garsiajam Galilejui, įrodžius, kad Žemė juda kaip 
paprasta planeta“. 


1 Šis straipsnis paimtas iš žurnalo „La France Active“ 1937 m. Liepos-Rugpiūčio 
mėn. mokslinės kronikos (78—96 pusl); ten jo antraštė tokia: Notre Univers 
spina La Galaxie Br. D K 

2 Apie mūsų pasaulivaizdžio, arba visatovaizdžio, pakitimą, paprastai siejamą su 
Koperniko ir Galil.jaus vardais, šio straipsnio autorius čia išsitarė perdaug bendrais ir pa- 
viršutiniškais posakiais. Tikrovėje taip paprastai nebūta. Nei Kopernikas, nei Galilejus 
neiššoko vadinamų naujųjų laikų angoj, kaip koki „Pilypai iš kanapių“, bet savo minties 
pirmatakų buvo turėję jau ir Klasikinėj senovėj ir vad. viduriniais amžiais, kad ir tos 
jų mintys dar nebuvo pasklidusios plačioj visuomenėj, o palikusios tik atskirų galvotojų 
galvose ir jų rankraščiuose, kuriems vėliau buvo lemta ilgai gulėt archivuose, iki juos 
mokslo istorininkai (Duhem, Jansen ir kt.) tik šiame šimtmety iškėlė dienos švieson. 
Plačiau apie tai galima rasti mano straipsny „Iš mūsų pasaulivaizdžio istorijos“ šio 
žurnalo 1933 m. 161—288 pusl. Apie visų girdėtas kovas dėl heliocentrinio pasaulivaizdžio, 
susijusias su Galilėjaus vardu, tikiuosiu galėsiąs pakalbėti nepertolimiausioj ateity, toliau 
rašydamas mūsų pasaulivaizdžio istoriją. Pr. D. 

Nuo to momento aptikimai astronomijoj ėjo gausyn. Pradėta suprast 
mūsų planetų sistemos erdvės didumas. Kepleris“ randa planetų orbitų 
dimensijas, jų kelių dėsnį kaip laiko funkciją, o iš to Newton'as veikiai 
išvedė visuotinės gravitacijos dėsnį“. 

Mūsų planetų Visatos ribos prasiplatino aptikus tolimesnės planetas: 
Uraną, Neptuną, Plutoną. Saulės valdžios plotas dabar siekia iki 5 miliardų 
920 milionų kilometrų nuo jos centro. 

Bet ši tokia neišmatuojamai didelė Saulės sistema tėra niekas paly- 
ginant su tąja milžiniška tikrove, kurią aptinka teleskopai tirdami dangaus 
erdves. Mums jau aišku, kad jei būtų galima nulėkt į mums artimiausios 
žvaigždės — keturių šviesmečių atstume nuo mūsų — planetą ir kad jei iš 
ten „stipriausiu mūsų teleskopu ieškotume Saulės, tai ji pasirodytų tik kaip 
Net nebūta galima įtart ją turint savo planetų sistemą, dar labiau Ei 
kokios ten Žemės su jos vargingąja žmonija. 


* 


p sr 
= = 


Kadangi mūsų Saulės sistema jau nebe Visata, kadangi ji tėra kaip ir 
bet kuri kita Dangaus žvaigždė, tai pamėginkime įsigyt kiek tikslių žinių 
apie tą naują pilnatį, kurios dalį ji sudaro ir kurią mes vadinsime stelarine 
(=žvaigždžių) Visata. Pirmiausia suskaičiuokim joje esamas žvaigždes. 

Prieš išrandant žiūronus, skaičius žvaigždžių, kiek jų buvo galima 
suskaityt plika akim, buvo 7000. Dėl jų tolumo žvaigždės atrodė lyg koki 
nejudami taškai, sudarantieji nekintamas figuras, konstelacijas (žvaigždy- 
nus). Senovės žmonės vaizdinosi jų esant 89. Tiems žvaigždynams jų duoti 
vardai yra išlikę ir iki šių dienų: Didysis Lokys, Plejadės, Jautis, Avinas, 
Milžinas, Orionas, Piemuo ir kt. 

Be šių 7000 žvaigždžių, kurias mūsų akis betarpiškai įžiūri šiuose 89-se 
žvaigždynuose, esti dar daug kitų. Aptikus teleskopą; jų skaičius nepa- 
liaujamai ėjo didyn. Po vienas kito leidžiamuose kataloguose astronomai 
mėgino jas suklasifikuot ir nustatyt jų savitarpio padėtį. Tuo būdu 1742 m. 
Lacaille'is nustatė 9766 žvaigždžių padėtį. 1800 m. Lalande'as savo 
kataloge sužymi skaičius, didumą ir poziciją 47350 žvaigždžių, stebėtų iš 
Paryžiaus. Argelander'io Didysis Atlas, paskelbtas 1863 m., patiekia 
324198 žvaigždes, stebėtas iš Bonn'o. Dangaus fotografinis lapas, paga- 
mintas teleskopu su 33 cm skersmens objektivu, tiksliai suskaičius žvaigždes 
iki 10-jo didumo, turi jų 100 milionų. 

Bet ar tai jau čia suskaitytos visos Dangaus sferos žvaigždės? Anaiptol! 
Fotografinė plokštelė, tapusi daug jautresnė, kombinuota su padidinimais 


3 Apie Keplerį, kaip heliocentrinio pasaulivaizdžio grindėją, rašė S. Antanaitis 
šio žurnalo 1933 m. 289—320 pusl. 

* Apie Newton'ą ir jo darbus žiūr. V. Čepinskio str. šio žurnalo 1927 m. 
361—377 p.; plg. taip pat kitus ten pat šalia įdėtus straipsnius. 

naujų teleskopų su dviem metrais skersmens, leido suregistruot žvaigždes 
iki 21-jo didumo. Tuo būdu yra nufotografuota arti 1 miliardo žvaigždžių! 

Ir taip pat dar ne viskas! Paskutiniais suskaičiavimais, dar lieka apie 
60 miliardų, kurių tikimasi surasti naujais teleskopais su 4-5 metrais skers-- 
mens, kurie šiuo metu dirbdinami. 

[Vertėjo priedėlis. Pavaizduoti faktui, kaip vis tobulesniais 
instrumentais buvo ir, reikia manyt, taip pat ateity bus Danguje aptinka- 
ma vis daugiau žvaigždžių, čia pasinaudoju trimis klišėmis iš vienos, gamtos: 
dalykus popularinančios knygelės (T. Toth'o „Atmerk akis!“). 


1 pav. 


2 pav. 


3 pav- 

Pirmasis paveikslas rodo, kaip plikai akiai atrodo toji Dangaus vieta, 
kuri sudaro astronomų vadinamo Aro žvaigždyno dalį su žvaigžde Delta. 
Antrasis paveikslas parodo, ką toj pačioj vietoj randa mažesnio stiprumo 
žiūronas. Pagaliau, trečiasis paveikslas rodo, ką kalbamoj vietoj randa su 
stipriu žiūronu sujungta fotografija.] 


p p 

Akivaizdoj šio šiurpulingo skaičiaus, kame mūsų mažytis Saulės pa- 
saulis išnyksta kaip atomas, iškyla kitas pagrindinis klausimas: Kuriuo 
būdu ši nesuskaitoma žvaigždžių daugybė yra Danguje išskirstyta? Ar 
žvaigždės išbarstytos vienodai iki begalybės ar jos lokalizuotos (sutalpintos) 
tik viename būry (ensamble) ar daugely būrių? 

Genialus astronomas Williamas Herschel'is, vienas didžiausių 
Dangaus tyrinėtojų, paaukojo savo gyvenimo dalį šiai problemai išspręsti. 
Nuo 1785 m. jis paskelbė savo sugebėjimų rezultatus Karališkosios Drau- 
gijos dviejuose raštuose apie tai, ką jis vadino „Visatos žvaigždiniais 
matais“. 

Herschelis anuomet nežinojo atstumų, kurie skyrė žvaigždes nuo vienas 
kitų. Taip pat neatsidėdamas patirti jų realius atstumus, jis, suskaičiuo- 
damas erdvėje žvaigždes pagal jų regimąjį dydį, dėl jų atstumo, — pri- 
leidus jų pasiskirstymą esant vienodą, — manė aptiksiąs susigrupavimo 
ribas ir priežastis. Šio tikslo siekdamas, jis parinko 3400 Dangaus regionų 
žinomoj pozicijoj ir su savo 19 colių didumo teleskopu, įgalinusiu jį įžiūrėt 
žvaigždes iki 16-jo didumo, ėmėsi nustatyt jų skaičių bei jų relativinius 
atstumus. Tas milžiniškas darbas jam išaiškino sudėtį, tikrąją prigimtį 
vienos nuostabiausių Dangaus formacijų, Galaktika vadinamos. Tai yra 
toji ilga balsgana netaisyklinga, Dangų juosianti, vienoj savo vidurinėj 
daly perplyšusi juosta. (Graikai ją vadino per dangų nutekėjusio, vienos 
deivės palieto pieno keliu [galaktika = pieno kelias], prancuzų kaimiečiai — 
Šv. Jokubo keliu, lietuviai — Paukščių Keliu, ar Paukščių Taku"). Žiū- 
rima pro teleskopą ši balsgana juosta susiskaido į dulkes iš miliardų 
žvaigždelių, pradėjus nuo 10-jo didumo ir žemiau. 

Kai Herschelis savo žvaigždiniais matais nustatė, kad šalia Paukščių 
Tako žvaigždės tampa mažiau gausingos ir stovi didesniuose atstumuose 
nuo vienos kitų, tai Paukščių Taką teko laikyti esant efektą perspektivos, 
einančios iš mūsų padėties Danguje. Jis (Paukščių Takas) mums toks 
atrodo dėl to, kad mes su mūsų Saulės sistema esame beveik centre mil- 
žiniškos žvaigždžių krūvos, turinčios lęšio, arba milžiniško skridinio, pa- 
vidalą. Kai žiūrim į žvaigždes šios krūvos vidurio kryptimi, jos susi- 
krauja ant vienos kitų išilgai spindulį, jos tampa vis gausingesnės ir vis 
mažesnės dėl jų nutolimo. Tatai ir sudaro didelę balsganą Paukščių Tako 


5 Pridursiu dar, kad anglai Galaktika vadina Milky Way, prancuzai Voie lactėe, 
rusai Mlečnyj Put', vokiečiai Milchstrasse. Pr. D 

juostą. Į dešinę ir į kairę pusę, išilgai savo ašies, į savo ašigalius milži- 
niško lęšio tankumas yra mažesnis, žvaigždės čia retesnės; aiškiau regi- 
mosios yra į mus artimesnės ir su didesniais atstumais nuo vienos kitų. 
Pro jas matyt juodas tolimesnio Dangaus dugnas. 


* a 

Šis lęšio pavidalo miliardų žvaigždžių beribis sutelkimas, kurio vidury 
yra pradingusi ir mūsų Saulė, yra labai sudėtingas. Jame yra visos mūsų 
stelarinės Visatos žvaigždės; astronomai šiandien jį vadina Galaktika. 
Ją sudaro labai didelis skaičius žvaigždžių aglomeracijų, uždarų žvaigž- 
džių spiečių, tamsios medžiagos masių, dujinių ūkų, apie kuriuos jau mi- 
nėjome. Paukščių Tako balsganąjį taką sudarą žvaigždžių spiečiai eina 
per Cefejo, Gulbino, Strėlės, Aro, Gyvatės, Gyvatnešio žvaigždynus, 
kitame (pietiniame) Dangaus pusrutuly per Centauro, Pietinio Kryžiaus, 
Carinos, Vienaragio žvaigždynus, grįžta į žieminį Dangaus pusrutulį ir čia 
susimezga Oriono, Dvynių, Persejaus ir Kasiopejos žvaigždynuose. (Gra- 
žiausią žvaigždžių debesį užtinkame Šaulio (Sagittarius) žvaigždyne, kurio 
skersmuo turi 5 gradus. Pannekoek'as šiame žvaigždyne suskaitė 
esant 800 milionų žvaigždžių. Po jo paminėtinas Sobieskio Skydas su 
dviem atvirais spiečiais, turinčiais neabejotinai 4 milionus žvaigždžių. 
Pažymėkime dar gražius Gulbino, Cefejo, Carinos žvaigždžių debesis ir 
ypač didingą Magellano Debesį, berods, regimą tik pietiniame (Au- 
stralijos) Dangaus pusrutuly. Šiuodviejuose Debesyse bus daugiau kaip 
100 milionų žvaigždžių. Dar įspūdingesni yra rutuliniai žvaigždžių spie- 
čiai dėl to, kad juose žvaigždės sutelktos mažoj erdvėj. Tokių spiečių yra 83. 
Labiausiai nepaprasti yra Centauro, Tukano, Herkulio žvaigždynų to- 
ki spiečiai.  Herkulio spiečius plikai akiai atrodąs kaip mažutė, 4-to 
didumo žvaigždelė, teleskope pavirsta milionu žvaigždžių. Kokios švie- 
sios žvaigždėtos naktys turėtų būti šio spiečiaus planetose! 

Galaktikos centras atrodytų esąs Šaulio žvaigždyne. O kai dėl mūsų 
Saulės, tai ji yra vidury vieno lokalinio spiečiaus iš 10 milionų žvaigždžių, 
kurios ašis guli Carinos žvaigždyno vidury. Taigi, mes randamės pusiau- 
kely iki Galaktikos centro, tokioj padėty, kuri yra be jokių privilegijų. 


I 
* 

Bet sunkiausia buvo išmatuot Galaktikos didumą. Jau W. Her- 
schelis mėgino susidaryt apie tai idėją. Mūsų stelarinės Visatos skers- 
menį jis manė turint 6000 šviesmečių“, o jos storumą mažiausia 
1000 šviesmečių. Bet šie matai nesutiko su tikrove, nes jo laikais dar 
nesugebėta išmatuot atstumai žvaigždžių nuo viena kitos. Pirmąjį tikslų 


6 Šviesmečiu (light year, annėe de lumiėre, Lichtjahr) astronomijoj vadinamas 
toks atstumas, kurį šviesa, eidama po 300000 kilometrų per sekundę, nueina per 1 metus 
(=3,156x107 sek). Tačiau mokslinėj astronomijoj dažniau vartojamas apie tris kartus 
"didesnis ilgio vienetas, vadinamas parseku, kuris = 3,08 X 1013 km. Pr. D. 

išmatavimą, matuodamas paralaksų kampus, patiekė Bessel'is 1839 m.; 
tai buvo didelis astronomijos įvykis. 

Vizuodamas padėtį 61-sios žvaigždės Gulbino žvaigždyne iš Žemės 
orbitos kraštinių punktų — o Žemės orbitos dimensija jau buvo žinoma — 
per šešių mėnesių laiką Besselis surado paralaksą 0299; o tai reiškė 
11 šviesmečių atstumą. Šviesmečio atstumui esant 9 Giliongas 468 mi- 
liardams kilometrų, Gulbino 61-ji taigi pasirodė esanti 103 trilionų 148 
miliardų km atstume nuo mūsų Žemės! 

Šis metodas buvo taikintas daugeliui žvaigždžių; bet jis davė lau- 
kiamus rezultatus tik matuojant tas žvaigždes, kurių atstumas nuo mūsų 
neprašoka 20-ties šviesmečių. Šiuo metodu nustatyta, kad artimiausia 
mums žvaigždė yra Centauro Alfa, esanti nuo mūsų 4 šviesmečių atstume. 
Nepaisant šio trūkumo, kalbamasis metodas padėjo tvirtą pagrindą su- 
sekti pirmiau regimąjį, o paskui ir absolutųjį vienos kurios žvaigždės 
didumą, t.y. jos vidinio šviesingumo intensivumą santyky su Žemės at- 
stumu, O paskui tame pačiame vienodame atstume dešimties parsekų 
nuotoly. 

Dar buvo padaryta didelė pažanga, kai W.-S. Adams'as, sulygin- 
damas kai kurių spindulių šviesingumo intensivumą, nustatė absolutų dydį 
žvaigždės, kurios atstumas buvo žinomas. Šitai įgalino aptikt spektro- 
skopinius paralaksus daugiau kaip 3000 žvaigždžių, kurių daugis buvo 
labai tolimos — šimtų šviesmečių atstume. 

Bet didžiausia pažanga matuojant tolimiausius mūsų stelarinės Visa- 
tos kūnus buvo padaryta tą momentą, kurį panelei Leavitt'aitei ir 
Hertzsprung'ui 1912 m. pavyko, stebint kintamąsias žvaigždes, vadina- 
mas cefeidas, jų pulsacijos periodą surišt su jų absolučiu didumu. Šį me- 
todą paskui patobulino Shapley; jis surado tikslią korelaciją tarp 
cefeidų vidinio sušvitimo ir jų spektrinio tipo jų periodinio kitėjimo metu. 
Šis metodas 1910—1918 m. buvo pritaikintas 93-i1ms Paukščių Tako rutu- 
liniams žvaigždžių spiečiams, kuriuose randasi taip pat ir cefeidės. Tas iš- 
garsėjęs astronomas surado, kad šie spiečiai ištysę Dangaus erdvėj 
tarp 20000 ir 200000 šviesmečių. Toliau Shapley nustatė Galaktikos: 
skersmenį turint 260000 šviesmečių, o jo storumą 15000 šviesmečių. 
Mūsų Saulė radosi 60000 šviesmečių atstume nuo Galaktikos centro“. 


Nuo 1930 m. šis puikus darbas buvo daugokai pakoriguotas. Teko 
iš nauja patikrint atstumus, nustatytus iš cefeidų pulsacijos, nes paaiš- 
kėjo, kad jų vidinis sušvitimas buvo palaikytas per aukštas. Mat, nebuvo 
pakankamai atsižvelgta į jų šviesos absorbciją einant jai per dujines dulkes, 
per kosminės medžiagos debesis. Padarius pataisymų šiandien susitarta 
Paukščių Taką turint tokių atstumų: jo diametras turi arti 100000 švies- 
mečių. Savo centre, savo ašy jo storumas turi 16000 šviesmečių; paskui, 


* Ši tyrimo stadija detaliau aprašyta ir brėžiniais pavaizduota mūsų sukaktuvininko: 
B. Kodačio straipsny šio žurnalo 1924 m. 315—320 pusl. Pr. D. 

disko (skridinio) storumas, eidamas mažyn į kraštus, teturi tarp 6000 ir 
3000 šviesmečių. 

[Vertėjo priedėlis. Kad būtų vaizdžiau, kaip išplito mūsų 
žvaigždžių Visatos ribos per paskutiniuosius pusantro šimto metų, čia de- 
dama tabelė su skaičiais apie mūsų Galaktikos dimensijų didėjimą astrono- 
mų suskaičiavimuose. 


Ilgumas Storumas 
SVIesMečIais Sv1esMečiaisS 
Herschel apie 1785 m. 6000 1000 
Seeliger (1849—1924) 23000 6000 
Kapteyn (1851—1922) 55000 11000 
Shapley apie 1920 m. 260000 15000 
Bendrai sutarta po 1930 m. 100000 16000 


(Iš J. S. Plaskett'o straipsnio „The Galaxy“. Scientia 1936 m. 60 t. 
309—317 pusl.)]. 

Turint galvoj Paukščių Tako dimensiją ir žvaigždžių jame pasiskirs- 
tymą, suskaičiuojant šio baisiai didelio disko masę randama joje esant 
165 miliardus tokių saulių kaip mūsiškė. Bet šiai masei atėmus tamsiųjų 
dangaus kūnų masę, meteorus, absorbuojančias dujas, sudarančias Galak- 
tikos atmosferą, viso šimtą miliardų, liks tik 60 miliardų žvaigždžių. 

Tokia tat yra kvaitulingai didelė saulių aglomeracija toji mūsų stela- 
rinė Visata!! 

* 
* * 

Ir vėl kyla kiti reikšmingi klausimai: ar ši milžiniška saulių krūva 
disko pavidalu rymo nejudėdama Dangaus centre? Ar gal ji sukasi aplink 
save? Ar ji slenka iš savo vietos? Ar žvaigždės, judėdamos jos viduj, 
laikosi nustatytų krypčių? 

Jau nuo 300 metų žinome, kad žvaigždės nėra nejudamos; jos mūsų 
atžvilgiu keičia savo vietą, betgi tik labai lėtai. Per tūkstančius metų 
žvaigždynai nejučiomis keičia savo pavidalus; bet praktikoj jų judėjimo 
nežymu nė amžiams praėjus. 

Šie judėjimai gali būt matuojami dviem metodais. Taikant pirmąjį 
metodą, kontroliuojama žvaigždės pozicija Dangaus sferoje patikrinant, 
ar pasikeitė jos koordinatės. Žvaigždės regimas metinis pasislinkimas 
tuomet vadinamas savuoju judėjimu (mouvement propre; Eigenbewe- 
gung). Žinant tokios žvaigždės atstumą, šis savas judėjimas gaunamas iš 
tangentinio greičio, suskaičiuoto perpendikulariai į vizualinį spindulį. — Fo- 
tografijos naudojimas pigiau parodė žvaigždžių savus judėjimus. Palygi- 
nimas dviejų fotografijų to paties Dangaus ploto, pav., dvidešimties metų 
laikotarpy, leidžia nustatyt metinius regimus pasislinkimus. Bet šis me- 
todas tetinka artimiausioms žvaigždėms, o tolimesnės vis tiek atrodo ne- 
judančios. Tuo būdu gauti tangentiniai greičiai svyruoja tarp 20 ir 510 
km per sekundę. 

Kai dėl žvaigždžių radialinių greičių joms artinantis į Žemę ar nuo 
jos tolstant, tai juos buvo galima lengvai išmatuot spektroskopu, spektro 
spinduliams slenkant pagal Dopplerio-Fizeau aptiktą principą. 
Kai spinduliai slenka į raudonąjį šoną, tai rodo, kad žvaigždė tolsta; jei 
spinduliai eina į violetinę pusę, tuomet žvaigždė į mus artinasi. Kadangi 
šie matavimai tinka visoms, kokio bebūtų tolumo, žvaigždėms, tai spektro- 
skopas mums suteikia nepaprastai reikšmingų duomenų. Pozitiviniai ar 
negativiniai radialiniai greičiai žvaigždėms tolstant ar artėjant, svyruoja 
tarp 12 ir 367 km sekundėje. 

Kadangi žvaigždžių greičiai yra to paties didumo ir beveik paralelūs 
savo kryptimi, tai jie iškelia žvaigždžių sroves (courants stellaires, Stern- 
strome). Kapteyn'as, antai, aptiko, kad 8000 artimiausių prie mūsų 
Saulės žvaigždžių persiskiria į dvi priešingas sroves vertikaline kryptimi, 
išilgai Galaktikos spindulio. Studijavimas visų judėjimų, susektų rutu- 
liniuose spiečiuose, leido Lindblad'ui ir Oort'ui padaryt didingą apti- 
kimą — Paukščių Tako rotaciją (sukimąsi aplink savo ašį). Iš tikrųjų, 
juodu konstatavo, kad žvaigždės arčiau prie Paukščių Tako centro ju- 
dėjo gyviau kaip žvaigždės į pakraščius. Šitai galima išaiškint tik tuo 
būdu, kad mūsų Galaktikos plokščio skridinio žvaigždės sukasi aplink 
savo ašį. Ogi rotacijos centras randasi Šaulio žvaigždyno kryptimi, kame 
jį buvo lokalizavęs jau Shapley. Mūsų Saulės judėjimo greitis šioj 
rotacijoj, vykstančioj atgalia kryptimi (priešinga laikrodžio rodyklei), yra 
275 km per sekundę“. 

Tačiau nereikėtų vaizdintis, kad žvaigždės, traukiamos šiame visumos 
judėjime, visos sukasi viename gabale kaip grūdai ant girnų akmens aplink 
savo ašį. Savo viduj žvaigždės yra susiskirsčiusios į cirkularines sroves 
(tėkmes), į žiedus, į įvijas su truputį skirtingais greitumais. Būsimi tyri- 
nėjimai tatai tiksliai apibrėš. 

Šiandien Galaktika su savo 60 miliardų žvaigždžių dar nesudaro visos 
Visatos, kaip pirmiau manyta. Dešinėn ir kairėn pusėn nuo jos ašies, į 
ašigalius juodame Dangaus dugne teleskopai aptiko mažyčius balsvus taš- 
kelius, žvaigždėmis susiskaidančias ūkanas. Jų (tų taškų) jau įregistruota 
daugiau kaip du milionai. Eddington'as yra pramatęs jų būsiant 
100 miliardų. Tolimiausi jų randasi 280 milionų šviesmečių atstume — tai 
yra provizorinė riba, kurią apčiuopiame bezonduodami Dangaus gelmes. 
Jei mes atsirastume ant vieno tų taškų kūnų ir jei pro teleskopą pažiū- 
rėtume į mūsų didingą Galaktiką, į tą mūsų stelarinę Visatą, kuria mes 
taip didžiuojamės, tai ji mums pasirodytų tik kaip mažytis balsganas 1ę- 
šiukas kitų tokių daugybėje. Mūsų stelarinė Visata taigi yra tik viena 
žvaigždėmis susiskaidančių miliardų ūkanų, Visatos saliukių, panašiai kaip 
tatai nujautė Herschelio genijus. Tai yra ūkaninė spiralė, bet kuri Galak- 
tika, kuri, kaip ir visos kitos, vagoja Dangaus neišmatuojamas gelmes. 


S Plačiau apie Galaktiko rotaciją žiūr, B. Lindblad'o str. The Rotation of the 
„Galaxy žurnale Scientia 1952, 51 t., 5325—334 p. 

Artimiausia šių ūkaninių spiralių yra Andromedos spiralė, esanti nuo 
mūsų vieno miliono šviesmečių atstume. Hubble joje rado, kaip ir 
mūsų Paukščių Kely, stelarinių ūkų, rutulinių spiečių, šviečiančių ir tamsių 
dujinių debesų, cefeidų, naujų žvaigždžių (Novae). Tai yra mūsų Ga- 
laktikos sesuo; jos žvaigždžių skaičius manoma esąs koks pusšimtis 
miliardų! 

Dar keletas mįslių lieka nušviesti. Ar nuo senai egzistuoja mūsų 
ūkaninė spiralė? Kuriuo būdu ji susiformavo? Kuomet ir kaip ji iširs? 

Ši problema yra nepaprastai paini. Imtis ją spręsti, reikia pirmiau 
turėt žinių apie Žemės amžių; paskui, apie Saulės amžių, apie žvaigždžių 
evoluciją ir jų energijos pasiskirstymą, pagaliau apie stelarinių ūkanų 
dispersiją. Visų šių pagrindinių dalykų aš tegaliu tik trumpai paminėti 
pačią esmę. 

Nuo to laiko, kai mano dėdė Enrikas Becguerelis yra ap- 
tikęs radioaktivumo reiškinį, apie Žemės amžių mes turime ideją iš ele- 
mento uranio transmutacijos. Šis elementas randamas Žemės plutos se- 
niausių uoienų mineraluose. Radioaktiviai išsiskaidydamas uranis trans- 
formuojasi į eilę substancijų, kurių paskutinė yra švino isotopas 206 su 
8 helio atomų emisija. Ši transmutacija vyksta eksperimentaliai prieš mūsų 
akis, pagal eksponentinį dėsnį, su pastoviu greičiu, kurio negali sutrukdyt 
jokia fiziocheminė akcija. Tat čia mes turime nesutrinkantį chronometrą, 
atgal nepasukamą smiltinį laikrodį. Panašiai kaip byrantis smėlis, ir švinas 
ir helis, pasilaisviną uraniui transmutuojantis; yra susitelkę uolenoj laikui 
proporcingu kiekiu. Suskaičiuota artutinai, kad uranio pilnas išvirtimas 
švinuų 206 įvyksta per 7 miliardus 600 milionų metų. O toks mineralas, 
Kuriame būtų po lygiai ir švino isotopo 206 ir uranio, turėtų 3 miliardų 
800 milionų metų amžių. 

Tas pat yra ir heliui, uždarytam nekoringuose mineraluose, k. a. smul- 
kagrūdžiuose basaltuose, metalų rūdose, geležinguose meteorituose. Su- 
skaičiuojant kubiniais centimetrais normalų kiekį helio, esamo šimte uolos 
gramų, jei nebūtų įvykę kitokio išsiaikvojimo, radioaktivios uolos amžių 
gautume 818 milionus metų sudauginę surinkto helio kūbinių centimetrų 
skaičiumi. 

Analizai pavyzdžių, likusių dirvoj neliestų sedimentinių sluoksnių 
nuo jų rekristalizacijos, rodo tų sluoksnių amžių. Kai kurių granitų mi- 
neralai, kaip antai, Impilakso Suomijoj, Kanados ir Dakotos mums ati- 
dengia jų amžių esant nuo 1 miliardo 700 milionų iki 1 miliardo 750 mi- 
lionų metų. Kai kurios uolos žiem. Karelijoj, Sinjaja-Pola, netoli nuo Olo- 
neco ežero, C. Nenadkevičiaus buvo suskaičiuotos turinčios nuo 
1 miliardo 850 milionų iki 2 miliardų metų amžiaus. Tačiau Ve r- 
nadskis teisingai pasakė, kad čia nėra kalbos apie Žemės amžių, bet 
tik apie jos plutos kai kurių dalių amžių. Tai tik minimumas. Dar ne 

tik bus aptikta uolenų, senesnių už tas, kurios šiandien išanalizuotos, bet 
yra labai įtikima, kad Žemė, prieš susiformuojant jos radioaktivioms sub- 
stancijoms, atsiskyrusi nuo Saulės, turėjo spindėt keletą miliardų metų 
kaip mažutė žvaigždė“. 

Koks turėtų būt Saulės amžius? Astrofizikų mintys šiuo klausimu 
labai keitėsi. Kaipirlordas Kelvin'as, jie pradžioj manė Saulės amžių ne- 
turinti prašokt 150 milionų metų. Jų suskaičiavimai buvo remiami atsi- 
žvelgiant į kiekį energijos, kurią Saulė yra išpylusi Žemei. Jie nustatė, 
kad kiekvienas Žemės paviršiaus kvadratinis centimetras, statmenas Saulės 
spinduliams, gauna šilimos dvi mažąsias kalorijas per minutę. Žinodami 
Žemės atstumą nuo Saulės, jie iš to vedė, kad kiekvienas Saulės pavir- 
šiaus kubinis centimetras nuolatos išleidžia 9 arklių jėgas. 

Aptikus šviesos spaudimo reiškini, kurį matematiškai buvo pramatęs 
Maxwell'is, o eksperimentu įrodė Lebedev'as, Saulės išleidžiamos 
šviesos kiekis pavyko suskaičiuot tonomis (1000 kg). Suskaičiuota, kad 
Saulė į erdvę išspindi šviesos po 4 milionus tonų per sekundę, taigi per 
1 metus dvidešimts pustrečio triliono tonų. O Saulės masė yra 2x1077 
tonų. Bendrai imant, tai yra žvaigždės normali masė. Taigi, ji gali dar 
ilgai spindėti net būdama perpus sumažėjusi. Jos šviesinė energija eina 
iš intraatominės energijos. 1919 m. Jonas Perrin'as nurodė, kad 
hidrogeno transformacija į helį kondensacijos keliu, bevykstant netek- 
dama !1/155 savo masės, duotų milžinišką šviesinės energijos kiekį. Šiuo 
paprastu būdu Saulė, netekdama ir */100 savo masės, galėtų spindėt šviesą 
per 100 miliardų metų. O jei taip, tai jau tur būt Saulė šviečia nuo seniai, 
taip pasakant, nenustodama savo masės. Tat jos amžių turime skaičiuot 
daugeliu trilionų metų. 


oj 
2 * 
* * 


Žvaigždžių evolucija dar iškelia keletą apsvarstytinų dalykų. — Mūsų 
stelarinėj Visatoj esti įvairaus amžiaus žvaigždžių, — nuo dar tik gims- 
tančių iki jau užgestančių. Žvaigždes, pagal jų evoluciją ir pagal į jų spek- 
trinį tipą — išreiškiamą dviem raidėm — suklasifikavo du išgarsėję astro- 
nomai — Norman'as Lockyer's ir B. Russellis. Žvaigždė pradeda 
savo gyvenimą šaltu ir tamsiu milžinų; paskui ima raudonuot (tipas MK), 
turėdama skersmenį 400 kartų didesnį kaip Saulės; paskui pereina į gel- 
toną pavidalą su 5000 gradų karščio (tipas CF). Paskui pereina į baltai 
melsvą (tipas AB). Pasiekusios šią viršūnę žvaigždės temperatura yra 
30000 gradų; ji kondensuojasi tolyn labyn ir susitraukia, virsdama baltu 


? Žemės amžiaus problemos plačiau nagrinėtos šiame žurnale Č. Pakucko (1928, 
167—174 p.) ir J. Ošmiano (1928, 252—256 p.) straipsniuose. Naujausių minčių šiąja 
tema randame prof. A. C. Lane'o straipsny (The Earth's Age) žurnale „Scientia“ 
1959.IV.11 (vol. 65, p. 185—183); čia galutina išvada tokia: Žemės amžius yra per 1700, 
bet ne daugiau kaip 2000 milionų metų. Pr. D. 

nykštuku, paskui geltonu, kaip mūsų Saulė, toliau oranžiniu ir galop rau- 
donu; tai yra jau gestančių žvaigždžių nykštukų fazė, kuomet jų sūdrumas 
yra pasiekęs maksimumą. ja 

Kad suskaičiuotum, kaip ilgai trunka tokia žvaigždės evolucija, kai 
jos nenutraukia kokia kataklisma, — pav., tokia eksplozija kaip vad. nau- 
jųjų žvaigždžių atvejais — reikia remtis žvaigždės spindėjimo santykiu 
su jos sūdrumu. Kad nuo milžino pavidalo pereit į nykštuko pavidalą, 
pav., trigubai didesnei masei kaip Saulės į Saulės masės trečdalį, suskai- 
čiuota reikiant 3 X 107“, tai yra 300 trilionų metų. 


* 


p A 
* * 


Stabtelsime dar prie kito būdo žvaigždžių amžiui nustatyti. Tai yra 
visų judančių žvaigždžių kinetinės energijos ekviparticija (lygus pasiskirs- 
tymas). Paukščių Tako žvaigždes galima lygint su nelygiomis moleku- 
lėmis dujiniame mišiny. Astronomo Sears'o statistika rodo, kad šiokia 
būklė yra regimai realizuota 1070 beveik visoms jo studijuotų žvaigždžių 
kategorijoms. Kinetinės energijos ekviparticijos mechanizmas čia pareina 
ne nuo dūžio dviem žvaigždėm susitikus, kaip dujų molekulėse, bet nuo 
jų savitarpinės gravitacijos įtakos, kai jos eina pakankamai arti pro viena 
kitą — o tatai sukelia perturbacijas. Jų relativus greitis paprastai 50 km 
per sekundę, jų atstumas — nuo 3 iki 4 šviesmečių; ogi ekviparticijai 
tinkamai realizuotis reikia begalinio laiko (dėlai immense). Šis laikas, va- 
dinamas nusilpnėjimo (relaxation) laiku, Paukščių Takui suskaičiuotas 
esąs 30000 miliardų metų. Kadangi vienos žvaigždės egzistencija ir stela- 
rinės energijos ekviparticija reikalauja nuo 30 iki 300 tūkstančių miliardų 
metų, tai kvaitulingai didelio žvaigždžių susitelkimo, to vad. mūsų Paukš- 
šių Tako, tos mūsų ūkaninės spiralės amžius turi būt tūkstančius kartų 
ilgesnis. 

Bet kai kurie šių dienų astronomai labai išsigando šitokios neišma- 
tuojamos laikų ilgybės. Kai kurie, remdamiesi kun. Lemaitre'o labai 
vyliojančia Visatos plėtimosi teorija, vaizdinasi joje rasią naują priemonę 
mūsų Paukščių Tako amžiui nustatyti. Iš tikrųjų, einant šiąja teorija, 
apie kurią jau kalbėjau, jei Dangaus spindulys eidamas 20 milionų metų 
yra sutrumpėjęs 170, tai 270 jis sutrumpės per 40 milionų metų ir taip 
toliau! Šitai prileisdamas būtinai prieisi tokią gadynę, kuomet per 2 mi- 
liardu metų Dangaus spindulys sunyks ir visos spiralinės ūkanos, t.y. 
šimtai miliardų tokių stelarinių Visatų kaip mūsiškė atsiras aglomeruotos 
homogeniniame dujų kosminiame debesy vienodo pavidalo — kaip Bibli- 
jos pirminis chaosas. Tuomet mūsiškis Paukščių Takas nebūtų senesnis 
kaip mūsų Žemės pluta! 

Kadangi šis skaitmuo atrodė permažas, tai jį didino įterpdami gravi- 
taciją kaip kamanas į ūkinę dispersiją. Šitai davė dešimties miliardų metų 
amžių, amžių ne didesnį, kaip Žemės amžius nuo jos pradžios. Kiti 
astronomai, kad sulaužytų mūsų spiralinės Visatos ilgas kopėčias, šaukėsi 


168 P. Becguerel, Mūsų spiralinė Visata, Galaktika 


dar išimčių stelarinėj evolucijoj, tokių kaip atskirtų žvaigdžių poros, kaip 
naujųjų žvaigždžių įvykiai. 

Enrikas Mineur'as taip pat kritikavo rezultatus, gaunamus iš. 
kinetinės energijos ekviparticijos kai dėl stelarinių masių! Jis teisingai pa- 
reiškė, kad čia kalbama ne apie stelarines nekintamas mases, kaip apie 
bet kokių dujų molekulių mases. Žvaigždžių masė susiardo joms bespin- 
duliuojant. Masės kitėjimas taigi sulėtina ekviparticiją, bet ir gravitacijos 
veikimas taip pat siekia ją atstatydint. Katra šių dviejų jėgų ją nugalės? 
Jo suskaičiavimu, atremtu kai kuriomis hipotezėmis, mūsų stelarinė Visata 
būtų tokio pat amžiaus, koks yra mūsų Saulės amžius. 

Bet šitokio suskaičiavimo niekuomet nepriims nei astrofizikai nei 
chemikai. Nes jis yra perdidelėj opozicijoj su Žemės elementų i ir žvaigždžių 
evolucijos tvarumu. Jis yra toks pats absurdiškas, kad jei kas sakytų, 
jog Paryžius neturi šimto metų amžiaus, kadangi jo seniausi gyventojai 
negyvena ilgiau kaip šimtą metų! 

Antra vertus, mūsų Paukščių Tako amžiui skyrimas nuo dviejų iki 
dešimties miliardų metų turi tą svarų trūkumą, kad jis remiasi hipoteze 
būsią visos spiralinės ūkanos yra prasidėjusios būdamos visiškai dujų 
pavidalo, kad jų žvaigždės gimė tuo pačiu laiku ir kad vienos plėtojosi 
greičiau už kitas. (Šiaip manydami) mes grįžtam į naivų pasaulio sukū-- 
rimo supratimą, kuriame visos gyvulių ir augalų veislės atsiradusios tuo 
pačiu laiku nuo pat pradžių. Ogi tikrumoje stelarinių ūkanų viduje esama 
ciklo. Jų žvaigždės be paliovos gema, plėtojasi ir gesta. Jos išsiskirsto į 
kosminę medžiagą ir dematerializuojasi spindėdamos; paskui, radusis tam 
tikroms sąlygoms, jų fotonai kombinuodamiesi duoda elektronus; šviesos 
kruopytės vėl virsta medžiagos kruopytėmis, kaip tatai jau pramatė ir 
fizikai; paskui šios medžiagos kruopytės vėl pradeda sudaryt dujines. 
ūkanas, ūkaninių spiralių naujų žvaigždžių lopšius. 

Kai dėl ūkaninių spiralių, tų didingiausių saulių gyvenamų miestų, 
tai jos galėjo susinaikint ir atsistatyt vienos kitų sąskaiton Dangaus be- 
galybėje. Mūsų didingasis Paukščių Takas įtikima yra susiformavęs susi- 
tikus daugeliui aglomeracijų miliardų milionų amžių eigoje. Šiandien, be- 
sisukdamas aplink save didėjančiu greičiu, jis yra beišsiskirstąs. Jis at- 
lenkia savo įvijas paleisdamas tolyn savo rutulinius spiečius. Tai vyksta Ma- 
gellano Debesyse. Jei toks aglomeratas suplyšta į skivytus, kaip tai vyksta 
Skalikų kurijozinėj ūkinėj spiralėj, tuomet didžiausios žvaigždžių grupės. 
pabėga iš jo atrakcijos, išsisklaido, o savo kelionėj vėl susitikusios susi- 
jungia ir sudaro naują ūkinę spiralę. 

Ūkinių spiralių lyginamasis tyrinėjimas didžių teleskopų pagalba dar 
tik pradėtas. Jis tikrai mums kuomet atskleis jų susiformavimo ir jų iširimo: 
įvairias fazes. 


Metagalaktinė sistema 


Č. Masaitis, Kaunas 


Augant Visatos pažinimui, ėjo mažyn Žemės rolė Visatoj ir, protui 
bemėginant išmatuot kaskart daugiau erdvės, jinai atrodė vis menkesnę 
dalį Visatos tesudaranti. Nuo Koperniko ir Keplerio laikų iš- 
stumta iš viso pasaulio centro, ji gavo kuklią vietą Saulės sistemoje, kuri 
sudarė nuo tada svarbiausią astronomijos mokslo objektą. 


Herschelis su savo darbo teleskopais pradėjo naują astronomijos 
šaką apie žvaigždes, jų pasiskirstymą dangaus sferoj ir erdvėj, apie jų 
bendras savybes. Pamažu įsitikinta, kad visos žvaigždės, matomos plika 
akimi, teleskopais teįžiūrimos, ar vos vos nufotografuojamos didžiaisiais 
teleskopais su kelių valandų ekspozicija, sudaro vieną sistemą, vieną grupę, 
kurios visi nariai surišti fiziniais ryšiais, r eilėj bendra sistemos 
gravitacija. 

Šioje sistemoje, gavusioje Paukščių Tako, arba Galaktinės Sistemos, 
vardą, Saulė su savo planetomis tėra tik nežymi LN žvaigždė, o žvaigždžių 
iš viso Šiai sistemai nuo —1,6 iki 430 regimo ryškumo, kaip menama, pri- 
dera 3.10". Ne visas šitas žvaigždes tektų laikyt Galaktikos betarpiškais 
nariais. Jos dažnai sudaro atskiras grupes, kurių nariai turi tarpusavy 
vėl glaudžių fizinių ryšių. Pirmiausiai tokių grupių nariai turi tam tikrą 
isoluotą erdvės dalį, sudaro žvaigždžių spiečių, kuris yra tankesnis už 
vidutinį žvaigždžių tankumą visos Galaktinės Sistemos turimoj erdvėj. 
Spiečiui priklausančios žvaigždės juda kartu erdvėje, be to, turi judesių, 
priklausančių nuo spiečiaus gravitacijos jėgų. Spiečiai žinomi atviri ir 
rutuliniai; pirmieji turi žymiai mažiau žvaigždžių, neturi aiškaus koncen- 
tracijos centro, o antrieji yra simetrinės rutulinės formos su žymiai didesniu 
narių skaičiumi ir labai ryškia žvaigždžių koncentracija centre, kur žvaigž- 
dės net ir didžiuose teleskopuose susilieja į vieną šviesų tašką. 

Neseniai pradėtos tirti dar žvaigždžių grandinės, tai yra, kelių iki ke- 
liolikos žvaigždžių grupės, kurių nariai susirikiavę vienoje tiesėje. Gal | 
būt, toks žvaigždžių susigrupavimas tėra atsitiktinas, tačiau galėtų būti ir 
kitaip. Pirmieji tyrimai kaip tik leidžia manyti, kad tos grandinės yra taip 
pat savotiškos vietinės sistemos, kurios įeina į bendrą Galaktinę Sistemą. 
Be to, dar Paukščių Takui priklauso ūkai, kurių yra dviejų rūšių: šviesūs 
ir tamsieji. Šviesieji ūkai skirstomi į dvi klases: planetiniai, turintieji tai- 
syklingesnę formą, tankesnį centrą, ir difuziniai, netaisyklingos formos, be 
Jokio ryškaus, į žvaigždę panašaus centro. 

Didžioji dalis tamsiųjų kosminių ūkų, kurie yra gana gausūs Paukščių 
Take, manoma, susideda iš kietų, labai smulkių medžiagos dalelių 
(B. Jung'as tam tikrais sumetimais mano čia daugiausiai esant geležinių 
dalelių), kita jų dalis yra dujiniai. Vyrauja pažiūra, kad labai žymi dalis 

meteorų, patenkančių į Žemę, yra kaip tik įvairiausio dydžio dalelės, pri- 
klausančios vienam tokiam ūkui, būtent, Centauro. 

Be sakytųjų Paukščių Tako sudedamųjų dalių, dar paminėtina šviesą 
absorbuojanti medžiaga, kuri susideda daugiausiai iš mažų kietų medžiagos 
dalelių. Ši medžiaga skiriasi nuo tamsiųjų ūkų labai mažu tankumu ir 
vienodu pasiskirstymu visame Paukščių Take, visoje erdvėje, kurią turi 
ši sistema. 

Tolimųjų žvaigždžių spektruose pastebėta kalcio ir natrio absorbcijos 

"linijų, kurios nepriklauso šių žvaigždžių spektrui, ir tam tikromis kryp- 
timis jų intensingumas yra proporcingas nuotoliui. Tai leidžia tvirtai teigti, 
kad su kietomis medžiagos dalelėmis tarpžvaigždinėje erdvėje yra ir mi- 
nėtų elementų dujų. 

ia išvardintų objektų sistema — Paukščių Takas yra disko pavidalo, 
apie 100 000 šviesmečių skersmens ir apie 10 000 šviesmečių storio. 

Už (Galaktinės Sistemos čia pat tuščia erdvė, kurioj tik nuoto- 
liuose, daugelį kartų pranešančiuose Paukščių Tako dydį, matomi silpnai 
šviečią ūkai. Vieną kitą jų įžiūrėt tegalima plika akimi. Tie ūkai, kad 
pažymėtų jų nepriklausymą Galaktinei Sistemai, vadinami ekstragalak- 
tiniais, kartais anagalaktiniais ūkais. Klausimas apie jų priklausymą Ga- 
laktinei Sistemai ilgai buvo diskutuojamas; vieni buvo linkę manyti juos 
įeinant į šią sistemą, kiti juos manė esant atskiras visatas (universum), 
panašias į Paukščių Taką. 1917 m., kada tuose ūkuose buvo aptiktos nau- 
josios žvaigždės, įsivyravo pastaroji pažiūra, nors dar 1922 metais kai 
kurie astronomai teigė, kad ekstragalaktinius ūkus sudaro Paukščių Takui 
priklausančios kosminės dulkės, žvaigždžių šviesos spaudimu nustumtos 
"į abi puses nuo Paukščių Tako. Pamažu įsitikinta, kad savo turima erdve, 
savo mase ir daugeliu atveju savo sudėtimi jie prilygsta Paukščių Tako 
sistemai ir pavadinti galaktikomis — tuo pačiu vardu, kuris taikomas ir 
Paukščių Takui. Tų ūkų visuma (kartu su Paukščių Taku) sudaro m e- 
tagalaktinę sistemą. Šiai sistemai ir jos nariams tirti pagrindinės 
reikšmės turi žinios apie Paukščių Taką — Galaktinę Sistemą, apie atskirų 

"jai priklausančių objektų, ypač žvaigždžių savybes. 


B I = 
= = * 


"Ekstragalaktinių ūkų tyrinėjimas prasideda jų suskirstymu pagal re- 
. gimą formą. Tokių suskirstymų buvo pasiūlyta keletas, bet nuo jų pa- 
mažu atsisakyta ir imta plačiausiai vartoti E. Hubble'o 1927 m. pasiū- 
lyta klasifikacija. Jis visus ekstragalaktinius ūkus pirmiausiai skirsto į 
taisyklingus ir netaisyklingus. Taisyklingųjų ūkų yra viso apie 9770. 
Likusieji 370 skiriami netaisyklingųjų ūkų klasei. 

Taisyklingieji ūkai skirstomi i elipsiškus ir spirališkus. Elipsiškų yra 
dar smulkesnės aštuonios grupės, žymimos atitinkamais ženklais: EO, El, 
E2, E5, E4, E5, E6, E7. Spirališkų ūkų yra dvi šeimos, kurių kiekviena 
skirstoma į tris grupes. Taigi E. Hubble'o klasifikacija yra tokia: 


č 

A. Taisyklingieji ūkai. 


I. Elipsiški II. Spirališki 
a) E0 a) normaliniai spirališki 
b) El ūkai 
c) E2 I Sa 
d) E3 2) Sb 
e) E4 8) Sc 
f) E5 = b) uždari spirališki ūkai ar- 
g) E6 ba spirališki ūkai su 
h) E7. bruožu (barred spirals) 
1) SBa 
2) SBb 
3) SBc 


B. Netaisyklingieji ūkai. 


Elipsiškų ūkų regima forma kinta nuo skritulio iki gerokai ištęsto 
elipsio, kurio ašių santykis yra 53:10. Tie ūkai, kurie atrodo kaip apskriti 
diskai, skiriami į grupę FO, o labiausiai ištęsti — į grupę E7. - Apskritai 
elipsiškų ūkų indeksas „n“ suskaičiuojamas pagal formulę, 

a—b 
——, 


m= 0) 


kur a yra didžioji, o b mažoji regimo elipsiško disko ašys, išreikštos kam- 
piniais vienetais. 

Elipsiškų ūkų regimo šviesumo intensingumas, einant nuo disko centro 
į pakraščius, tolydiniai eina mažyn, vienodo šviesos intensingumo kreivės 
yra panašūs elipsiai. Šių ūkų kontūrai yra labai neryškūs. Yra žinoma 
tarpe labiau ištęstų elipsiškų ūkų dar tokių, kurie turi išilgai disko tamsų 
bruožą. Jokių kitų smulkmenų iki šiol šiuose ūkuose nepastebėta, nors 
kituose ekstragalaktiniuose ūkuose jau 1917 metais Ritchey ir Cur- 
tis rado naujųjų žvaigždžių, o 1924—1926 m. Edwin'u Hubble'ui 
pavyko gauti kai kurių spirališkų ūkų pakraščių atskirų žvaigždžių foto- 
grafinius atvaizdus ir 1932 m. rutulinių žvaigždžių spiečių atvaizdus. 

Gali būti elipsiškų ūkų, kurių ašių santykis dar mažesnis, kaip 3 : 10, 
kurie jau priklausytų klasei E8 ar E9, tačiau tokie ūkai turėtų būti labai 
reti. Tie ekstragalaktiniai ūkai, kurie turi labai ištęsto elipsio formą, dau- 
giausiai yra spirališki ūkai. Jie erdvėje yra taip orientuoti, kad iš Saulės 
sistemos matoma tik jų briauna, dėl ko ir susidaro smarkiai ištęsto elipsio 
forma. Su didesniu indeksu, t.y. labiau ištęsti elipsiški ūkai yra žymiai 
dažnesni už tuos, kurių forma artima skrituliui. 

Spirališki ūkai gavo tokį vardą dėl jiems priklausančios medžiagos 
pasiskirstymo šakose, kurios, kaskart labiau toldamos, apsupa ūko bran- 

duolį. Šių šakų forma yra gana artima logaritminei spiralei, kurios lygtis 
polinėse koordinatose yra 
no 
r= ce 

Šie ūkai turi dvi pagrindines spirališkas šakas, aiškiai išsiskiriančias 
iš visos kitos ūko medžiagos. Šakos prasideda maždaug priešingose bran- 
duolio pusėse ir jį apsupa. Ūko branduolys yra semistelarinis, žymiai švie- 
sesnis už kitas ūko vietas. Šis skirtumas vienuose ūkuose yra didesnis, 
kituose — mažesnis. Kur branduolys yra labiau ryškus, ten jis yra ir 
didesnis, spirališkos šakos ne taip ryškios, apima žymiai mažesnę visos 
medžiagos dalį ir žymiai trumpesnės, padarydamos tik apie pusę pilno 
apsisukimo; kitur vėl branduolys būna mažesnis, kartais visai nežymią 
dalį viso ūko tesudarydamas, šakos ilgesnės, siekiančios net iki pusantro 
pilno apsisukimo, lengviau dideliais teleskopais suskaidomos į atskiras 
žvaigždes. Pagal spirališkų šakų dydį ir skirstomi šie ūkai į tris grupes: 
Sa su didžiausiu, sūdriausiu branduoliu, Sb mažesniu branduoliu, bet už 
tai žymiai ilgesnėmis ir ryškesnėmis spirališkomis šakomis, ir Sc grupę, 
kuriai priklausančių ūkų spirališkose šakose yra žymi dauguma visos 
medžiagos. 

Uždari spirališki ūkai turi apie elipsišką branduolį ryškų labiau kon- 
centruotos ir labiau šviečiančios medžiagos žiedą. Du diametriškai prie- 
šingi to žiedo taškai yra sujungti su branduoliu šviesiu bruožu. Visas ūkas 
smarkiai primena graikų raidę 0. Šitie ūkai priklauso klasei SBa. Su- 
jungus Sa grupės ūko vienos spirališkos šakos galą tiesiu brūkšniu su kitos 
Išakos artimu pradžiai tašku kaip tik iš Sa ūko būtų gautas SBa ūkas. 
Kitų SB klasės ūkų, kurie priklauso grupei SBb, žiedas apie branduolį yra 
neuždaras. Jis turi du nutrūkimu: vieną iš vienos branduolio pusės prie 
bruožo galo, kitą iš kitos branduolio ir iš priešingos bruožo pusės. Šios 
grupės ūkai panašūs į grupės Sb ūkus, tik jų šakos, kurios sudaro nutrūkus; 
žiedą, labai ryškiai išsiskiria iš visos ūko medžiagos tarpo, prasidėdamos 
bruožu nuo branduolio, eina tiesiai nuo jo tolyn ir tik toliau ima apie jį 
suktis. Sb grupės ūkuose, be dviejų pagrindinių šakų, galima įžiūrėti ir 
daugiau spirališkų šakų; pagrindinės, lygiai taip pat ir mažiau ryškios 
šakos neina iš karto tolyn nuo branduolio, kaip SBb ūkuose, bet nuo pat 
branduolio užlinkusius apie jį logaritminė spirale. SBc grupės ūkai yra 
panašūs į SBb ūkus, tik jų šakos yra žymiai mažiau užlinkusios, visiškai 
nebeprimena žiedo, ūko branduolys yra palyginti nežymus. Šie ūkai panašūs 
į raidę S. - 

Negausūs netaisyklingi ūkai yra maždaug visur vienodo šviesos inten- 
singumo su smarkiu intensingumo kritimu kontūruose, kurie turi labai 
įvairių netaisyklingų formų. Šie ūkai neturi jokio kiek ryškesnio bran- 
duolio, jokio simetrijos centro, ar simetrijos ašies. Geriausiai ištirti tos 
rūšies ūkai yra Didysis ir Mažasis Magelano Debesys. Tatai yra patys 
artimieji ūkai. Juose pirmiausiai buvo pastebėtos atskiros žvaigždės. 

Nors ši ekstragalaktinių ūkų klasifikacija yra grynai empirinio po- 
būdžio, remiasi tik regimomis ūkų formomis, tačiau patsai jos autorius 
E. Huble suteikia jai ir evoliucinės schemos prasmę. Šios schemos pra- 
džioje yra ūkai grupės E0. Toliau, manoma, plėtra eina iš eilės didė- 
jančiais indeksais El, E2, ...E7, t. y. ūkas darosi vis labiau ištęstas. Pasi- 
taiko ūkų, kurie savo Ima yra tarp elipsiškų ir spirališkų ūkų. Tie ūkai 
kaip tik būtų tame amžiuje, kada iš elipsiško ūko išrieda spirališkas. Jie 
žymimi ženklu S0. Toliau evolucinė seka pasiskirsto dviem šakom: norma- 
liniai spirališki ūkai S ir uždari spirališki ūkai SB. Tarp grupių S ir SB yra 
negausūs tarpiniai ūkai, kurie šiaip yra panašūs į grupės S ūkus, bet turi 
bruožą, prasidedantį nuo branduolio, tačiau nepasiekiantį spirališkų šakų. 

Šioje evoliucijos schemoje po elipsiškų ūkų eina spirališki ūkai Sa ir 
SBa, toliau Sb ir SBb, pagaliau Sc ir SBc; šių grupių ūkai atitinkamai dar 
vadinami ankstyvo tipo (Ša, SBa), vidutinio tipo (Sb, SBb) ir vėlyvo tipo 
(Sc, SBc) ūkais. Perėjimas nuo vieno tipo prie kito yra visiškai tolydinis, 
lygiai kaip ir perėjimas nuo vienos elipsiškų ūkų grupės į artimiausią, t. y. 
nuo vieno indekso prie kito. Galima rasti bet kurios plėtros laipsnio spira- 
liškų ar elipsiškų ūkų, atstovaujančių bet kurį ekstragalaktinio ūko amžių. 
Taip pat yra rasta nedaug ūkų, kurie yra tarpinių formų tarp S0 ir SBa, 
tačiau perėjimas nuo elipsiškų ūkų į noralinius spirališkus ūkus yra ne 
tolydinis. Elipsiški ūkai E7 ar pereinamieji SO neturi dar spirališkos for- 
mos, tuo tarpu ūkų Sa spirališkos šakos yra visiškai aiškiai išsiplėtojusios. 

Šita spraga dabar aiškinama ūkų SO0 nestabilumu, kataklizmo gali- 
mumu, dėl kurio iš ūko SO labai trumpu laiku išrieda ūkas Sa, ir todėl 
tarpiniai laipsniai dėl jų labai trumpo amžiaus turėtų būti nepaprastai reti, 
beveik neužtinkami. Be abejo, dar yra per maža duomenų, kad būtų ga- 
lima šią hipotezę patikrinti. Taip pat ir visas evolucinis klasifikacijos inter- 
pretavimas neturi dar visai tvirto pagrindo, nors bendrą evolucijos kryptį, 
kai kurių astronomų manymu, duoda visiškai teisingą. 

Vėlyvesnių tipų ūkai, be savo spirališkų šakų dydžio, pasižymi di- 
desnių šakų vaizdo suskaidomumu į atskirų žvaigždžių vaizdus. Tipo Sa 
ir Sb ūkuose apie branduolį randami ryškūs absorbcijos sluoksniai, kurie 
gerai matomi tamsiais bruožais išilgai ūko briaunos, jei ūkas yra orien- 
tuotas briauna į stebėtoją. Vėlyvojo tipo ūkuose, daugiau Sc ir kiek ma- 
žiau SBc tipo, absorbuojančios medžiagos nebėra pasiskirsčiusios tolygiai, 
atsiranda atskiros sritys su žymiai didesne absorbcija, kaip gretimoje to 
paties ūko vietoje. Tipuose SBa ir SBb absorbuojančios medžiagos tamsių 
bruožų nepastebėta. 

„ Dėlei savo sudėties iš žvaigždžių netaisyklingieji ekstragalaktiniai ūkai 
šioje evolucijos schemoje laikytini labai vėlyvo tipo spirališkais ūkais. 
Tačiau ši pažiūra turi kiek sunkumų dėl nebuvimo jokios netaisyklingųjų 
ūkų simetrijos ir ypač dėl branduolio trūkumo. Kai kuriuos netaisyklingus 
ūkus galima būtų laikyti kilusius tiesiog iš elipsiškų ūkų, kurių medžiaga 
diferencijavosi 1 atskiras žvaigždes, nesudarydama spirališkos formos. 


174 Č. Masaitis, Metagalaktinė sistema 


Vyraujančių ekstragalaktinių ūkų spektrų kitimas, einant nuo anks- 
tyvų elipsiškų ūkų į vėlyvus spirališkus ūkus, kinta nuo ankstyvesnių 
spektro tipų G4 į vėlyvesnius tipus F9. Nors šis pasikeitimas yra nedi- 
delis, tačiau labai reikšminga kitimo kryptis: einant žvaigždžių kosmogo- 
nijos teorijomis, jų spektrai su didėjančiu žvaigždės amžiumi kinta tąja 
pačia kryptimi, tik žymiai platesniame intervale. 

Atskirų ekstragalaktinių ūkų tipų relativus dažnumas, priėmus apra- 
šytą ūkų raidą, gali charakterizuoti visos metagalaktinės sistemos plėtros 
laipsnį, kitaip sakant, jos relativų amžių. Pasirodo, metagalaktinė sistema 
yra gerokai senstelėjusi; žymi jos narių dalis yra spirališki ūkai, ypač 
vėlyvieji, taigi ji susideda iš senų individų. Žinoma, galėtų būti, kad meta- 
galaktinė sistema kaipo visuma ir nesensta, o tik atskiri vėlyvesnių tipų 
ūkai šiuose tarpsniuose išbūna žymiai ilgesnį laiką; todėl jie ir yra gau- 
singesni, tačiau jų relativus skaičius galėtų būti visą laiką pastovus. Tada 
nebebūtų galima kalbėti apie metagalaktinės sistemos senėjimą. 

Atskirų ūkų tipų relativius skaičius galima matyti iš šios tabelės: 


Tipas To 
E0 — E7 17 
. Sa, SBa 19 
Sb, SBb 25 
Sc, SBc 36 
Netaisyklingieji 5) 


Grupės S ūkų yra 4-5 kartus daugiau kaip grupės SB ūkų. 

Tolimesnėms ekstragalaktinių ūkų savybėms tirti didelės reikšmės turi 
jų nuotolių nustatymas. Ieškant atstumo iki kiek tolimesnių žvaigždžių, 
dar priklausančių Paukščių Tako sistemai, trigonometriškas paralakso nu- 
statymas pasidaro dabartiniais instrumentais nebeįmanomas; tenka griebtis 
netiesioginių metodų, kurie remiasi įvairiomis žvaigždžių savybėmis, lei- 
džiančiomis nustatyti absolutinį žvaigždės šviesumą ir tada, sulyginus jį 
su regimu tos žvaigždės šviesumu, rasti nuotolį. Visi netiesioginiai me- 
todai remiasi žiniomis apie žvaigždes, kurių paralaksai trigonometriškai 
išmatuoti. Remiantis tų žvaigždžių savybėmis, randamos konstantos, kurios 
zeikalingos žinoti netiesioginiuose paralaksų (nuotolių) 77 ir 
išbandomas netiesioginių metodų tinkamumas apskritai. 

Tie patys netiesioginiai metodai toliau taikomi S aragalaktinių ūkų 
nuotoliams surasti. Be to, čia yra sudaryta visa eilė specialiai pritaikytų 
ūkų nuotoliams rasti naujų metodų, kurie remiasi netiesioginiais būdais 
žvaigždžių atstumams nustatyti, panašiai kaip pastarieji remiasi trigono- 
metriškų paralaksų matavimu. Tiktai radus nuotolį galima suskaičiuoti 
ūko užimamos erdvės dydį, jo absolutinį šviesumą, o kai kuriais atvejais 
ir jo masę. Todėl nuotolių suradimas yra svarbus ne tik metagalaktinei 
sistemai kaipo visumai tirti, nustatant jos dydį, sudedamųjų dalių — 
ekstragalaktinių ūkų pasiskirstymą erdvėje ir tarpusavius atstumus bei di- 
naminius ryšius, bet yra būtinas ir atskirų sistemos narių savybėms pažinti. 

Geriausiai ekstragalaktinio ūko nuotolį galima susekti, jei tame ūke 


glaudžiai surištas su jų absolutiniu ryškumu, todėl tą ryškumą galima 
susekti gana dideliu griežtumu, visiškai nežinant atstumo iki tos žvaigždės. 
Turint absolutinį ir regimą ryškumą, lengva suskaičiuoti nuotolį iki žvaigž- 
dės, tuo pačiu ir iki ūko, kuriam ji priklauso. 

Tarp kintamų žvaigždžių, priklausančių ekstragalaktiniams ūkams, pir- 
moji cefeida rasta 1924 metais Andromedos ūke (M 31, t.y. Messiero 
katalogo 31 Nr.). Iš jos šviesos kitimo periodo susekta, kad ji yra —4 
absolutinio ryškumo, t. y. apie 7000 kartų šviesesnė už Saulę. Kadangi jos 
regimas ryškumas yra --18, tai iš čia nuotolis iki jos gaunamas 680 000 
šviesmečių. Netrukus Hubble rado cefeidų dar ūkuose M 33, NGC 598 
ir NGC 6822. 1929 m. jau buvo žinoma apie 40 cefeidų, priklausančių 
ekstragalaktiniams ūkams. Kadangi šių žvaigždžių šviesos kitimas yra 
visiškai panašus į atitinkamų Paukščių Tako cefeidų šviesos kitimą, tai 
su didele tikimybe galime laukti, kad pareinamybė tarp absolutinio ryš- 
kumo ir periodo yra ta pati, kuri nustatyta pastarosioms; taigi ir nuotoliui 
rasti iki ekstragalaktinių ūkų galima naudotis korelacija tarp periodo ir 
absolutinio ryškumo, rasto iš Paukščių Tako žvaigždžių stebėjimų. Tokiu 
būdu surandami gana dideliu griežtumu kaskart naujų ūkų nuotoliai. 

Tačiau cefeidos nėra pačios ryškiosios ekstragalaktinių ūkų žvaigždės. 
Didesniuose nuotoliuose esančiuose ūkuose cefeidų pastebėti nebegalima, 
nors' kitų atskirų žvaigždžių vaizdai foto plokštelėje lengvai surandami. 
Ypač šviesių žvaigždžių klasę sudaro naujosios žvaigždės, kurios savo švie- 
sos maksimumo momentu kartais daugelį kartų prašoka normalines šviesias: 
žvaigždes. k 

Vadinamos naujosios žvaigždės (novae) ekstragalaktiniuose 
ūkuose buvo pastebėtos dar anksčiau kaip cefeidos. Jas išskirti iš kitų 
žvaigždžių tarpo galima pagal jų didelį relativinį ryškumą, charakteringą 
šviesos kitimą ir spektrą, jei tik tokia žvaigždė yra pakankamai šviesi, kad jos 
spektre būtų galima pastebėti bet kurių smulkmenų. Paprastų naujų žvaigž-. 
džių vidutinis absolutinis ryškumas maksimumo metu, kaip susekta iš dau- 
gelio tokių žvaigždžių, iki kurių nuotolis buvo žinomas, yra apie — 5,7 mag- 
niruda. Nuo šio vidurkio, tiesa, pasitaiko labai dideli nukrypimai, ypač va- 
dinamų supernovų, kurių maksimalinis ryškumas siekia net —15 magni- 
tudos, taigi, jos būna apie 8000 kartų ryškesnės už vidutines naująsias 
žvaigždes. Tačiau supernovos yra labai retos, o paprastųjų naujų žvaigždžių 
ekstragalaktiniuose ūkuose pasitaiko daug, todėl, paėmus jų visų aritme- 
tinį vidurkį, gaunamas visai neblogas rezultatas. Paskutiniu laiku šis me-- 
todas ekstragalaktinių ūkų nuotoliams susekti vis dėlto mažai betaikomas. 

Dabar ūkų nuotoliams rasti daugiau naudojamasi ryškiausiomis mato- 
momis žvaigždėmis. Iš stebėjimo duomenų patirta, kad pačios ryškiosios 
normalinės žvaigždės siekia vidutiniškai —6 magnitudos. Teoriniai 

Eddington'o išvedžiojimai duoda ryškiausioms žvaigždėms maždaug tą 
patį skaičių. Kadangi ekstragalaktiniai ūkai susideda iš daugelio milijonų 
žvaigždžių, tai reikia tikėtis, kad kiekviename jų atsiras šios ribinės magni- 
tudos žvaigždžių. Turint šitą galvoje ir išmatavus šviesiausių ūko žvaigž- 
džių regimas magnitudas, galima apytikriai suskaičiuoti ūko nuotolį. Pa- 
prastai, šiam tikslui imamos trys ar keturios šviesiausios ūko žvaigždės ir 
surandamas regimų magnitudų aritmetinis vidurkis. Šis metodas, panašiai 
kaip ir naujos žvaigždės, neduoda tokių gerų rezultatų, kaip cefeidų me- 
todas, kadangi šviesiausių žvaigždžių ryškumas, kaip matyti iš tų ūkų, 
iki kurių nuotolis nustatytas griežtesniu būdu, gerokai svyruoja į abi puses 
nuo vidutinio absolutinio ryškumo, tačiau jis yra sekmingai taikomas 
"spręsti daugeliui klausimų, susijusių su nuotolių nustatymu. 

Kaip jau aukščiau minėta, pavykus suskaldyti kai kuriuos ūkus į atski- 
ras žvaigždes, prieita išvados, kad spirališki ir kiti ūkai nepriklauso Paukš- 
čių Tako sistemai, o sudaro savo atskirus pasaulius. Ši išvada remiasi ne 
tiek tų ūkų žvaigždine sudėtimi, kiek ypač jų dimensijomis.  Suradus 
ūkuose cefeidas ir kitas žvaigždes, pavyko nustatyti gana griežtą nuotolių 
dydį ir tuo būdu iš regimo ūkų diametro suskaičiuoti jų tikrą diametrą. 
Tiesa, pradžioje gauti rezultatai rodė Paukščių Taką esant žymiai didesnį 
"už kitus ekstragalaktinius ūkus. Kadangi tie ūkai kartais būdavo vadinami 
pasauliais-salomis, tai Paukščių Takui skirdavo kontinento vardą. Tačiau 
tyrinėjant toliau, vienas dalykas, Paukščių Tako dimensijas teko suma- 
žinti; o kitas dalykas — buvo rasta, kad nuotoliai iki ekstragalaktinių ūkų 
yra kiek permaži, o ypač jų regimieji diametrai pasirodė esą žymiai didesni, 
kaip manyta anksčiau. Tie diametrai rasti didesni, fotografinėse plokštelėse 
jautriais fotometrais nustačius ūkų nuotraukų ribas, kurios pasirodė žymiai 
platesnės kaip matomo plokštelėje vaizdo ribos. 

Dabar didžiulio ekstragalaktinio ūko M 31, kuris yra tipo Sb, bran- 
duolio diametras skaitomas apie 3000 šviesmečių, o kartu su spirališkomis 
šakomis jis yra apie 40 000 šviesmečių skersmens. Fotometriniais metodais 
nustatyta, kad reta dar nufotografuojama medžiaga nutysus net iki 80 000 
šviesmečių. Kitas vidutinio dydžio ekstragalaktinis ūkas M 33 turi dia- 
metrą 12 000 šviesmečių, o netaisyklingo ūko Mažojo Magelano Debesies 
skersmuo turi 6000 šviesmečių. Paukščių Tako didžioji ašis, kaip jau 
minėta, turi apie 100000 šviesmečių. Šitas dydis nustatytas, remiantis 
žvaigždžių bei jų „rutulinių spiečių nuotoliais ir pasiskirstymu. Rutuliniai 
spiečiai matomi ypač tolimuose Paukščių Tako pakraščiuose, kur medžiaga 
yra visiškai reta. Manoma, kad stebint Paukščių Taką iš atstumo, lygaus 
atstumui iki M 31, jis užimtų dangaus plotą, savo dydžiu artimą plotui, 
kurį užima M 51, stebimas iš Paukščių Tako. Pastarojo spirališkų šakų 
diametras būtų apie 30000 šviesmečių. Paukščių Takas laikomas vienu 
didžiųjų vėlyvesniojo tipo ūku. Saulė yra gana arti to ūko plokštumos, 
bet toli nuo centro, kuris yra Šaulio ir Skorpijono žvaigždynų kryptyje. 
Gali būti, Paukščių Takas, kaip ir visi spirališki ūkai, turi semistelarinį 

branduolį, kuris tačiau nėra matomas dėl smarkiai šviesą absorbuojančių 
medžiagų, gulinčių tarp Saulės sistemos ir Paukščių Tako centro. 

Kitais atžvilgiais spirališki ūkai taip pat yra panašūs į Paukščių Taką. 
Be randamų juose įvairių rūšių žvaigždžių, žinomų taip pat ir Paukščių 
Take, tenai yra rasti rutuliniai žvaigždžių spiečiai, planetiniai ūkai, tam- 
sieji ūkai, kurie taip pat, kaip ir Paukščių Take, koncentruojasi aplink 
spirališkų ūkų plokštumas. Tų ūkų spektras yra toks pats, kokio reikia 
laukti ir Paukščių Tako bendro spektro. 

Visa Paukščių Tako masė, Lindblad'o manymu, yra 351.10* g 
arba 17,7.10'9 Saulės masių. Ekstragalaktinių ūkų masė buvo bandyta nu- 
statyti dviem būdais: iš spektroskopinio ūkų sukimosi ir iš jų radialinių 
greičių spiečiuose. Pirmasis būdas duoda masę nuo 10? Saulės masių 
(M 33) iki 3,5.10** Saulės masių (NGC 4594). Imant domėn ir Paukščių 
Taką, vidurkis išeina apie 5.10'*; spiečių narių radialiniai greičiai duoda 
vidutinę masę. apie 2.10'/ Saulės masių. Nors abiem būdais gauti skir- 
tingi dydžiai, tačiau yra maždaug tos pačios eilės, kaip ir Paukščių Tako 
masė. Tiesa, skaičiuojant masę iš spektroskopinio sukimosi, imamas 
spektras pakankamai ryškių ūko dalių. Rezultate gaunama ūko masė, 
esanti nuo tų dalių į centrą, o išorės masė neįskaitoma. Tokiu būdu iš 
spektroskopinio sukimosi gautoji masė yra kiek sumažinta, tačiau vis dėlto 
neįskaityta išorės masė negali būti tokia didelė, kad, ją pridėjus, būtų ga- 
lima išlyginti abiem būdais gautų dydžių skirtumą. 

Šiek tiek per šimtą ūkų esamais teleskopais pavyko suskaidyti į atski- 
ras žvaigždes, todėl tik iki jų tegalima nustatyti nuotolį aukščiau minėtais 
metodais. Visi suskaidyti ūkai yra arba netaisyklingi, arba spirališki, ypač 
vėlyvesnieji, kurių spirališkos šakos lengviau suskaidomos. Elipsiškų ūkų 
ir netaisyklingų bei spirališkų, kurių nepavyko dėl didelio nuotolio su- 
skaidyti į atskiras žvaigždes, atstumui rasti reikia kitų metodų. 

Siam tikslui specialių būdų išvedimas remiasi susekta korelacija tarp 
išskaidytų ūkų nuotolių, kuriems surasti pagrindu eina šviesiausių žvaigž- 
džių metodas, ir kai kurių regimų jų savybių. Viena iš savybių yra regi- 
mas ūko šviesumas. Žinant ūkų nuotolį, iš regimo šviesumo randamas 
vidutinis ūkų absolutinis ryškumas, kuris reiškiamas žvaigždžių magni- 
tudomis, yra apie —14, ir kartu nustatoma, kiek skiriasi nuo šio vidurkio 
atskirų ūkų ryškumas. Nors šis skirtumas gali siekti arti trijų magnitudų, 
t.y. atskiri ūkai gali būti apie 15 kartų ryškesni ar silpnesni už vidutinį 
ūką, tačiau nežinomų ūkų nuotoliai, nustatyti iš regimų ūkų ryškumų, 
priėmus jų absolutinį ryškumą —14, statistiniu atžvilgiu turi didelės 
reikšmės. Kai šis metodas taikomas rasti nuotolį atskiro ekstragalaktinio 
ūkų spiečiaus, t.y. ekstragalaktinių ūkų grupės, kurios nariai yra palyginti 
ne toli nuo vienas kito, tai gautą rezultatą iš kelių to spiečiaus atskirų ūkų 
galima laikyti esant gana griežtą. Ieškant atstumą iki bet kurio ūkų spie- 
čiaus, paprastai šis metodas kiek modifikuojamas. Vietoj vidutinio ūkų 
regimo ryškumo, imamas to ūko ryškumas, kuris yra šiuo atžvilgiu penk- 


178 Č. Masaitis, Metagalaktinė sistema 


toje vietoje. Jei spiečius yra pakankamai gausus, tokio ūko absolutinis 
ryškumas yra paprastai apie —16 magnitudą. Šiuo prileidimu ir randamas 
atstumas iki to ūko, o kartu ir iki ūkų spiečiaus. 

Ypač rūpestingai, pasiremiant šviesiausių žvaigždžių regimomis magni- 
tudomis, ieškota nuotolių iki kai kurių ūkų, kurie priklauso dideliam 
Mergelės ūkų spiečiui, turinčiam per 3000 atskirų narių. Kai kuriuose to 
spiečiaus ūkuose pastebėtų žvaigždžių regimas ryškumas yra nuo 19 iki 
21 magnitudos. Žinant griežtą nuotolį iki to spiečiaus, kuriam priklauso 
įvairių tipų ūkai, galima gerai nustatyti vidutinį absolutinį ūko didumą, 
patikrinti kiek geri gaunami rezultatai, nustatant ūkų nuotolius iš jų re- 
gimų magnitudų, galima rasti atskiro tipo ūkų linijinių  skersmenų 
vidurkį, kuris taikomas to tipo nuotoliams ieškoti. Tiesa, skersmens dydis 
gerokai svyruoja, be to, ūkų vaizdų didumas ant fotografinės plokštelės, 
o tuo pačiu ir išmatuotas kampinis ūkų skersmuo, labai pareina nuo pa- 
naudoto teleskopo šviesos stiprumo, nuo ekspozicijos ilgio; tačiau ir iš 
regimų skersmenų, priėmus vidutinį skersmenį esant pastovų, nustatyti ūkų 
nuotoliai statistikai visiškai tinka. 

Dar vienas būdas ekstragalaktinių ūkų nuotoliams rasti remiasi vadi- 
namuoju K-efektu. Pačioje pradžioje, kai tik imta matuoti ūkų radialinius 
greičius, tai yra, greičius, kuriais tie ūkai artėja į stebėtoją ar nuo jo tolsta, 
buvo pastebėta, kad mažesnio ryškumo ūkų spektruose linijų pasistūmimas 
į raudoną spektro dalį yra didesnis, taigi silpnesni ūkai tolsta didesniu 
greičiu. Artėjančių ekstragalaktinių ūkų iš viso buvo rasta labai nedaug. 
Kadangi tolimi ūkai yra kartu ir mažo ryškumo, tai iš čia eina išvada, kad 
ekstragalaktiniai ūkai tolsta nuo Paukščių Tako juo didesniu greičiu, juo 
jie yra tolimesni. E. Hubble trimis metodais nustatė skaitinę pareina- 
mybę tarp ūkų nuotolių ir radialinio greičio. Vienu atveju atstumus iki 
tiriamų ūkų nustatinėjo pagal tų ūkų šviesiausių žvaigždžių regimas magni- 
tudas, paėmęs viso 29 ūkus; kitu atveju nuotolio kriterijų buvo paimtas 
regimas ūkų šviesumas (viso 105 ūkai); pagaliau trečiu atveju buvo nusta- 
tyti spiečiams priklausančių ūkų vidutiniai radialiniai greičiai, o nuotolio 
kriterijų ėjo penkto iš eilės šviesumo atžvilgiu spiečiaus ūko regima mag- 
nituda.  Trečiu atveju buvo paimta iš viso 10 ūkų spiečių. Visais tais 
atvejais gauta ta pati pareinamybė tarp nuotolio ir radialinio greičio. 
Kiekvienam nuotolio šviesmečių milionui priauga radialinio greičio 169 
km/sek. Artimųjų ekstragalaktinių ūkų radialiniai greičiai siekia kelių 
šimtų kilometrų per sekundę, kiek toliau nuo Paukščių Tako greitai per- 
žengia 1000 km/sek. ir pasiekia keliasdešimt tūkstančių. Yra žinoma ūkų, 
kurių radialiniai greičiai prašoka 40 000 km/sek. Gavus spektrą dar silp- 
nesnių, dar tolimesnių ūkų, galima tikėtis rasti spektro linijų pasistūmimą, 
atitinkantį dar didesnį radialinį greitį. Jei ekstragalaktiniai ūkai iš tikro 
toltų tokiais dideliais, kaskart didesniais greičiais, stengtųsi užimti vis di- 
desnę erdvės dalį, tai visa metagalaktinė sistema plėstųsi. Tačiau spektro 
linijų pasistūmimas į raudonąją dalį galėtų įvykti ir dėl bet kurių kitų: 


t 

nežinomų fizinių savybių, o ne dėl radialinių greičių pagal Doppler'io 
principą. Šitokia abejonė yra keliama astronomų dėl nepaprastai didelių 
greičių, kurie gaunami, aiškinant linijų pasistūmimą Dopplerio principu, 
ir dėl iš to daromos išvados apie erdvės plėtimąsi, apie visatos nestabilumą. 
Šis klausimas astronomijoje kol kas lieka visiškai atviras. Tačiau nepai- 
sant to, dėl kurių priežasčių spektro linijų pasistūmimas didėja, kai 
eina didyn nuotolis, ši korelacija tarp pasistūmimo ir nuotolio visiškai 
gerai tinka ūkų nuotoliams ieškoti, ypač ūkų grupių statistiniams nuo- 
toliams. | 

reflektoriais buvo padarytos 1283 nuotraukos atskirų dangaus sklypelių, 
vienodai pasiskirsčiusių plote, apimančiame per 7570 viso dangaus. Tose 
nuotraukose rasta apie 44000 ekstragalaktinių ūkų, arba 1/1700 dalis visų 
ūkų iki tos magnitudos. Įvedus pataisas, dėl šviesos absorbcijos Paukščių 
Take, šis ūkų skaičius turėtų būti, Hubble'o manymu, padidintas iki 
80000. Shapley ištyrė 100000 ekstragalaktinių ūkų iki 18,5 magnitu- 
dos, t. y. 1/>5 dalį visų ūkų iki tos magnitudos. Iš vieno ir kito tyrimo aiš- 
kėja, kad suskirsčius visą dangų į kiek didesnius sklypus, ekstragalaktinių 
ūkų skaičius tuose sklypuose yra vienodas; tai reiškia, kad tie ūkai yra 
vienodai pasiskirstę visoje dangaus sferoje, neturėdami tendencijos visi 
grupuotis kurioje vienoje vietoje. Išimtį čia sudaro Paukščių Tako plokš- 
tuma. Į abi puses nuo šios plokštumos vietomis iki 109, kitur net iki 409 
galaktinio pločio, ekstragalaktinių ūkų yra labai reta, daugely vietų visiškai 
nepasitaiko. Kitur tų ūkų skaičius auga proporcingai galaktinio pločio 
kosekantui. Toks ūkų pasiskirstymas parodo, kad Paukščių Tako sistemai 
priklauso įvairūs šviesą absorbuojantieji sluoksniai, kurie grupuojasi aplink 
Paukščių Tako pagrindinę plokštumą. Šitą išvadą patvirtina ir priklau- 
sančių šiai sistemai žvaigždžių stebėjimai. Pačiame Paukščių Take šviesą 
absorbuojančios medžiagos yra tiek daug, kad pro ją beveik visiškai 
nematyti ūkų; tuo tarpu Paukščių Takui statmena kryptimi pakeliui iki 
tos sistemos ribų mažai tepasitaiko absorbuojančios medžiagos, todėl ir 
ūkų tose kryptyse matyti daug. Prie pat Paukščių Tako plokštumos ga- 
laktiniame ilgyje nuo 1609 iki 170? yra rasta keletas ekstragalaktinių ūkų; 
taip pat vietoje, kurios galaktinis ilgis yra 3009, o plotis — 159, Sha p- 
ley rado ūkų tankumą beveik toki pat, kaip ir dideliuose galaktiniuose 
pločiuose. Matyti, tose vietose yra šviesą absorbuojančios medžiagos 
spragos, pro kurias ir matomi ekstragalaktiniai ūkai. 


Ar ūkai yra ne tik dangaus sferoje, bet ir erdvėje vienodai pasiskirstę, 
tegalima nustatyti iš jų nuotolių. Plačiausiai pritaikomu metodu ūkų nuo- 
toliams rasti, būtent, išeinant iš regimo ūkų šviesumo, gaunama, kad ūkų 
skaičius neina didyn proporcingai su erdvės tūriu, imant kas kart didesnius 
nuotolius, o taip turėtų būti, jei ūkai būtų vienodai pasiskirstę erdvėje; 
bet jie eina didyn šiek tiek lėčiau. Juo toliau einama, tuo ūkų skaičiaus didėji- 

mo greitis yra mažesnis palyginti su erdvės tūrio didėjimo greičiu, t. y. 


dN, 
dir 


f () = 12 — 


kur N.: yra skaičius ūkų, telpančių rutulyje radiusu r ir centru Saulės 
sistemoje, yra didėjanti funkcija. Tačiau šis nukrypimas nuo vienodo 
pasiskirstymo erdvėje visiškai išnyksta, įvedus regimoms ūkų magnitudoms 
K-efekto pataisas. Mat, dėl spektro linijų, o kartu ir visų šviesos bangų 
pasistūmimo iš violetinio, fotografiškai aktingo spektro galo, į raudonąją, 
mažiau chemiškai aktingą dalį, fotografinės ūkų magnitudos padidėja, tai 
yra ūkai atrodo silpnesni, kaip jie iš tikro yra, ir todėl laikomi esą toli- 
mesni. Kol nagrinėjami artimieji ūkai, šis pasistūmimas yra nedidelis ir 
neturi apčiuopiamos įtakos ūko regimam šviesumui, tačiau imant tolimus 
ūkus yra gaunami pasistūmimai atitinką keliasdešimt tūkstančių kilometrų 
greitį per sekundę; tai jau turi pastebimos įtakos ir sistemiškai mažina 
ūkų šviesumą. Dar galėtų ūkų šviesumas eiti mažyn dėl absorbcijos pačioje 
metagalaktinėje sistemoje; tačiau įvedus dar dėl to kurią reikšmingą pataisą, 
išeitų, kad didėjant nuotoliui, ūkų tankumas eina didyn simetriškai į 
visas puses nuo Paukščių Tako. Nors iš esamų duomenų negalima spręsti, 
ar egzistuoja tarpgalaktinė medžiaga, tačiau iš kai kurių stebėjimo duomenų 
matyti, kad tos medžiagos absorbcija negali būti didesnė, kaip 0,03 magni- 
tudos (apie 790) per 10* šviesmečių. Taigi, tėra galima visai maža absorb- 
cija, kuri žymiai ūkų šviesumo pakeisti negalėtų; todėl lieka manyti, kad 
ūkai erdvėje yra vienodai pasiskirstę, t. y. visi kartu nesigrupuoja apie jokį 
centrą, apie jokią liniją ar plokštumą. 

Vienas ekstragalaktinis ūkas tenka vidutiniškai maždaug 5.10* ku- 
binių šviesmečių erdvei. Vidutinis nuotolis tarp dviejų gretimų ekstraga- 
laktinių ūkų yra apie 2.10“ šviesmečių. Ūkų iki 14 magnitudos visoje 
dangaus sferoje yra apie 2000; tačiau einant vis prie silpnesnių ūkų, jų 
skaičius labai staigiai auga. Prie galaktinių polių palankiomis sąlygomis 
didžiuoju Mount Wilsono observatorijos teleskopu nufotografuojama apie 
2400 ūkų viename kvadratiniame laipsnyje. Šių ūkų ribinė magnituda yra 
apie 21,5. Visame danguje tenka laukti apie 10“ ekstragalaktinių ūkų, 
nesilpnesnių už šią ribinę magnitudą. Žymią šių ūkų dalį užstoja Paukščių 
Tako tamsieji ūkai ir kliudo juos matyti. Šiai ribinei regimai magnitudai 
atitinka vidutinis nuotolis apie 5.10* šviesmečių. Be abejo, kai kurie tos 
ribinės magnitudos ūkai yra labai maži ir todėl artimesni, kiti gali būti 
labai didelio absoliutinio ryškumo ir todėl tolimesni. Vis dėlto E. Hu b- 


ble mano, kad iki šiol nenufotografuotas joks objektas, kurs būtų bent. | 


dvigubai tolimesnis už šią vidutinę 500 000 000 šviesmečių ribą, kuri apri- 
boja metagalaktinės sistemos dalį, nors šiek tiek dar prieinamą tyrimams. 
Turint galvoje vidutinę ekstragalaktinių ūkų masę ir jų skaičių, šios 
metagalaktinės sistemos vidutinis medžiagos tankumas yra ribose tarp 
10-30 ir 1025 g/cmš. Galimas tarpgalaktinės medžiagos kiekis yra labai 

nežymus. E. Hubble mano, kad viršutinė medžiagos tankumo riba 
neprašoka net 10“* g/cm". 

Suskirsčius dangaus sferą mažais ploteliais arba erdvę atitinkamai 
mažais tūriais, gaunami nevienodi ūkų skaičiai tuose ploteliuose arba 
tūriuose. Pastebima visiškai aiški ūkų tendencija grupuotis į atskirus spie- 
čius, į hipergalaktmes sistemas. 'Spiečiui priklausantieji ūkai yra ne tik 
susiprojektavę dangaus sferoje vienas šalia kito, bet jų ir nuotoliai nuo 
Paukščių Tako yra maždaug tie patys; taigi, jie sudaro tikrą spiečių, o nėra 
erdvėje pasiskirstę dideliuose nuotoliuose ir tik perspektivoje sudarą spiečių. 

Viena tokia grupė yra jau minėtas Mergelės (Coma-Virgo) spiečius, 
turis per 3000 atskirų ekstragalaktinių ūkų. Gali būti, kad tai yra net 
trys atskiri spiečiai, gulį maždaug toje pačioje kryptyje, tik žymiai skirtin- 
guose nuotoliuose. Šioje grupėje yra trys skirtingos ūkų sankaupos magni- 
tudos: 16,9, 19,6,ir 20,1. Šioms magnitudoms atitinka šie trys nuotoliai: 
12.10", 45.107 ir 54.10" šviesmečių iki galimų skirtingų trijų spiečių. Daug 
spiečių turi po kelis šimtus ūkų, kiti tik po kelis. Ūkų spiečiai yra pana- 
šūs į atviruosius žvaigždžių spiečius — neturi taisyklingos formos, nei 
aiškaus centro. Tokie ekstragalaktinių ūkų spiečiai sudaro kartais gru- 
pes po du ar po kelis. Čia pavyzdžiu gali eiti Herkulio dvigubas ūkų 
spiečius. Yra žinoma daug ūkų spiečių — hipergalaktinių sistemų, tačiau 
iki šiol tik aštuonios sistemos smulkiau ištirtos. Šių sistemų diametrai 
svyruoja nuo 4 iki 64 megaparsekų (nuo 15.10“ iki 2.10* šviesmečių). 

Tačiau, apskritai, kiek ekstragalaktiniai ūkai turi tendencijos gru- 
puotis į hipergalaktines sistemas, kol kas vyrauja gana skirtingos nuomonės: 
Shapley mano, kad tepasitaiko tik hipergalaktinės sistemos, o atskirų 
isoluotų ūkų iš viso nėra; tuo tarpų Hubble laiko, kad tik 176 visų 
ekstragalaktinių ūkų sudaro sistemas, o visi kiti ūkai guli erdvėje pavieniui, 
atskirti nuo vienas kito milžiniškais, tarpusavy palyginamais atstumais. 
Paukščių Takas priklauso vienai hipergalaktinei sistemai, į kurią įeina 
dar šie ūkai: 


Ūko pavadinimas Tipas Nuotolis Diam. Absol.ryšk. 
Did. Magelano Debesys netaisyk. 85000 12000 —15,9 
Maž. 4 s 2 95000 6000 —14,5 
M 31 (Androm. ūkas) Sb 680000 40000 —17,5 
M 32 2 680000 800 —12,6 
NGC 205 E5 680000(?) 1600 —11,5 
M 5 Sc 720000 12000 —14,9 
NGC 6822 netais. 530000 3200 —11,0 


IC 1615 a 900000 4400 —11,2 


- 

Be to, gal būt, šiai sistemai priklauso šie tipo Sc ūkai: IC 10, IC 342 ir 
NGC 6946; tačiau nuotoliai iki tų ūkų yra nežinomi ir todėl iki šiol klau- 
simas apie jų priklausymą prie šios sistemos galutinai neišspręstas. Siste- 
mai gali priklausyti dar keli ūkai, kurie yra matomi tik iš pietinio žemės 
pusrutulio, taigi neprieinami ištirti didžiaisiais teleskopais. Dar keli ūkai, 
priklausą šiai vietinei sistemai, gali būti Paukščių Tako plokštumoje ir dėl 
absorbcijos visiškai nematomi, : 

Visa sistema turi elipsoido formą, kurio didžioji ašis turi apie 10“ švies- 
mečių. Paukščių Takas yra arti vieno didžiosios ašies galo, kuri, kiek galima 
spręsti iš turimų duomenų, eina M 31 kryptimi. Ūkas milžinas M3Lir nykš- 
tukai M 32 bei NGC 205 sudaro dalinę atskirą sistemą. M 31, NGC 205 
radialiniai greičiai yra vienodi, tuo tarpu M 32 greitis skiriasi apie 35 km/sek. 
Šį skirtumą galima išaiškinti M 32 sukimusi apie M 31. Jei taip pat ir NGC 
205 suktųsi aplink M 52 jo plokštumoje, tai prie esamos jų orientacijos šito 
ūko sukimosi radialinė komponenta būtų nulis. Leidus, kad M 32 ir NGC 
205 guli ūko M 31 plokštumoje, atstumas tarp M 31 branduolio ir M 32 bei 
NGC 205 branduolių būtų atitinkamai 12 000 ix 30000 šviesmečių, M 32 
apsisukimo periodas būtų apie 11.10" metų. Tačiau jei M 32 iš tikro sukasi 
M 31 plokštumoje, tai jo sukimasis vyksta priešinga kryptimi, negu M 31 
sudaranti medžiaga, kas atrodo mažai patikima. Šios dalinės sistemos 
klausimui galutinai išaiškinti dar permažai žinoma apie atskirus jos narius. 
Panašią trilypę dalinę sistemą sudaro ir Paukščių Takas su savo „sateli- 
tais“ — Mažuoju ir Didžiuoju Magelano Debesimis, kurie yra patys arti- 
miausi ekstragalaktiniai ūkai. 


Nors dabar į metagalaktinės sistemos tyrinėjimą, kuris dabartinę savo 
kryptį yra įgijęs vos praeitame ir esamame dešimtmetyje, astronomijoje 
kreipiama daug dėmesio ir sudedama nemaža jėgų, tačiau kol kas sunku 
yra kas nors pasakyti apie šios sistemos vidinę struktūrą. Visos žinios 
baigiasi tik išoriniais struktūros pažymiais apie ūkų formą, jų pasiskirstymą 
erdvėje, bendriausias fizines savybes; tai bendrais bruožais aprašyta pirmiau. 
Visos hipotezės apie sistemos praeitį ir ateitį, lygiai kaip ir apie atskirų 
jos narių evoliuciją stebėjimo duomenų labai silpnai grindžiamos. Net to- 
limųjų ūkų spektro linijų pasistūmimas į raudonąją spektro dalį, kurio 
vienoks ar kitoks išaiškinimas turėtų nuspręsti, ar metagalaktinė sistema 
yra statiška ar ne, jos kreivumo radiusas teigiamas ar neigiamas, t. y. ar 
ji yra uždara ar atdara, baigtinė ar nesibaigiama, — dar labai nevienodai 
interpretuojamas. Į klausimus, kurie liečia metagalaktinės sistemos struk- 
turą, tikimasi įnešti daugiau šviesos, kai bus baigtas jau kelinti metai Ame- 
rikoje statomas didžiulis teleskopas su 5 metrų veidrodžiu, kuris bus 
dvigubai didesnis už didžiausią dabar esamą teleskopą. 


Milneo kosmologija 


Dr. P. Slavėnas, Kaunas 


Iš įvairių kosmologinių teorijų bei hipotezių savo paprastumu ir nuos- 
tabiomis išvadomis išsiskiria vadinamoji ,,kinematinė teorija“, pasiūlytoji 
anglų astrofiziko E. A. Milne'o eilėje straipsnių, o taip pat atskiroje 
knygoje antrašte „Relativity, Gravitation and World-Structure“ (Oxford 
1935). Diskusijos, Milne'o idėjų sukeltos, gyvai tebeeina; tad ir šio 
straipsnio tema dar nenustojo aktualumo, juo labiau, kad lietuvių visuo- 
menėje „kinematinė teorija“ kol kas dar mažai girdėta. 

Tenka pastebėti, kad šiais laikais esama labai įvairių kosmologinių 
hipotezių. Visos jos, teorijos požiūriu, atrodo neblogai pagrįstos; tačiau 
sunku sakyti, kuri jų teisinga, nes trūksta reikiamų stebėjimo duomenų. 
Net ir prileidus baigtinį Visatos tūrį, vis tik reikia pripažinti, kad astrono- 
minių stebėjimų akiratis apima dar mažą Visatos dalį. Sunku spręsti apie 
visumą iš jos dalies. Daroma mėginimų pagrįsti vienokią ar kitokią kos- 
mologinę schemą statistikiniais duomenimis apie tolimas  anagalaktines 
sistemas. Tačiau šitie duomenys tebėra nepilni, tik apytikriai, o kartais ir 
ginčytini. Daug vilties dedama į galingus ateities teleskopus, kurie gal, 
priartins mus prie spėjamo Visatos „krašto“. Bet kol kas teorijų pasi- 
rinkimas gali būti paremtas tik drąsiomis ekstrapolacijomis arba labai ben- 
.drais samprotavimais. 

Milne'o teorija išaugo šiame idėjų verpete. Palyginta su ankstybes- 
nėmis teorijomis, ji papildo visatovaizdį kai kuriais, iki tol nenumatytais 
bruožais. Bet, antra vertus, naujoji teorija pasižymi dideliu paprastumu, 
ir dar tuo, kad ji remiasi palyginti visai negausiais, elementariniais 
principais. 

Centrinę vietą šių dienų kosmologijoje turi, be abejo, vadinamasis 
Visatos plėtimasis. Astronominiai stebėjimai rodo, kad linijos tolimųjų 
dangaus kūnų spektruose yra gerokai paslinkusios į raudonąjį spektro 
galą. Juo toliau nuo mūsų yra dangaus kūnas, juo labiau pasireiškia tasai 
linijų pasislinkimas. Remiantis Dopplerio-Fizeau principu, priprasta aiš- 
kinti tokius reiškinius spektruose kaipo išdavą didelio tolinimosi greičio: 
taigi atrodo, kad tolimieji dangaus kūnai tarytum bėga nuo mūsų įvairiais 
greičiais, kartais siekiančiais tiesiog milžiniško dydžio — iki 20000 km per 
sec ir daugiau. Planingi tyrimai parodė, kad tolinimosi greitis auga propor- 
cingai nuotoliui, priaugdamas apie 500 km per sec kiekviename atstumo 
megaparseke*). Šis prieauglio dydis kartais vadinamas Hubble'io konstanta, 
— vardu astronomo Edwin'o Hubble, tyrinėjusio anagalaktinius ūkus 
Mount Wilsono observatorijoje. Berods, yra stebimas ne greitis, o tiktai 
spektro linijų pasislinkimas, kurį būtų galima ir kitaip interpretuoti. Šiuo 
atveju Hubble'io konstanta turėtų būti imama su tam tikru rezervu ne kaip 
greičio prieauglis, o tiktai kaip tam tikras linijų pasislinkimo matas. Tačiau 


* 1 megaparsekas yra 3,08.10'9 km. 

visi bandymai išaiškinti šį reiškinį kuriuo kitu „įmanomesniu“ būdu, pasi- 
rodo pilni prieštaravimų ir netikslumų. Todėl dabar tasai regimasis dan- 
gaus kūnų tolinimasis imamas „už gryną pinigą“ laikantis Dopplerio prin- 
cipo. 

Teorijos plotmėje spektro linijų pasislinkimas į raudoną pusę, buvo 
įmatytas dar 1914 metais olandų astronomo De Sitterio (dabar jau 
mirusio), kai empiriniai tyrimai vos tik rodė šio reiškinio žymes. Berods, 
De Sitteris aiškino linijų pasislinkimą, ne kaip tolinimosi išdavą, bet kaip 
savotišką relativistinės erdvės ir laiko perspektivos padarinį. De Sitterio su- 
darytame visatovaizdyje laiko eiga, žiūrint į reiškinius iš tolo, atrodanti sulė- 
tinta; tad ir elektromagnetiniai šviesos bangavimai atrodą tolimuose kūnuose 
lėtesni, kaip betarpiškoje stebėtojo aplinkumoje: tatai ir atsiliepią stebimuose 
spektro linijų padėtyse. De Sitterio schema (vadinamasis „sferinis“ visa- 
tovaizdis) pasirodė kai kuriais atžvilgiais netobulas — jau vien dėl to, kad 
jame vidutinis medžiagos tankumas (sūdris) Visatoje išeina lygus nuliui. 
Kitaip tariant, De Sitterio teorija gal tiktų „tuščiai“ Visatai, bet ne tokiai, 
kokia tikrovėje yra. . 

Kokiam dešimtmečiui praslinkus, belgų kunigas Lemaitre ir Sovietų 
matematikas Friedmann'as, nepriklausomai viens kito, paėmė kosmo- 
loginę problemą iš kito taško ir davė naują visatovaizdį, kuriame visi 
nuotoliai tarp tolimųjų kūnų nuolat auga, arba, kitaip tariant — kuriame 
visa erdvė plečiasi. Pradžioje šitie darbai praėjo beveik nepastebėti; bet 
po kiek metų nepaprastas „besiplečiančio visatovaizdžio“ darnumas pa- 
traukė savęsp matematikų ir relativistų dėmesį. Pats De Sitteris atsisakė 
nuo savo pirminio visatovaizdžio naujosios teorijos naudai; Ed dington, 
Mac Vittie:ir eilė kitų autorių plačiai ją išugdė, suderindami su įvairio- 
mis kitomis kosmologijos bei kosmogonijos schemomis. Regimasis tolimųjų 
dangaus kūnų bėgimas gavo teorinį paaiškinimą, kaipo bendras „Visatos 
plėtimosi“ reiškinys. 

Peržvelkime trumpai minties takus, kuriais teorija aptiko kalbamąjį 
„Visatos plėtimąsi“. Bendroji relativumo teorija, aiškindama visuotinę 
trauką, panaudojo neeuklidinę geometriją. Pradžioje visi nukrypimai nuo 
įprastos Euklido geometrijos buvo imami siauru matu. Buvo leista, kad 
arti masingų kūnų — pavyzdžiui, arti Saulės — pasireiškiąs tam tikras labai 
mažas „erdvės kreivumas“, paprasčiau tariant, — nesąryšis su Euklido 
geometrijos dėsniais. Šita teorija buvo patikrinta stebėjimais, pagal Eins- 
teino nurodymus, atsižvelgiant į Merkuro perturbacijas ir šviesos spindulių 
lenkimąsi Saulės aplinkumoje.  Perkėlus relativistinį visuotinės traukos 
supratimą į kosmologijos plotmę, teko pripažinti, kad ir visa erdvė, imant 
ją plačiausiu mastu, nebūtinai yra euklidiška. Čia kilo vaisinga dirva įvai- 
riausioms kosmologinėms schemoms, kurių šiame straipsnyje nenagrinėsime.. 
Bet svarbu pridurti, kad relativumo teoriia nuo pat savo pradžios nagri- 
nėja erdvę ir laiką kartu. Matematikiniuose relativumo teorijos išvedžio- 
jimuose figuruoja vadinamasis „erdvėlaikis“, glaudus erdvės ir laiko deri- 


» 

nys, kuriame momentų ir vietų nusakymai i imami visada kartu; atstumų ir 
laikotarpių dydžiai tenai vaidina visai lygiaverčius vaidmenis. Šitas for- 
malinis erdvės ir laiko glaudumas verčia išplėsti į laiką visas, taikomas 
ardvei, pataisas. š 
Neliesdami matematikos, turime pasitenkinti L endroimis pastabomis. 
Antai, jei erdvei priskiriama neeuklidinė geometrija, tai, pritaikius analogi- 
nes pataisas laikui, gaunasi visokie regimieji laiko eigos sulėtinimai bei pa- 
greitinimai, kaip tai jau buvo minėta ryšium su De Sitterio kosmologija. 
Neeuklidinės geometrijos analogai, išplėsti visam „,erdvėlaikiui“, išvertus 
juos į realizuojamų reiškinių kalbą, sukelia įvairius, kartais labai keistus, 


vaizdus. Pasirodo, pavyzdžiui, kad nuotoliai tarp tolimų kosminių sistemų 


gali visi kartu augti vienodu greičiu; tad ir gauname „besiplėčiančios visa- 
tos“ vaizdą. 

Tačiau dalykas nėra taip aiškus, kaip galėtų atrodyti. Lemaitre'o 
ir Friedmanno kosmologija anaiptol nėra paskutinis teorijos žodis. 
Pasirodė, kad kosmologiniai išvedžiojimai turi daugybę seniau nenumatytų 
sprendinių. Visata nebūtinai turi plėstis. Ji lygiai galėtų trauktis, alsuoti, 
čia išsiplėsdama, čia vėl susitraukdama, — ji galėtų likti statiška. Ir jei 
Visata plečiasi, tai dar nežinia, kas bus toliau. Gal ji plėsis neribotai, o gal, 
eonams praslinkus, ims trauktis glaudyn. (Gryna teorija leidžia įvairius 
galimumus, pateikdama visokiausias kosmologines schemas. Išrinkti kurią 
vieną jų galėtume tik pasiremdami astronominiais stebėjimais; bet šiam 
darbui kol kas trūksta duomenų ir techniškų priemonių. Dar nežinoma, 
pavyzdžiui, kurios neeuklidinės geometrijos pobūdis geriausiai atitinka 
Visatos erdvę: Riemann'o ar Lobačevskio? — Dar neatmestas 
galimumas, kad bendras Visatos geometrijos pobūdis yra euklidiškas. 
Kalbant apie Visatos plėtimąsi, tuo tarpu tenka tik pastebėti, kad šis 
reiškinys gerai telpa relativumo teorijoje, bet nėra būtinas. Pasirodo, kad, 
jei Visatos plėtimasis yra įterptas vienoje ar kitoje relativistinės kosmolo- 
gijos schemoje, tai tik tam tikrų atskirų prielaidų dėka, be kurių būtų 
galima apsieiti. Čia ir iškyla kritiškos: Milne'o pastabos. 

Pagrindinė Milne'o teorijos tezė yra tokia: Visatos plėtimasis nėra 
ypatingai susijęs su einsteiniška visuotinės traukos teorija ar šiaip su 
bendrąja relativumo teorija. Relativumo teorijai tenka tas nuopelnas, kad 
ji aptiko (teoriškai) Visatos plėtimąsi, pateisino jo galimumą, arba — kiek 
laisvai tariant — patikrino mokslui teisę šį reiškinį gvildenti. Tačiau, imant 
iš esmės, Visatos plėtimasis pagal Milne'ą esąs visai atskiras gamtos reiš- 
kinys — labai elementarus reiškinys, kurį pridera gvildenti visai nepri- 
klausomai — tik atsižvelgiant į kitus reiškinius, bet jo nesurišant su jais. 
Toliau Milne'as teigia, kad Visatos plėtimasis gali tilpti ne tik einsteiniškoje 
traukos teorijoje, bet ir klasikinėje Newtono mechanikoje. Pagaliau, Visatos 
plėtimasis galėtų būti imamas, net visai neatsižvelgiant į dinamiką — vien 
tik kinematiniais samprotavimais. Reikia tik drąsos prileisti Visatos plėti- 
mąsi a priori. 

Aiškumo dėliai apžvelkime Milne'o protavimus palaipsniui. Pirma 
išaiškinkime, kad Visatos plėtimasis duodasi sutaikomas su Newtono me- 
chanikos principais. Po to atsistokime jau ant grynai kinematinio pagrindo. 

Senuose kosmologiniuose išvedžiojimuose plačiai buvo žinomas vienas 
paradoksas, paprastai siejamas su lordo  Kelvin'o, Seeliger'io ir 
Neumann'o vardais. Tas paradoksas liečia klausimą apie vadinamąjį 
vidutinį medžiagos sūdrį Visatoje. Įsivaizduokime, kad visi astronominiai 
kūnai pavirto chaotiškais dujų bei dulkių debesimis ir pasiskleidė lygiai 
po visą erdvę. Tegu vienam erdvės tūrio vienetui tenka tam tikras me- 
džiagos kiekis. Šį kiekį ir vadinsime vidutiniu medžiagos sūdriu (tankumu) 
Visatoje. Pažymėkime jį, sakysime, raide p. Be abejo, faktiškas medžiagos 
pasiskirstymas Visatoje yra labai nelygus: šalia labai sūdrių kosminių kūnų 
atsiskleidžia beveik tuščios erdvės tarpai. Tačiau leiskime, kad Visata, 
'" imant ją pakankamai plačiu mastu, sudaryta vienodu planu, kitaip tariant 
— kad visur yra tokios pat žvaigždės, žvaigždžių sambūriai, galaktikos ir 
t. t. Tuomet, imdami Visatoje pakankamai didelius erdvės tūrius, ir dalin- 
dami iš tų tūrių esančias juose mases, turėtume gauti skaičius, artimus 
dydžiui p. Vidutinis medžiagos sūdris Visatoje, arba tiesiog „Visatos 
sūdris“, gali būti matematiškai definuotas kaip riba sūdrio, nustatyto baig- 
tiniams erdvės tūriams, tuos tūrius neribotai didinant. Kyla klausimas, 
ar pateisinama tokia sąvoka kosminės fizikos požiūriu? Mūsų paliestas 
paradoksas kaip tik iškelia didelius tos sąvokos keblumus. 

Protaujama šiuo būdu. Įsivaizduokime Visatos erdvėje nepabaigiamą 
aibę koncentrinių sferų,  dalijančių erdvę koncentriniais didelio storio 
sluoksniais. Įsivaizduokime, kad šitoks dalijimas daromas tokiu dideliu 
mastu, kad vietiniai sūdrio nelygumai pasidaro visai nežymūs. Tad, neda- 
rydami didelės klaidos, laikysime tuos koncentrinius sluoksnius homoge- 
"niškus su sūdriu p. Nagrinėsime tų sluoksnių trauką bet kokiai medžia- 
ginei dalelei. Iš mechanikos žinoma, kad homogeninis sferiškas sluoksnis 
savo trauka visai neveikia dalelių, esančių jo viduje. Už tat išorines daleles 
tas sluoksnis veikia taip, tarytum visa jo masė būtų koncentruota jo vidury. 
Turėdami galvoje šiuos, dar paties Newtono išvestus dėsnius, įsivaizduo- 
kime medžiagos dalelę atstume 7 nuo kalbamųjų sferų centro. Visi sferi- 
niai sluoksniai, kurių radiusai praneša 7, šios dalelės neveiks, o visi sluoks- 
niai, kurių radiusas mažesnis kaip ", trauks dalelę į savo centrą, tarytum 
tenai būtų koncentruota visa jų masė. Sfera, kurios radiusas lygus r, 


ES a DA 
apima tūrį = T/?, kuriame telpa masė 2 pP, 


Ši masė (vaizduojant ją koncentruotą sferos vidury) sukels kalbamai dalelei 
greitėjimą 

"nukreiptą į sferos centrą (čia k? žymi visuotinės traukos konstantą). 

Iki šiol nebuvo nieko pasakyta apie sferų centrą. Jo pasirinkimas 
yra visiškai laisvas: bet kuris taškas Visatoje tinka būti tos sferų aibės 
centru. Visur, imant Visatą pakankamai plačiu mastu, turėtume gauti tą 
patį rezultatą — trauką, nukreiptą į sferų centrą, didėjantį proporcingai 
atstumui. Patogu paimti, kaip sferų centrą, ne matematikinį tašką, bet 
medžiaginę dalelę. Tuomet gautoji išvada skambės šitaip: tarp bet kurių 
dviejų pakankamai viena kitai tolimų dalelių visuotinė trauka sukelia rela- 
tivų artinimosi greitėjimą 


kur r — dalelių nuotolis, 

k? — visuotinės traukos konstanta ir 

p — Visatos sūdris. 

Augant atstumui r, relativus traukos greitėjimas taip pat neribotai 
auga. Sumuojant dangaus kūnų trauką kuriam vienam kūnui, prieinami 
be galo augantieji dydžiai, dėl kurių Visata seniai turėtų lyg ir sudribti. 
Vis tai atrodė neįmanoma. Todėl šis klasikinis išvedžiojimas buvo lai- 
komas paradoksu. Stengtasi kaip nors jį išspręsti. Pasiūlyta daugybė hipo- 
tezių. Ištisa eilė autorių numatė išeitį, leisdami Visatos sūdrį esant lygų 
nuliui, kitaip tariant — leisdami, kad „tuščios erdvės“ tarpai yra be galo 
didesni už tūrius, turimus astronominių kūnų. Šiąja prielaida „kosminis 
greitėjimas“ g paverčiamas nuliu. Bet buvo ir kitų hipotezių. 

Seeliger'is, antai, pasiūlė įvesti traukos dėsniui tam tikrą pataisą, 
pasireiškiančią tik dideliuose atstumuose: trauka nesanti atvirkščiai pro- 
porcinga atstumo kvadratui, bet prisilaikanti kiek kitokio dėsnio. N e w- 
comb'as senai prieš relativumo teoriją galvojo apie neeuklidinės geo- 
metrijos taikymą astronominei erdvei. Nei viena šių hipotezių nebuvo 
labai įtikinanti; tad paradoksas liko neišspręstas. Bendroje relativumo 
teorijoje, iškilus naujam traukos dėsnio formulavimui, klausimas svars- 
tytas iš Ožio jau vad. relativistinės Eos plotmėje. Čia jau pa- 
teorijos pranašumas, palyginus su sena Neians mechanika, kuri kosmolo- 
giniuose pritaikymuose esanti pasmerkta visokioms antinomijoms. 

Tikrovėje anas „paradoksas“ visai jau nėra savaime toks paradoksalus: 
paradoksu jį padarė milžiniškų greitėjimų ir Visatos „sudribimo“ „baimė“. 
Bet ar pagrįsta toji baimė? — Įsivaizduokime, kad visi kūnai Visatoje 
traukiasi prie viens kito: gausime „susitraukiančios Visatos“ vaizdą. Bet 
kiekvienas mechaninis procesas, kuriame nėra trinties ar kitokių su šilima 
susijusių reiškinių, galėtų vykti lygiai tiesiogine arba grįžtama linkme. 
Apversdami „visatos sudribimo“ eigą, gauname priešingą procesą, kuriame 
visi kūnai bėga tolyn nuo viens kito: tai ir bus rūpimas mums „besiplė- 
čiančios Visatos“ vaizdas. 

Įsivaizduokime save koncentriškų sferų viduryje. Kiekvienas kūnas 
atstume r nuo mūsų įgauna greitėjimą, nukreiptą į mus, kurio dydis g jau 

buvo išvestas. Šį greitėjimą, kaip jau matėme, sukelia medžiaga, esanti 
sferoje radiuso r; tolimesnių kūnų veikimas sumuojant pasinaikina. Taigi, 
kiekviena dalelė atstume r nuo mūsų judės taip, tarytum ją veiktų ma- 
singas rutulys radiuso r ir vidutinio sūdrio p. 

Masingo rutulio trauka gerai mums pažįstama Žemėje. Kiekvienas 
daiktas, laisvai paleistas, krinta žemyn vis augančiu greičiu. Bet taip yra 
tik tuomet, jei, paleidžiant daiktą, jam pradžioje nebuvo suteikta jokio 
greičio. Įsivaizduokime, kad tas daiktas, paleidžiant jį, buvo tiesiog iššautas 
į viršų. Jis kils aukštyn vis mažėjančiu greičiu, ir, jei nebūtų. oro pasi- 
priešinimo, toks judėjimas eitų taip pat, kaip kritimas, tik atvirkščia 
tvarka. Tam tikrame aukšty iššautasis daiktas sustos ir paskui pradės 
vėl kristi žemyn. Sustojimo aukštis priklausys nuo pradinio greičio, kuriuo 
daiktas buvo iššautas. Yra žinoma, kad jei tas greitis v pasieks dydžio, 
nusakomo formula 

= V2gr, 
kur g yra traukos greitėjimas rutulio paviršiuje, tai daiktas visai negrįš: 
jisai pabėgs, paspruks nuo traukos, kils aukštyn vis mažėjančiu greičiu, 
bet niekur nesustos. Toji greičio riba vadinama pasprukimo grei- 
čiu; Žemei tai sudaro 11,2 km per sek. 

Šias pastabas pritaikykime Visatai sūdrio p, „Sudribimas“ įvyks tik 
tuomet, jei sudarančioms Visatą dalelėms nebuvo suteikta išcentrinio grei- 
čio. Bet įsivaizduokime, kad tas pradinis greitis buvo suteiktas. Tuomet 
„sudribimo“ vietoje įmanomi ir kitokie reiškiniai. Pavyzdžiui, Visata ga- 
lėtų plėstis iki tam tikro laiko, o po to trauktis. Bet, paprastumo dėliai, 
imkime toki atvejį, kuriuo Visatos plėtimasis eina neribotai. Suteikime 
kiekvienai, esančiai Visatoje dalelei „pasprukimo greitį“, atsižvelgdami į 
jos nuotolį nuo centro ir į sukeltąjį jai greitėjimą. IĮstačius paskutinėn 
formulon kosminio greitėjimo reiškinį (iš priešpaskutinės formulos), 


gaunama: 
8 - 

Matome, kad tolinimosi greitis yra proporcingas atstumui; tai sutinka su 
astronominiais duomenimis. Sio proporcingumo dėka plėtimas atrodo 
vienodai iš bet kurios vietos Visatoje. Visi nuotoliai įgyja vienodus pro- 
centinius prieauglius; tad visiškai nesvarbu, iš kur tasai procesas stebimas. 
Gautasis plėtimosi vaizdas pasirodo visiškai relativus. 

Milne'o teorijoje išvedžiojimų grandinė imama iš kito galo. Pir- 
miausia leidžiama, kad visatovaizdis turėtų atrodyt iš visur bendrais bruo- 
žais tas pats. Šį pagrindinį savo teorijos postulatą Milne'as pavadino k os- 
mologiniu principu. Visatovaizdis, bendrai, imant, galėtų būti 
statiškas arba kintamas — susitraukiąs arba besiplečiąs. Pastaruoju atveju, 
kad plėtimasis atrodytų tas pats iš bet kurios vietos, plėtimosi greitis turi 
būti proporcingas nuotoliui nuo stebėtojo, o kad plėtimosi greitis būtų 

proporcingas nuotoliui nuo stebėtojo, visuotinė trauka turi būti tokia, 
kokia ji apibūdinta Newtono. Traukos dėsnio pataisa, apie kurią galvojo 
Seeliger'is, pasirodo ne tik nereikalinga, bet ir nepriimtina, nes ji suardytų 
proporcingumą tarp tolinimosi greičio ir nuotolio, ir dėl to Visatos plėti- 
mosi vaizdas nustotų buvęs relativus. Milne'as ne tik parodo, kad Visatos 
plėtimasis duodasi išvedamas iš visuotinės traukos, bet daro bandymą 
išvesti atvirkščiai — visuotinę trauką iš Visatos plėtimosi bei kosmologinio 
principo. Berods, pastangos šiąja kryptimi nėra davusios visiškai konkre- 
tizuotų išvadų; kosmologiniuose visuotinės traukos išvedžiojimuose dar 
trūksta išsamumo. Tačiau tokios abipusės priklausomybės netenka laukti, 
nes Visatos plėtimasis iš esmės yra visuotinės traukos nepriklausomas reiš- 
kinys. Kad Visata plėstųsi, visi kosminiai kūnai turi būti gavę tam tikrą 
pradinį tolinimosi greitį. Visuotinė trauka tik reguluos tą greitį laiko 
bėgyje; ji gali sumažinti tą greitį arba net, jei pradinis greitis buvo nepa- 
kankamai didelis, paversti plėtimąsi susitraukimu; bet pati plėtimosi kilmė 
yra visai atskiras reiškinys. 

Senuose kosmologiniuose svarstymuose Visata paprastai buvo vaiz- 
duojama statiška, bendrais bruožais nekintama, be pradžios ir be pabaigos. 
Vargiai kas būtų galėjęs tuomet prileisti kokį „susitraukimą“ arba „plėti- 
mąsi“, nes „susitraukimas“ veda Visatą prie aiškaus galo — visų kosminių 
kūnų susiglaudimo į vieną kompaktišką masę — lygiai kaip plėtimasis 
neįmanomas be tam tikros pradžios. Naujoje kosmologijoje neprivalome 
vengti 2 priori tokių galimumų. Kad sėkmingai gvildentume Visatos 
plėtimąsi, turime iš karto leisti, kad Visata turėjo pradžią. Tai buvo lyg 
ir savotiškas sprogimas, po kurio kosminiai kūnai, it bombos skeveldros, 
ėmė lėkti į visas puses. Visuotinė trauka nepajėgė šio proceso sustabdyti, 
ir Visatos plėtimasis trunka iki šiol, o gal truks neribotai ir ateityje. Ta 
aplinkybė, kad tolinimosi greitis atrodo proporcingas atstumui, Milne'o 
manymu, yra daug paprastesnė, kaip galėtų atrodyti. Būtent, šiais laikais, 
praslinkus nemažam laikui nuo Visatos pradžios, kūnai suspėjo nueiti nuo 
mūsų įvairius nuotolius pagal savo pradinius greičius: juo didesnis buvo 
tas greitis, juo labiau kūnas nutolo. Kitaip tariant, tolimieji dangaus kūnai 
ne dėl to greit juda nuo mūsų, kad yra toli, bet dėl to yra toli, kad greit 
juda. Dinaminiai veiksniai (trauka ar kas kita) šioje schemoje teturi antra- 
eilės reikšmės. Dėl to Milne'o kosmologija vadinama kinematine 
Visatos teorija. " 

Dar vienas bendrų Milne'o kosmologijos bruožų yra tas, kad ji ne- 
reikalauja būtinai neeuklidinės geometrijos. Kinematinis Visatos plėtimasis 
gali vykt ir paprastoje Euklido erdvėje. Nors ji būtų pilna visokių kos- 
minių kūnų, vis tik joje lieka neribotai daug vietos tiems kūnams prasi- 
skleisti. Visatai plečiantis, kiekvienam stebėtojui atrodo, kad aplinkiniai 
kūnai nutolsta nuo jo į tolesnes sritis, o iš ten tolimesni kūnai dar dides- 
niais greičiais užleidžia savo buvusias vietas ir t.t. Euklidinė erdvė neturi 
ribų, ir todėl tolimi kūnai randa sau dar didesnius tolius, kur pasitraukti. 

Neeuklidinės geometrijos įvedimas įneša įvairių pataisų; tačiau Milne'as 
randa jas esant neesmines, ir visoje savo teorijoje naudojasi ištisai tik 
Euklido erdve. 

Taigi, kinematinė teorija pradeda nuo labai elementaraus pagrindo. 
Jos pradžiai pakanka labai nesudėtigų duomenų bei prielaidų. Tačiau 
ją išplėtojant, tenka atsižvelgt į visus laimėjimus teorinės fizikos srityje. 
Tatai papildo kinematinį visatovaizdį naujomis detalėmis, o kartais įneša 
ir esminių pataisų. Anksčiau svarstytoji Visatos plėtimosi schema, pagrįsta 
vien Newtono traukos dėsniu, tolesniuose išvedžiojimuose pasirodo per- 
stambi.  Tikrą savo pavidalą Milne'o kosmologija įgyja tik pritaikius jai 
specialų relativumo principą ir Lorentzo transformacijas. Tad trumpai 
pažvelkime, kaip pasireikš tos relativistinės pataisos. 

Relativumo teorijos užuomazgoje pasirodo, kad nuotoliai ir laikotarpiai 
yra relativūs dydžiai. Dėl to kiekvienas visatos stebėtojas savaip lokali- 
zuoja kosminius įvykius erdvėje ir laike. Skirtingi stebėtojai gauna skir- 
tingus Visatos vaizdus, surištus su viens kitais griežtomis matematikinėmis 
pareinamybėmis. Pereinant nuo vieno vaizdo prie kito, reikia perskaičiuoti 
nuotolius ir laikotarpius tam tikromis formulomis — vadinamomis L o- 
rentzo transformacijos formulomis, kurių čia nenagrinėsime. 

Aiškumo dėliai skirkime, sekdami Milne'ą, Visatos „reginį“ ir Vi- 
satos „planą“ (trumpiau — visatovaizdį). Kiekvienas žino, kuo skiriasi 
„reginys“ nuo „plano“. Pavyzdžiui, Kauno reginys, žiūrint iš Aleksoto, 
yra kitas, kaip iš Žaliojo Kalno. Reginys yra visiškai relativus dalykas. 
Kas kita yra „planas“ — pavyzdžiui, Kauno planas; čia jau pašalinta per- 
spektyvos įtaka, ir nuotoliai parodyti jų tikruose santykiuose. Iki Ein- 
steino buvo manyta, esą „planas“ visiškai absolutus dalykas. Bet rela- 
tivumo teorija tai paneigė: „planas“ pasirodo taip pat relativus, kad ir 
žymiai mažesniu laipsniu, kaip „reginys“. „Reginio“ ir „plano“ sąvokos 
gali būti taikomos ir Visatai. Bet, kalbėdamas apie Visatos „reginį“, 
Milne'as turi galvoje ne perspektivą, kurią lengva eliminuoti, bet iluzijas, 
kylančias dėl riboto šviesos greičio. Mes matome tolimus dangaus kūnus 
ne tokius, kokie jie dabar yra, bet kokie jie buvo, matomiems šviesos 
spinduliams išeinant. Šviesa atneša mums pranešimus apie tolimus kūnus 
su dideliu pavėlavimu, siekiančiu kartais kelias dešimtis milijonų metų 
(tolimų anagalaktinių sistemų atvejais). Sudarydami Visatos „planą“ (kurį 
paprastai vadiname visatovaizdžiu), priimame dėmesiui šviesos greitį ir 
stengiamės pastatyti visus kosminius įvykius į jų „tikras“ vietas erdvėje 
ir laike. Teoriškai tai visiškai įmanoma. Galime įvairiais būdais tokį planą 
piešti, sudarinėti schemas ir t.t. Bet priėmus einsteinišką reliativumo teoriją, 
ne tik Visatos „reginys“, bet ir Visatos „planas“ yra relativus. Kalbant 
apie toki planą, visada reikia pažymėti, kieno atžvilgiu jis yra sudarytas. 

Čia pravartu paaiškinti sakytųjų pastabų svarbą. Relativistiniai nesą- 
ryšiai tarp skirtingų „planų“ pareina nuo relativaus stebėtojų judėjimo. 
Stebėtojai, kurie viens kito atžvilgių nejuda arba juda lėtai, turi gauti 

visai identiškus „planus“, nors ir būtų labai toli nuo viens kito. Statiš-- 
kame visatovaizdyje, net ir relativistiniame, apie „plano“ relativumą ne- 


Gi 


Cc 


Ši diagrama teikia besiplėčiantį kosminių ūkų (tolygų mūsų Galaktikai) visatovaizdį,, 
sudarytą stebėtojui, esančiam taške O tam tikru jo patirties laiku. Kiekvienas taškas 
vaizduoja ūko branduolį, judanti tolyn nuo O pastoviu greičiu. Bet kuriuo laiku, spren- 
džiant pagal stebėtojo O patirtį, greičiai yra proporcingi nuotoliui nuo O. Einant tolyn 
nuo O, taškai pasitaiko vis tankiau ir tankiau, taip kad jų tankumas auga iki begalybės 
tie visatovaizdžio riba. Ši riba, tolstanti nuo O į visas puses šviesos greičiu, pati nėra 
užimta taškų; bet taškai sudaro (aibių teorijos terminologija) atvirą aibę, kuriai kiek- 
vienas ribos taškas yra kraštinis susikaupimo taškas. Šis judančių taškų visėtas pasižymi 
tuo, kad (einant specialios relativumo teorijos dėsniais) stebėtojas, esąs bet kuriame tų 
taškų, matys save esant geometriniame jo apžvelgiamos sistemos centre, o kitus taškus — 
pasiskirsčiusius aplink ji sferine simetrija su radiusiu, priklausančiu stebėtojo patirties 
momento, kurį diagrama atitinka. Kiekvienam, susijusiam su dalele stebėtojui Visata jo 
aplinkumoje yra homogeninė; tankumas (sūdris) auga iš centro į kraštus — pradžioje 
iš lėto, o paskui kildamas iki begalybės. Bendras taškų kiekis neribotas. Dalelės arti 
ribos, žiūrint iš (relativaus) centro, palaipsniui tampa nepastebimos, ir pagaliau išblunka 
tolydiniame baigtinio intensingumo fone. (Šis iliustracijos užrašas tiesiog verstas iš 
Milne'o; žodžiai skliaustuose įdėti vertėjo). 

tenka daug kalbėti. Bet pripažinus Visatos plėtimąsi, kuomet kosminiai 
kūnai lekia nuo viens kito, kartais nedaug lėčiau už šviesą, kiekvienas 
kosminio masto „planas“ įgyja labai relativų pobūdį: stebėtojas kuriame 
tolimame anagalaktiniame ūke suskirstys Visatos reiškinius erdvėje ir laike 
visai kitaip, kaip mes. Tačiau, nežiūrint tokių vaizdų įvairumo, visi jie, 
einant Milne'o formuluotu kosmologiniu principu, turi būti į viens kitą 
panašūs savo bendrais bruožais. Pavyzdžiui, jei mes matome Visatą plin- 
tant į visas puses koncentriškomis sferomis, tai visai tokį pat vaizdą turėtų 
gauti stebėtojas kitame, net ir labai mums tolimame kosminiame kūne. 

Nesigilindami į Lorentzo transformacijas, palieskime kelis bendrus, 
relativumo teorijoje nurodomus reiškinius. Pirmiausia, relativumo teorija 
nustato greičio ribą, kurios negali peržengti joks fizinis kūnas. Tai yra 
"šviesos greitis. Milne'as leidžia, kad besiplečiančioje Visatoje tolinimosi 
greitis auga proporcingai atstumui nuo stebėtojo. Kelių šimtų megaparsekų 
atstume tolinimosi greitis neišvengiamai turi pasiekti šviesos greitį, ir toli- 
mesnis greičio augimas pasidaro neįmanomas. Todėl Milne'as priima ribotą 
visatovaizdį, pailustruotą čia pridėtame brėžiny. Visi fizikiniam tyrimui 
prieinami kūnai, žiūrint iš bet kurio kūno, atrodo patalpinti sferoje, kuri 
plečiasi šviesos greičiu į visas puses. Šis vaizdas truputį primena seno- 
višką geocentrinę sistemą, kurioje pasaulį taip pat gaubė sfera. Bet tada 
sfera buvo standi, nekintama, o dabar ji kinta, nuolat plečiasi ir, stambiai 
imant, per pusantro milijardo metų padvigubėja savo radiusu. Si sfera, 
gaubianti fiziškai prieinamą Visatą, vadinamą tiesiog Visatos riba. 

Einant specialiosios relativumo teorijos dėsniais, laiko eiga pareina nuo 
greičio, kuriuo juda tiriamoji sistema. (Greit judančioje sistemoje laiko 
eiga, žiūrint iš šalies, yra tarytum nuslopinta: visi fiziniai procesai tenai 
eina lėčiau, ir matuojamieji laikotarpiai tenai yra trumpesni. Tokio „nuslo- 
-pinimo“ koeficientas yra lygus V. 1 Ž ) 
kur c yra šviesos greitis, o 

v — sistemos greitis (stebėtojo atžvilgiu). 


Įsivaizduokime, kad nuo plėtimosi pradžios stebėtojo skaičiavimu pra- 
slinko laikas £, kuris mums dabar, labai stambiai imant, sudaro pusantro 
milijardo metų. Bet visatovaizdžio periferijoje, kur didelis tolinimosi greitis 
sulėtina visus fizinius procesus, kosminės sistemos bus pergyyenusios atitin- 
kamai trumpesnius amžius: jos bus jaunesnės, mažiau pažengusios kosmi- 
-nėje raidoje. Stebėtojo gyvenamoji sistema jo sudarytame visatovaizdyje 
yra centrinė ir pati seniausia, nes joje visi procesai eina greičiau. Toli- 
mosios sistemos, jų „sustingimo“ dėka, turi būti mažiau išsiplėtusios, kaip 
vidujinės, o prie pačios ribos tolimieji pasauliai yra vos atsiradimo stovyje. 

Kosminių sistemų raida mums dar nėra žinoma; tad sunku sakyti, kas 
-darosi arti Visatos ribos. Gali būti, kad kosminiai spinduliai ateina pas 
mus kaip tik iš tų jaunų; vos gimusių sistemų. Bet tai tik vienas daugelio 

